
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2127 

2 Οκτωβρίου 2015 


ΑΠΟΦΑΣΕΙ Σ 

Αριθρι. 64951 

Έγκριση Οργανισμού Εσωτερικής Υπηρεσίας του 
Δήμου Άνδρου. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α)των άρθρων 1, 94, 95, 97 και 280 του Ν. 3852/2010 
(ΦΕΚ 87/Α72010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

β) του Π.δ/τος 143/2010 (ΦΕΚ 236/Α'/2010) «Οργανισμός 
της Αποκεντρωμένης Διοίκησης Αιγαίου». 

γ)του άρθρου 56 του Ν. 4257/2014 (ΦΕΚ 93/Α72014) 
«Επείγουσες ρυθμίσεις αρμοδιότητας Υπουργείου Εσω¬ 
τερικών», σε συνδυασμό με την πράξη 4 του Υπουργικού 
Συμβουλίου της 6-2-2015 (ΦΕΚ 24/Α'/2015) «Αποδοχή πα¬ 
ραιτήσεων των Γενικών Γραμματέων των Αποκεντρω¬ 
μένων Διοικήσεων της Χώρας». 

δ) της παρ. 1 του άρθρου 28 του Ν. 4325/2015 (ΦΕΚ 47/ 
Α'/2015) «Εκδημοκρατισμός της Διοίκησης - Καταπολέ¬ 
μηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

ε) του άρθρου 10 του Ν. 3584/2007 (ΦΕΚ 143/Α72007) 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων». 

στ) του άρθρου 90 του Π.δ/τος 63/2005 (ΦΕΚ 98/ 
Α72005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

ζ) του άρθρου 33 του Ν. 4024/2011 (ΦΕΚ 226/Α72011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

2. Τις υπ’ αριθμ. 15806/30-12-2011,15807/30-12-2011 και 
15808/30-12-2011 (ΦΕΚ 1373/Β72012) αποφάσεις του Δη¬ 
μάρχου Άνδρου περί διαπίστωσης αυτοδίκαιης κατάρ¬ 
γησης κενών οργανικών θέσεων πολιτικού προσωπικού 
με σχέση εργασίας δημοσίου δικαίου του Δήμου Άν¬ 
δρου, κατ’ εφαρμογή της παρ. Ια του άρθρου 33 του 
Ν. 4014/2011. 

3. Την υπ’ αριθμ. οικ. 18956/14-5-2013 (ΦΕΚ 1236/Β72013) 
απόφαση των Υπουργών Εσωτερικών - Διοικητικής Με¬ 


ταρρύθμισης και Ηλεκτρονικής Διακυβέρνησης, περί 
κατάργησης και διατήρησης κενών οργανικών θέσεων 
μόνιμου προσωπικού στο Δήμο Άνδρου Νομού Κυκλά¬ 
δων, σύμφωνα με τις διατάξεις της παρ. Ια του άρθρου 
33 του Ν. 4024/2011, όπως ισχύει. 

4. Το υπ’ αριθμ. ΔΟΑ/Φ.14/82/18342/3-9-2012 έγγραφο 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης περί δυνατότητας πρόβλε¬ 
ψης νέων οργανικών θέσεων στους ΟΈΎ. των Ο.Τ.Α. 
α'βαθμού 

5. Την υπ’ αριθμ. 1/2015 απόφαση της Εκτελεστικής 
Επιτροπής του Δήμου Άνδρου με την οποία εισηγήθηκε 
στο Δημοτικό Συμβούλιο το σχέδιο του Οργανισμού 
Εσωτερικής Υπηρεσίας του Δήμου Άνδρου. 

6. Την υπ’ αριθμ. 35/26-2-2015 απόφαση του Δημοτικού 
Συμβουλίου Άνδρου περί σύνταξης - επικαιροποίησης 
του Οργανισμού Εσωτερικών Υπηρεσιών (ΟΈΎ.) του 
Δήμου Άνδρου. 

7. Το υπ’ αριθμ. 2/30-7-2015 πρακτικό του Υπηρεσια¬ 
κού Συμβουλίου Προσωπικού Ο.Τ.Α. Ν. Κυκλάδων, στο 
οποίο περιλαμβάνεται η υπ’ αριθμ. 63/2015 θετική γνω¬ 
μοδότηση για την έγκριση του Οργανισμού Εσωτερικής 
Υπηρεσίας Δήμου Άνδρου, όπως διαλαμβάνεται στην 
35/2015 απόφαση του Δημοτικού Συμβουλίου. 

8. Την υπ’ αριθμ. 1302/19-2-2015 βεβαίωση της Οικο¬ 
νομικής Υπηρεσίας του Δήμου Άνδρου, αποφασίζουμε: 

Εγκρίνουμε την υπ’ αριθμ. 35/2015 απόφαση του Δημο¬ 
τικού Συμβουλίου Άνδρου, με την οποία καταρτίστηκε ο 
Οργανισμός Εσωτερικής Υπηρεσίας (Ο.Ε.Υ.) του Δήμου 
Άνδρου ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗΜΟΥ 
Άρθρο 1 

Διάρθρωση Κεντρικών Υπηρεσιών 

Οι Κεντρικές Υπηρεσίες είναι εγκατεστημένες στην 
έδρα του Δήμου και περιλαμβάνουν τις παρακάτω οργα¬ 
νικές μονάδες ομαδοποιημένες σε ενότητες συναφούς 
σκοπού και αντικειμένου: 

ΕΝΟΤΗΤΑ Α: ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ 
ΣΤΟ ΔΗΜΑΡΧΟ 

• Ιδιαίτερο Γ ραφείο Δημάρχου - Ειδικών Συνεργατών. 

• Νομική Υπηρεσία (συνίσταται μία θέση δικηγόρου με 
έμμισθη εντολή. Άρθρο 161 του Ν. 3584/2007) 

ΕΝΟΤΗΤΑ Β: ΕΠΙΤΕΛΙΚΕΣ ΥΠΗΡΕΣΙΕΣ 

• Αυτοτελές Τμήμα Προγραμματισμού, Οργάνωσης, 
Πληροφορικής και Διαφάνειας που περιλαμβάνει τις 
παρακάτω αρμοδιότητες: 

α) Προγραμματισμού Ανάπτυξης και Οργάνωσης - Δι¬ 
αφάνειας 

β) Τεχνολογιών Πληροφορικής και Επικοινωνιών (ΤΠΕ) 
ΕΝΟΤΗΤΑ Γ: ΥΠΗΡΕΣΙΕΣ ΥΠΟΣΤΗΡΙΞΗΣ, ΤΟΠΙΚΗΣ ΑΝΑ¬ 
ΠΤΥΞΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

• Δ/νση Διοικητικών Υπηρεσιών, που περιλαμβάνει 
ειδικότερα τις παρακάτω διοικητικές ενότητες: 

α) Τμήμα Ανθρώπινου Δυναμικού και Διοικητικής Μέ¬ 
ριμνας 

β) Τμήμα δημοτικής Κατάστασης και Ληξιαρχείου, 
γ) Τμήμα ΚΕΠ 

δ) Τμήμα Κοινωνικής Προστασίας, Παιδείας κ' Πολι¬ 
τισμού 

(στη δ/νση υπάγονται και οι αποκεντρωμένες υπη¬ 
ρεσίες) 

• Δ/νση Οικονομικών Υπηρεσιών που περιλαμβάνει 
ειδικότερα τις παρακάτω διοικητικές ενότητες: 

α) Τμήμα Οικονομικού Προγραμματισμού και Λογι¬ 
στηρίου 

β) Τμήμα Εσόδων, Περιουσίας και Ταμείου 
(στη δ/νση υπάγονται και οι αποκεντρωμένες υπη¬ 
ρεσίες) 

ΕΝΟΤΗΤΑ Δ: ΥΠΗΡΕΣΙΕΣ ΥΠΟΣΤΗΡΙΞΗΣ, ΠΕΡΙΒΑΛΛΟ¬ 
ΝΤΟΣ ΚΑΙ ΠΟΙΟΤΗΤΑΣ ΖΩΗΣ 

• Δ/νση Τεχνικών Υπηρεσιών, Δόμησης και Περιβάλ¬ 
λοντος, που περιλαμβάνει ειδικότερα τις παρακάτω 
διοικητικές ενότητες: 

α) Τμήμα Τεχνικών Έργων - Η/Μ έργων, Ύδρευσης- 
Αποχέτευσης και Συγκοινωνιών 
β) Τμήμα Περιβάλλοντος και Διαχείρισης Απορριμ¬ 
μάτων 

γ) Τ μήμα Δόμησης 

(στη δ/νση υπάγονται και οι αποκεντρωμένες υπη¬ 
ρεσίες). 

Αρθρο 2 

Διάρθρωση Αποκεντρωμένων Υπηρεσιών 
Οι Αποκεντρωμένες Υπηρεσίες του Δήμου είναι εγκα¬ 
τεστημένες στις δημοτικές του ενότητες, εξυπηρετούν 
τις δημοτικές / τοπικές κοινότητες της ενότητας και πε¬ 
ριλαμβάνουν υπηρεσίες οι οποίες υπάγονται διοικητικά 
σε αντίστοιχες Διευθύνσεις ή Τμήματα των Κεντρικών 
Υπηρεσιών του Δήμου. 

ΕΝΟΤΗΤΑ Α: ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΔΗΜΟ¬ 
ΤΙΚΗΣ ΕΝΟΤΗΤΑΣ ΥΔΡΟΥΣΑΣ 

1. ΜΕ ΕΔΡΑ ΤΟ ΓΑΥΡΙΟ 

Γ ραφείο Διοικητικών Θεμάτων και Εξυπηρέτησης του 
Πολίτη. 

2. ΜΕ ΕΔΡΑ ΤΟ ΜΠΑΤΣΙ 

α) Γραφείο Διοικητικών Θεμάτων και Εξυπηρέτησης 
του Πολίτη, 
β) Γ ραφείο ΚΕΠ 

ΕΝΟΤΗΤΑ Β: ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΔΗΜΟ¬ 
ΤΙΚΗΣ ΕΝΟΤΗΤΑΣ ΚΟΡΘΙΟΥ 

1. ΜΕ ΕΔΡΑ ΤΟΝ ΟΡΜΟ ΚΟΡΘΙΟΥ 
α) Γραφείο Διοικητικών Θεμάτων και Εξυπηρέτησης 
του Πολίτη, 
β) Γ ραφείο ΚΕΠ. 


ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΚΕΦΑΛΑΙΟ 2.1: ΑΡΜΟΔΙΟΤΗΤΕΣ ΚΕΝΤΡΙΚΩΝ ΥΠΗΡΕ¬ 
ΣΙΩΝ 

ΕΝΟΤΗΤΑ Α: ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ 
ΣΤΟ ΔΗΜΑΡΧΟ 

Αρθρο 3 

Αρμοδιότητες Ιδιαίτερου Γ ραφείου 
Δημάρχου - Ειδικών Συνεργατών 

Το Ιδιαίτερο Γ ραφείο Δημάρχου παρέχει κάθε είδους 
διοικητική και γραμματειακή υποστήριξη προς τον Δή¬ 
μαρχο και ιδίως: 

1. Προγραμματίζει, οργανώνει και ρυθμίζει τις συνα¬ 
ντήσεις του Δημάρχου. 

2. Διεξάγει και διεκπεραιώνει την προσωπική αλλη¬ 
λογραφία του Δημάρχου και τηρεί το πρωτόκολλο και 
το αρχείο αυτής. 

3. Τηρεί αρχείο των κάθε είδους αποφάσεων του Δή¬ 
μου προς χρήση του Δημάρχου, καθώς και κάθε άλλο 
στοιχείο σύμφωνα με τις κατευθύνσεις του Δημάρχου. 

4. Παρέχει κάθε είδους διοικητική και γραμματεια¬ 
κή υποστήριξη προς τους κατέχοντας θέσεις Ειδικών 
Συμβούλων ή Ειδικών Συνεργατών ή Επιστημονικών 
Συνεργατών. 

Στο Γ ραφείο αυτό, εντάσσονται οι Ειδικοί Σύμβουλοι ή 
οι Επιστημονικοί Συνεργάτες και οι Ειδικοί Συνεργάτες 
που ασκούν καθήκοντα επιτελικά και δεν έχουν αποφα¬ 
σιστικές αρμοδιότητες οποιοσδήποτε μορφής. Αυτοί: 

1. Παρέχουν συμβουλές και διατυπώνουν εξειδικευμέ- 
νες γνώμες, γραπτά ή προφορικά, για το συγκεκριμέ¬ 
νο τομέα δραστηριοτήτων του Δήμου, που τους έχει 
ανατεθεί. 

2. Το συμβουλευτικό τους έργο απευθύνεται προς 
τον Δήμαρχο, το Δημοτικό Συμβούλιο, την Εκτελεστική 
Επιτροπή και την Οικονομική Επιτροπή, ανάλογα με τις 
αρμοδιότητές τους. 

Επίσης, το Γραφείο, έχει τη μέριμνα για την επικοι- 
νωνιακή πολιτική του Δήμου και τις δημόσιες σχέσεις 
με φορείς και πολίτες. 

Συνεργάζεται με το Τμήμα Προγραμματισμού και Πλη¬ 
ροφορικής κατά το σχεδίασμά σύνταξης του Ετήσιου 
Προγράμματος Δράσης, του Προϋπολογισμού και του 
Πενταετούς Επιχειρησιακού Προγράμματος καθώς και 
για την κατάρτιση των προγραμμάτων δράσης του Δή¬ 
μου που αφορούν την υλοποίηση των λειτουργιών του. 
Στο πλαίσιο αυτό: 

1. Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Δήμου και αντίστοιχα σχεδιάζει και εισηγείται και προ¬ 
ωθεί την εφαρμογή των προγραμμάτων των ενεργειών 
που είναι απαραίτητες για την υλοποίηση της επικοι- 
νωνιακής αυτής πολιτικής. 

2. Οργανώνει και υλοποιεί κάθε είδους εκδηλώσεις του 
Δήμου (συνέδρια, συνελεύσεις, εορτές κλπ, καθώς και 
προγράμματα προβολής του έργου και των υπηρεσιών 
που παρέχει ο Δήμος. 

3. Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Δήμου με γενικό στόχο τη δραστη- 
ριοποίηση των πολιτών για την προώθηση των τοπικών 
συμφερόντων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25053 


4. Παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες του 
Δήμου και ενημερώνει σχετικά τα όργανα διοίκησης και 
τις υπηρεσίες του Δήμου. Τηρεί αρχείο των δημοσιεύ¬ 
σεων καθώς και των σχετικών απαντήσεων του Δήμου. 

5. Διαχειρίζεται τις σχέσεις του Δήμου με τον ηλε¬ 
κτρονικό και έντυπο τύπο και τα μέσα μαζικής ενη¬ 
μέρωσης και επιμελείται των δημοσιευμάτων και των 
δελτίων τύπου του Δήμου. 

6. Επιμελείται των ενημερωτικών εκδόσεων ή εκπο¬ 
μπών του Δήμου στα ΜΜΕ. 

Αρθρο 4 

Αρμοδιότητες Νομικής Υπηρεσίας 
(δικηγόρος με έμμισθη εντολή) 

Η Νομική υπηρεσία, παρέχει νομική υποστήριξη προς 
τα αιρετά όργανα του δήμου, και τις δημοτικές υπηρε¬ 
σίες για την προώθηση των επιδιώξεων/ στόχων/ συμ¬ 
φερόντων του δήμου. 

Ειδικότερα η υπηρεσία: 

1. Παρέχει νομικές συμβουλές και γνωμοδοτήσεις προς 
τα πολιτικά όργανα διοίκησης του δήμου (Δημοτικό 
Συμβούλιο, Επιτροπές, Δήμαρχος κ.τ.λ.), διασφαλίζοντας 
το νομότυπο των πράξεων του Δήμου. 

2. Παρέχει νομικές συμβουλές και κατευθύνσεις προς 
τις επί μέρους υπηρεσίες του Δήμου, καθώς και στα 
ιδρύματα και στα άλλα νομικά πρόσωπα του δήμου, 
για την διασφάλιση του νομότυπου των δράσεων τους. 

3. Επεξεργάζεται και γνωμοδοτεί για πράξεις της δη¬ 
μόσιας διοίκησης που αφορούν το δήμο. 

4. Μεριμνά για την εφαρμογή της νομοθεσίας σε θέ¬ 
ματα ανάθεσης από το δήμο, της εκτέλεσης έργων και 
της προμήθειας υλικών και υπηρεσιών. 

5. Επεξεργάζεται και ελέγχει νομικά όλες τις συμ¬ 
βάσεις που συνάπτει ο δήμος, με τρίτους, καθώς και 
τις προκηρύξεις του δήμου για την ανάθεση έργων, 
προμηθειών και υπηρεσιών σε τρίτους. 

6. Εκπροσωπεί το Δήμο σε νομικές υποθέσεις εντός 
και εκτός των Δικαστηρίων και των Διοικητικών Αρχών, 
για την προάσπιση των συμφερόντων του Δήμου, 

7. Παρακολουθεί τη σχετική νομοθεσία και νομολογία 
και τηρεί και επικαιροποιεί αρχείο με τις νομοθετικές 
και κανονιστικές ρυθμίσεις που ενδιαφέρουν το δήμο. 

8. Τηρεί το αναγκαίο αρχείο εγγράφων και πληροφο¬ 
ριών για τις ανάγκες της Νομικής Υπηρεσίας. 

ΕΝΟΤΗΤΑ Β: ΕΠΙΤΕΛΙΚΕΣ ΥΠΗΡΕΣΙΕΣ 
Αρθρο 5 

Αρμοδιότητες Αυτοτελούς Τμήματος 
Προγραμματισμού, Οργάνωσης, 
Πληροφορικής και Διαφάνειας 

Το Αυτοτελές Τμήμα Προγραμματισμού, Οργάνωσης, 
Πληροφορικής κ’ Διαφάνειας του Δήμου, είναι αρμόδιο 
για την υποστήριξη των οργάνων διοίκησης, των υπηρε¬ 
σιών και των νομικών προσώπων του Δήμου κατά τις δι¬ 
αδικασίες σύνταξης, παρακολούθησης και αξιολόγησης 
των αποτελεσμάτων των περιοδικών Επιχειρησιακών 
Προγραμμάτων και των Ετησίων Προγραμμάτων Δρά¬ 
σης, την παρακολούθηση της αποτελεσματικότητας και 
απόδοσης των υπηρεσιών του Δήμου κατά την επίτευ¬ 
ξη των περιοδικών στόχων του και τον σχεδίασμά και 
την παρακολούθηση της εφαρμογής των εσωτερικών 
οργανωτικών συστημάτων του Δήμου, υπό συνθήκες 
διασφάλισης του επιθυμητού επιπέδου ποιότητας των 


παρεχόμενων κάθε είδους υπηρεσιών. Επιπρόσθετα, 
είναι αρμόδιο για την ανάπτυξη, εγκατάσταση, λειτουρ¬ 
γία και συντήρηση των συστημάτων ΤΠΕ του Δήμου, 
περιλαμβανομένης της ευθύνης εκπλήρωσης του έργου 
του ΚΟ.Σ.Ε. (Κομβικό Σημείο Επαφής) του Δήμου, όπως 
προβλέπεται στο άρθρο 19 του Ν. 3882/2010 (ΦΕΚ ΑΊ66). 
Τέλος, είναι αρμόδιο για το σχεδίασμά και την εφαρ¬ 
μογή συστημάτων και διαδικασιών που επιδιώκουν την 
διασφάλιση της διαφάνειας στις κάθε είδους σχέσεις 
του Δήμου προς τρίτους και θέματα Τουρισμού. 

Οι αρμοδιότητες του Τμήματος, είναι οι εξής: 

α) Αρμοδιότητες Προγραμματισμού, Ανάπτυξης και 
Οργάνωσης: 

(Αρμοδιότητες μελετών και έρευνας) 

1. Συγκεντρώνει, επεξεργάζεται, τεκμηριώνει και ενη¬ 
μερώνει συνεχώς τα γεωγραφικά, δημογραφικά, οικο¬ 
νομικά, κοινωνικά και άλλα στοιχεία που αφορούν στην 
ανάπτυξη του Δήμου, σε συνεργασία με τους αρμόδιους 
φορείς και τις υπηρεσίες του Δήμου. 

2. Συγκεντρώνει και τεκμηριώνει την αναγκαία τεχνο¬ 
γνωσία και πληροφόρηση που είναι απαραίτητη για τη 
διαμόρφωση των προγραμμάτων ανάπτυξης του Δήμου 
(π.χ. κλαδικές και αναπτυξιακές μελέτες, μελέτες και 
θέματα της Αυτοδιοίκησης, νομοθεσία που αφορά την 
αυτοδιοίκηση, τις λειτουργίες και τους στόχους του 
Δήμου κλπ). 

3. Μεριμνά για τη διενέργεια ερευνών για τις ανάγκες 
των δημοτών και συγκεντρώνει και τεκμηριώνει προ¬ 
τάσεις για επεμβάσεις (έργα, ενέργειες, προγράμματα) 
που θα ικανοποιούν τις ανάγκες των δημοτών. 

4. Μεριμνά για την εκπόνηση ερευνών και μελετών για 
τη διάγνωση των αναγκών ανάπτυξης του Δήμου, τη δι- 
ερεύνηση της σκοπιμότητας αναπτυξιακών προτάσεων 
και την ιεράρχηση προτεραιοτήτων έργων, δράσεων 
και μέτρων. 

(Αρμοδιότητες σχεδιασμού και παρακολούθησης προ¬ 
γραμμάτων) 

1. Μελετά, σχεδιάζει και εισηγείται την εφαρμογή προ¬ 
γραμμάτων οικονομικής ανάπτυξης της περιοχής του 
Δήμου, με την αξιοποίηση των τοπικών φυσικών πόρων, 
την ανάπτυξη του ανθρώπινου δυναμικού, την αξιοποί¬ 
ηση της δημοτικής περιουσίας και τη δημιουργία και 
διαχείριση υποδομών στήριξης της τοπικής οικονομίας. 

2. Μελετά, σχεδιάζει και εισηγείται την εφαρμογή 
προγραμμάτων και δράσεων, που ενσωματώνουν την 
ισότητα των φύλων και τη λήψη θετικών μέτρων υπέρ 
των γυναικών στις προτάσεις του Δήμου στα εθνικά και 
συγχρηματοδοτούμενα προγράμματα. 

3. Συνεργάζεται με τις υπηρεσίες της Περιφέρειας 
στην οποία ανήκει ο Δήμος για την εναρμόνιση των 
προγραμμάτων οικονομικής ανάπτυξης της περιοχής 
του Δήμου με τα ευρύτερα αντίστοιχα προγράμματα 
της Περιφέρειας. 

4. Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών (δομημένο 
περιβάλλον) στην περιοχή του Δήμου, με στόχο την 
εξασφάλιση ικανοποιητικών συνθηκών ποιότητας ζωής. 

5. Διερευνά και ενημερώνει τα όργανα και τις υπηρε¬ 
σίες του Δήμου για τις πιθανές πηγές χρηματοδότησης 
των αναπτυξιακών προγραμμάτων του Δήμου (προγράμ¬ 
ματα συγχρηματοδοτούμενα από την ΕΕ, προγράμματα 

της ΕΕ, εθνικά προγράμματα, έργα ΣΔΙΤ, έργα αυτοχρη- 
ματοδοτούμενα κλπ). 

6. Υποστηρίζει τα όργανα διοίκησης και τις υπηρεσίες 
του Δήμου και των Νομικών Προσώπων του και την 
ομάδα έργου που είναι δυνατόν να συγκροτείται για τη 
σύνταξη του δετούς Επιχειρησιακού Προγράμματος του 
Δήμου, κατά τη διαδικασία κατάρτισης, παρακολούθη¬ 
σης και αξιολόγησης του επιχειρησιακού προγράμματος 
και των Ετησίων Προγραμμάτων Δράσης, στα οποία 
εξειδικεύεται το επιχειρησιακό πρόγραμμα. 

7. Μεριμνά για τη διενέργεια των διαδικασιών ένταξης 
έργων και δράσεων του Δήμου σε αναπτυξιακά και άλλα 
προγράμματα, για την παρακολούθηση της υλοποίησής 
τους και τη σχετική ενημέρωση των αρμοδίων Αρχών, 
σε συνεργασία με τις αρμόδιες υπηρεσίες του Δήμου. 

8. Υποστηρίζει το Δήμαρχο για την παρακολούθηση 
και αξιολόγηση του Επιχειρησιακού Προγράμματος, συ¬ 
νεργάζεται με τις υπηρεσίες του Δήμου και των Νομικών 
Προσώπων του και συντάσσει την ενδιάμεση και την 
τελική έκθεση αξιολόγησης, τις οποίες υποβάλλει στο 
Δήμαρχο. Εισηγείται την ενδεχόμενη αναθεώρηση των 
στόχων του Επιχειρησιακού Προγράμματος μετά την 
ενδιάμεση αξιολόγησή του. 

9. Με σκοπό την αντικειμενικότερη αξιολόγηση του 
Επιχειρησιακού Προγράμματος, διαμορφώνει τους κα¬ 
τάλληλους δείκτες αποτελεσματικότητας, που επιτρέ¬ 
πουν να εκτιμηθεί ο βαθμός επίτευξης των στόχων σε 
σχέση με τα αποτελέσματα των δράσεων, καθώς και 
κατάλληλους δείκτες αποδοτικότητας, που συσχετί¬ 
ζουν το κόστος πραγματοποίησης με τις εκροές των 
δράσεων. 

10. Συντάσσει σχέδιο του Ετησίου Προγράμματος 
Δράσης του Δήμου, αφού λάβει υπόψη τις γραπτές ει¬ 
σηγήσεις των υπηρεσιών, και το υποβάλλει στην Εκτε¬ 
λεστική Επιτροπή. 

11. Υποστηρίζει την Εκτελεστική Επιτροπή για την πα¬ 
ρακολούθηση και τον απολογισμό των Ετησίων Προ¬ 
γραμμάτων Δράσης του Δήμου. Ειδικότερα (α) κατά τη 
διάρκεια εφαρμογής του ετησίου προγράμματος δρά¬ 
σης του Δήμου, συντάσσει εκθέσεις παρακολούθησης 
σε συνεργασία με τις αρμόδιες υπηρεσίες, ανά τακτά 
διαστήματα που ορίζονται με απόφαση του Δημάρχου 
και (β) πριν από τη σύνταξη του οικονομικού απολογι¬ 
σμού, υποβάλλει στη Εκτελεστική Επιτροπή έκθεση με 
τον απολογισμό δράσης του προηγούμενου έτους, αφού 
λάβει υπόψη τις απολογιστικές εκθέσεις των υπηρεσιών. 

12. Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Δήμου και άλλων φορέων για την υλοποίηση 
έργων, ενεργειών και προγραμμάτων. Υποστηρίζει τις 
σχέσεις διαδημοτικής συνεργασίας και συντονίζει τις 
σχέσεις του Δήμου με άλλους δημόσιους φορείς. 

13. Τηρεί το πρωτόκολλο (αρχειοθέτηση αλληλογραφί¬ 
ας), διεκπεραιώνει την αλληλογραφία του Γραφείου κ.α. 

(Αρμοδιότητες αποτελεσματικότητας και απόδοσης) 

1. Σχεδιάζει και εισηγείται συστήματα και μεθόδους 
μέτρησης της αποτελεσματικότητας και αποδοτικότη¬ 
τας των υπηρεσιών του Δήμου και των Νομικών του 
Προσώπων (διαδικασίες, δείκτες κλπ). Σχεδιάζει και ει- 
σηγείται τον Κανονισμό Μέτρησης και Αξιολόγησης της 
απόδοσης των δημοτικών υπηρεσιών κατά την ισχύουσα 
νομοθεσία. 


2. Διαμορφώνει και εισηγείται περιοδικούς στόχους 
για την βελτίωση της αποτελεσματικότητας και αποδο¬ 
τικότητας των υπηρεσιών του Δήμου και των Νομικών 
του Προσώπων. 

3. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές. 

4. Διατυπώνει αναλυτικά, ετησίως, τις εκθέσεις απο¬ 
δοτικότητας και αποτελεσματικότητας των υπηρεσιών 
και των Νομικών Προσώπων. 

5. Εντοπίζει τις καλύτερες πρακτικές αποτελεσματικής 
και αποδοτικής λειτουργίας και προωθεί την εφαρμογή 
τους και σε άλλες υπηρεσίες. Παρακολουθεί την εφαρ¬ 
μογή των καλών πρακτικών και αξιολογεί τα αποτελέ- 
σματά τους. 

6. Εισηγείται, παρακολουθεί και αξιολογεί μέτρα για 
τη διαρκή βελτίωση της αποδοτικότητας και της απο¬ 
τελεσματικότητας των υπηρεσιών και της ανταπόκρισής 
τους στις ανάγκες των πολιτών. 

7. Σχεδιάζει, εισηγείται και συντονίζει την εφαρμογή 
συστημάτων διοίκησης ολικής ποιότητας και διαδικα¬ 
σιών αυτοαξιολόγησης. 

8. Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της 
οργάνωσης του Δήμου, με στόχο την βελτίωση της 
αποδοτικότητας και της αποτελεσματικότητάς του. 

9. Συνεργάζεται με τις οικονομικές υπηρεσίες για τη 
διαμόρφωση των καταλλήλων συστημάτων προϋπολο¬ 
γισμού και απολογιστικού, ελέγχου των οικονομικών 
μεγεθών του Δήμου και των Νομικών του Προσώπων, 
καθώς και των καταλλήλων συστημάτων παρακολούθη¬ 
σης του κόστους λειτουργίας των οργανικών μονάδων 
του Δήμου και του κόστους των παραγομένων και πα- 
ρεχομένων υπηρεσιών του Δήμου, προς τους πολίτες. 

10. Παρακολουθεί και ενημερώνει με συγκεκριμένες 
αναφορές τα όργανα του Δήμου, σχετικά με την εξέλιξη 
των οικονομικών μεγεθών του Δήμου και των Νομικών 
του Προσώπων, καθώς και την εξέλιξη του κόστους 
λειτουργίας των οργανικών μονάδων και του κόστους 
των παραγομένων και παρεχομένων υπηρεσιών προς 
τους πολίτες. 

(Αρμοδιότητες ποιότητας και οργάνωσης) 

1. Μεριμνά για την εγκατάσταση και τήρηση συστημά¬ 
των διασφάλισης ποιότητας των επί μέρους λειτουρ¬ 
γιών του Δήμου. 

2. Μεριμνά για την εγκατάσταση και τήρηση του συ¬ 
στήματος διασφάλισης της διαχειριστικής επάρκειας 
του Δήμου, στον σχεδίασμά και παραγωγή έργων. 

3. Μεριμνά για την εκτέλεση των εγκεκριμένων προ¬ 
γραμμάτων έργων και δράσεων, για την βελτίωση της 
οργάνωσης του Δήμου και των Νομικών του Προσώπων. 
Ειδικότερα, μεριμνά για τον σχεδίασμά / ανασχεδιασμό 
και την εφαρμογή βελτιωμένων οργανωτικών δομών, 
κατανομής αρμοδιοτήτων, κατανομής στελεχιακού δυ¬ 
ναμικού, οργανωτικών συστημάτων, εσωτερικών διαδι¬ 
κασιών και εντύπων. 

4. Μεριμνά για την εκπόνηση των κάθε είδους εσω¬ 
τερικών Κανονισμών του Δήμου και των Νομικών του 
Προσώπων (Εσωτερικός Κανονισμός Υπηρεσιών, Εσω¬ 
τερικοί Κανονισμοί Λειτουργίας, Κανονισμοί Παροχής 

Υπηρεσιών στους Δημότες κλπ) σε συνεργασία με τις 
αρμόδιες υπηρεσίες. 

5. Παρακολουθεί την τήρηση και σχεδιάζει και εισηγεί- 
ται τις τυχόν επικαιροποιήσεις της οργανωτικής δομής 
και γενικότερα των διατάξεων του Οργανισμού Εσωτε¬ 
ρικής Υπηρεσίας του Δήμου. 

6. Μεριμνά για τον προσδιορισμό των αναγκαίων θέ¬ 
σεων εργασίας και τον προσδιορισμό του αριθμού του 
προσωπικού ανά θέση εργασίας και οργανωτική μονάδα 
του Δήμου, σε συνεργασία με τις αρμόδιες υπηρεσίες 
και συνεργάζεται με τη Διεύθυνση Διοικητικών Υπηρε¬ 
σιών, για τον προγραμματισμό της κάλυψης των θέσε¬ 
ων (με νέα στελέχη ή ανακατανομή των υφισταμένων 
στελεχών). 

7. Παρακολουθεί την καλή εφαρμογή των εγκεκριμέ¬ 
νων από τα αρμόδια όργανα εσωτερικών οργανωτικών 
συστημάτων, διαδικασιών και κανονισμών και ενημερώ¬ 
νει τα αρμόδια όργανα του Δήμου, στην περίπτωση που 
διαπιστώνονται αποκλίσεις. 

8. Μελετά και εισηγείται για τη σκοπιμότητα σύστα¬ 
σης, τροποποίησης του αντικειμένου, ή κατάργησης των 
Νομικών Προσώπων του Δήμου. 

(Αρμοδιότητες Διαφάνειας) 

Σχεδιάζει, ενημερώνει τις δημοτικές υπηρεσίες και 
μεριμνά για την εφαρμογή κάθε είδους διαδικασίας και 
ενέργειας που διασφαλίζουν την διαφάνεια στις σχέσεις 
του δήμου προς τρίτους. Προς τούτο χρησιμοποιεί κάθε 
πρόσφορο μέσο και κυρίως τις κατάλληλες τεχνολογίες 
πληροφορικής και επικοινωνιών (ΤΠΕ). 

Μεριμνά για την εξασφάλιση της έγκαιρης πρόσβασης 
από κάθε ενδιαφερόμενο τρίτο, σε πληροφορίες που 
έχουν σχέση με τις προκηρύξεις του Δήμου, για την 
εκτέλεση έργων και την προμήθεια υλικών και υπηρε¬ 
σιών, σύμφωνα με τις νόμιμες διαδικασίες. 

Μεριμνά για την εξασφάλιση της πρόσβασης των 
δημοτών και κάθε τρίτου, σε πληροφορίες που έχουν 
σχέση με την δομή, την οργάνωση και τις αρμοδιότητες 
των δημοτικών υπηρεσιών, καθώς και τους κανονισμούς 
τις διαδικασίες και τις προϋποθέσεις παροχής από το 
Δήμο, υπηρεσιών στους δημότες. 

Μεριμνά για την εφαρμογή της νομοθεσίας σε θέματα 
ανάθεσης, από το Δήμο της εκτέλεσης έργων και της 
προμήθειας υλικών και υπηρεσιών. 

Μεριμνά για την έγκαιρη πληροφόρηση των δημο¬ 
τών, για κάθε είδους προγράμματα και δράσεις που 
σχεδιάζει ο Δήμος και απευθύνονται στους δημότες 
και μεριμνά για την εξασφάλιση της αρχής της ίσης 
πρόσβασης των δημοτών στις δραστηριότητες αυτές. 

Υποδέχεται υποδείξεις, προτάσεις και παράπονα των 
δημοτών και τους ενημερώνει για τα δικαιώματα τους 
και τις ενέργειες που απαιτούνται, για τη διεκπεραίωση 
των υποθέσεών τους. Μεριμνά επίσης, για τον εφοδι¬ 
ασμό τους με τα απαραίτητα πληροφοριακά στοιχεία 
και έντυπα. 

Μεριμνά για την πληροφόρηση των δημοτών σχετικά 
με απολογιστικά στοιχεία, που αφορούν εκπλήρωση 
στόχων, ολοκλήρωση προγραμμάτων και έργων που 
αναλαμβάνει και προωθεί ο Δήμος. 

Σχεδιάζει ειδικά προγράμματα πληροφόρησης των 
δημοτών για την εξέλιξη και υλοποίηση των δραστηρι¬ 
οτήτων του Δήμου και μεριμνά για την πραγματοποίησή 
τους. 


Σχεδιάζει, εισηγείται και μεριμνά για την έκδοση και 
διακίνηση, σε έντυπη και ηλεκτρονική μορφή: 

(α) Χάρτας Δικαιωμάτων και Υποχρεώσεων δημοτών 
και κατοίκων, 

(β) Οδηγού του Δημότη για τις παρεχόμενες υπηρε¬ 
σίες του Δήμου, 

(γ) Κανονισμού πληροφόρησης των πολιτών και Κα¬ 
νονισμού Διαβούλευσης. 

Μεριμνά για την τήρηση μητρώου πολιτών προς τους 
οποίους ο Δήμος προσφέρει συγκεκριμένες υπηρεσίες. 

Μεριμνά για την εφαρμογή διαδικασιών διαβούλευσης, 
για αποφάσεις και ζητήματα που αφορούν το Δήμο. 

Λειτουργεί τηλεφωνικές γραμμές επικοινωνίας πολι¬ 
τών με το Δήμο, για την υποδοχή παραπόνων ή παροχή 
διοικητικών πληροφοριών προς τους πολίτες. 

(Αρμοδιότητες σε θέματα Τουρισμού) 

Τηρεί μητρώα και στοιχεία που αφορούν την υφι¬ 
στάμενη κατάσταση του τουρισμού στην περιοχή του 
Δήμου (τουριστικά αξιοθέατα, τουριστικές επιχειρήσεις, 
τουριστικές υποδομές, στοιχεία απασχόλησης, οικονο¬ 
μικά στοιχεία κλπ). 

Σχεδιάζει και εισηγείται προγράμματα δράσεων πα¬ 
ρέμβασης του Δήμου για την ανάπτυξη του τουρισμού 
στην περιοχή και την αναβάθμιση των παρεχομένων 
τουριστικών υπηρεσιών, σε συνεργασία με τους του¬ 
ριστικούς επαγγελματικούς φορείς της περιοχής, την 
Επιτροπή Τουρισμού και τα Νομικά Πρόσωπα του Δήμου. 
Μεριμνά για την εφαρμογή των προγραμμάτων αυτών. 

β) Αρμοδιότητες Τεχνολογιών Πληροφορικής και Επι¬ 
κοινωνιών (ΤΠΕ): 

(Αρμοδιότητες στρατηγικής και μελετών ΤΠΕ) 

1. Διαμορφώνει και εισηγείται τη στρατηγική του Δή¬ 
μου, σε ότι αφορά την ανάπτυξη, επέκταση και βελτί¬ 
ωση των συστημάτων τεχνολογιών πληροφορικής και 
επικοινωνιών (ΤΠΕ) και τα ζητήματα της Ηλεκτρονικής 
Διακυβέρνησης. 

2. Συγκεντρώνει στοιχεία, προσδιορίζει τις ανάγκες 
και τις απαιτήσεις και εισηγείται για τα αναγκαία έργα 
ανάπτυξης και βελτίωσης των συστημάτων ΤΠΕ, που 
πρέπει να αξιοποιεί ο Δήμος, για την υποστήριξη των 
λειτουργιών του. 

3. Προδιαγράφει και εισηγείται την μεθοδολογία ανά¬ 
πτυξης των αναγκαίων συστημάτων ΤΠΕ και την υλο¬ 
ποίηση μηχανισμών επιχειρησιακής υποστήριξης, των 
συστημάτων και των χρηστών των εφαρμογών. 

4. Μεριμνά για την μελέτη, ανάπτυξη και εγκατάσταση 
των συστημάτων ΤΠΕ, με την αξιοποίηση και εξειδικευ- 
μένων τρίτων. 

5. Προδιαγράφει τα νέα συστήματα ή τις νέες λει¬ 
τουργίες συστημάτων ΤΠΕ, παρακολουθεί την ανάπτυξή 
τους και παραλαμβάνει τα συστήματα. 

(Αρμοδιότητες διαχείρισης συστημάτων ΤΠΕ) 

1. Σχεδιάζει, εγκαθιστά και παρέχει υπηρεσίες συνε¬ 
χούς συντήρησης δικτυακών τόπων και ιστοσελίδων 
καλύπτοντας τις σχετικές ανάγκες του Δήμου. 

2. Παρακολουθεί την ποιότητα των δεδομένων που 
τηρούνται στα συστήματα ΤΠΕ του Δήμου. 

3. Διαχειρίζεται και συντηρεί τις εφαρμογές και τις 
βάσεις δεδομένων που σχεδιάζει και εγκαθιστά ο Δήμος 
για τις ανάγκες του. 

4. Διαχειρίζεται το περιεχόμενο των συστημάτων και 
της ανάκτησης δεδομένων για τα συστήματα ΤΠΕ που 
λειτουργούν στο Δήμο. 

5. Μεριμνά για την αξιοποίηση τρίτων για την επε¬ 
ξεργασία δεδομένων σύμφωνα με σχετικές ανάγκες 
του Δήμου. 

6. Εκπαιδεύει τους χρήστες των συστημάτων ΤΠΕ του 
Δήμου και μεριμνά για την παροχή κάθε είδους υπο¬ 
στήριξης προς τους χρήστες, ώστε να είναι σε θέση 
να λειτουργούν και να αξιοποιούν αποτελεσματικά τα 
συστήματα. 

7. Μεριμνά για τη δημιουργία των κατάλληλων αναφο¬ 
ρών επιτελικής πληροφόρησης, με την αξιοποίηση των 
στοιχείων που τηρούνται στα πληροφορικά συστήματα 
του Δήμου. 

8. Μεριμνά για την τήρηση των βαθμών ασφαλείας 
της πρόσβασης στις πληροφορίες που τηρούνται στα 
πληροφοριακά συστήματα του Δήμου, ώστε να εξασφα¬ 
λίζεται η εμπιστευτικότητά τους. 

9. Εξασφαλίζει την ασφάλεια των δεδομένων και την 
βελτίωση της χρηστικότητας των ιστοσελίδων και των 
βάσεων δεδομένων του Δήμου. 

(Αρμοδιότητες διαχείρισης εξοπλισμού ΤΠΕ) 

1. Προσδιορίζει τις ανάγκες των δημοτικών υπηρεσιών, 
σε εξοπλισμό πληροφορικής και επικοινωνιών, προσδιο¬ 
ρίζει τις απαιτήσεις του εξοπλισμού αυτού, σε αναβάθ¬ 
μιση και εισηγείται τα αναγκαία προγράμματα για την 
προμήθεια και εγκατάσταση του αναγκαίου εξοπλισμού. 

2. Προσδιορίζει τις τεχνικές προδιαγραφές και προ¬ 
διαγράφει και εισηγείται την μεθοδολογία προμήθειας 
και εγκατάστασης, του αναγκαίου εξοπλισμού πληρο¬ 
φορικής και επικοινωνιών. 

3. Μεριμνά για την παρακολούθηση της παραλαβής 
και την εγκατάσταση του αναγκαίου εξοπλισμού ΤΠΕ. 

4. Μεριμνά για την άρτια λειτουργία του δικτύου των 
κεντρικών και περιφερειακών συστημάτων. 

5. Εισηγείται για την θέσπιση κανόνων ασφαλούς χρή¬ 
σης του δικτύου και των συστημάτων ΤΠΕ και παρα¬ 
κολουθεί και ελέγχει την τήρηση των κανόνων αυτών. 

6. Μεριμνά για την συνεχή συντήρηση και την απο¬ 
κατάσταση βλαβών του εξοπλισμού ΤΠΕ του Δήμου. 

(Γενικές Αρμοδιότητες ΤΠΕ) 

1. Υποστηρίζει την εκπλήρωση του έργου του ΚΟ.Σ.Ε. 
(Κομβικό Σημείο Επαφής) του Δήμου, όπως προβλέπεται 
στο άρθρο 19 του Ν. 3882/2010 (ΦΕΚ ΑΊ66). 

ΕΝΟΤΗΤΑ Γ: ΥΠΗΡΕΣΙΕΣ ΥΠΟΣΤΗΡΙΞΗΣ, ΤΟΠΙΚΗΣ ΑΝΑ¬ 
ΠΤΥΞΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ. 

Άρθρο 6 

Αρμοδιότητες Διεύθυνσης Διοικητικών Υπηρεσιών 

Η Διεύθυνση Διοικητικών Υπηρεσιών, είναι αρμόδια 
για την τήρηση των διαδικασιών και αρχείων που αφο¬ 
ρούν την δημοτική κατάσταση και την καταγραφή των 
ληξιαρχικών γεγονότων στην περιοχή του Δήμου, για 
τον σχεδίασμά και τον συντονισμό εφαρμογής των πο¬ 
λιτικών, συστημάτων και διαδικασιών που αποσκοπούν 
στην ορθολογική διοίκηση / διαχείριση του ανθρώπι¬ 
νου δυναμικού του Δήμου και για την παροχή γενικών 
υπηρεσιών διοικητικής υποστήριξης προς τις δημοτικές 
υπηρεσίες. 

Συνεργάζεται με το Τμήμα Προγραμματισμού και Πλη¬ 
ροφορικής, κατά το σχεδίασμά σύνταξης του ετήσιου 
Προγράμματος Δράσης, του Προϋπολογισμού και του 
πενταετούς Επιχειρησιακού Προγράμματος, καθώς και 
για την κατάρτιση των προγραμμάτων δράσης, του Δή¬ 
μου, που αφορούν την υλοποίηση των λειτουργιών του. 


Συγχρόνως, στα πλαίσια της υπαγωγής στη Δ/νση, του 
Τμήματος Κοινωνικής Προστασίας, Παιδείας και Πολιτι¬ 
σμού, είναι αρμόδια και για το σχεδίασμά και την εφαρ¬ 
μογή της Κοινωνικής Πολιτικής, των πολιτικών ισότητας 
των φύλων καθώς και για την προστασία και προαγωγή 
της δημόσιας υγείας στη περιοχή του Δήμου, για την 
προώθηση και ρύθμιση ζητημάτων της πρωτοβάθμιας 
και δευτεροβάθμιας εκπαίδευσης, την προώθηση της 
δια βίου μάθησης, καθώς και για το σχεδίασμά και την 
εφαρμογή προγραμμάτων πολιτισμού, αθλητισμού και 
νέας γενιάς. 

Επίσης, στις αρμοδιότητες της εμπίπτει και η παρα¬ 
κολούθηση, αδειοδότηση και εποπτεία των εμπορικών 
δραστηριοτήτων στη περιοχή του Δήμου και η προστα¬ 
σία του καταναλωτή. 

Οι συγκεκριμένες αρμοδιότητες της Διεύθυνσης στο 
πλαίσιο της αποστολής της, καθορίζονται από τις ισχύ- 
ουσες διατάξεις Νόμων, διαταγμάτων και υπουργικών 
αποφάσεων. 

Στη Διεύθυνση υπάγονται διοικητικά το Τμήμα και 
τα αποκεντρωμένα Γ ραφεία ΚΕΠ, καθώς και τα αποκε¬ 
ντρωμένα Γ ραφεία Διοικητικής υποστήριξης Μπατσίου, 
Όρμου Κορθίου και Γαυρίου. 

Οι αρμοδιότητες των επί μέρους οργανικών μονάδων 
της Διεύθυνσης Διοικητικών Υπηρεσιών είναι οι εξής: 

α) Τμήμα Ανθρώπινου Δυναμικού και Διοικητικής Μέ¬ 
ριμνας: 

Στο Τμήμα υπάγονται διοικητικά και οι αποκεντρω¬ 
μένες μονάδες Υποστήριξης Πολιτικών Οργάνων στις 
επιμέρους Δημοτικές Ενότητες. 

(Αρμοδιότητες σε θέματα Υποστήριξης των Πολιτικών 
Οργάνων του Δήμου) 

Παρέχεται κάθε είδους διοικητική και γραμματειακή 
υποστήριξη στα αιρετά διοικητικά όργανα του Δήμου. 
Ειδικότερα: 

1. Παρέχει κάθε είδους διοικητική και γραμματεια¬ 
κή υποστήριξη προς τα συλλογικά διοικητικά αιρετά 
όργανα του Δήμου, δηλαδή το Δημοτικό Συμβούλιο, 
την Εκτελεστική Επιτροπή και την Επιτροπή Ποιότη¬ 
τας Ζωής (σε περίπτωση συγκρότησης της άρθρο 73 
του Ν. 3852/2010), όπως οργάνωση συνεδριάσεων, τή¬ 
ρηση πρακτικών συνεδριάσεων, παραγωγή, διεκπεραί¬ 
ωση, διαχείριση και αρχειοθέτηση εγγράφων, ρύθμιση 
συναντήσεων, τήρηση πρωτοκόλλου, τήρηση αρχείου 
αποφάσεων συλλογικών οργάνων κλπ. 

2. Παρέχει κάθε είδους διοικητική και γραμματειακή 
υποστήριξη προς τα ατομικά διοικητικά αιρετά όργανα 
του Δήμου, δηλαδή τον Πρόεδρο του Δημοτικού Συμβου¬ 
λίου, τον Δήμαρχο, τους Αντιδημάρχους, καθώς και το 
Γ ενικό Γ ραμματέα (οργάνωση και ρύθμιση συναντήσεων, 
παραγωγή, διεκπεραίωση, διαχείριση και αρχειοθέτη¬ 
ση εγγράφων, τήρηση πρωτοκόλλου, τήρηση αρχείου 
αποφάσεων ατομικών οργάνων κλπ). 

3. Ενημερώνει το σύστημα ΔΙΑΥΓΕΙΑ, αναρτώντας κάθε 
είδους έγγραφα που οφείλουν να αναρτηθούν. 

4. Παρέχει διοικητική υποστήριξη προς την Δημοτική 
Επιτροπή Διαβούλευσης (άρθρο 76 του Ν. 3852/2010). 

5. Παρέχει γραμματειακή υποστήριξη στις Δημοτικές 
Παρατάξεις. 

6. Μεριμνά για την ενημέρωση των πολιτικών οργάνων 
και των υπηρεσιών του Δήμου, για τις αποφάσεις που 
λαμβάνουν τα όργανα του Δήμου. 

7. Τηρεί το αρχείο των εκπροσώπων του Δήμου, σε 
διαφόρους φορείς και όργανα και μεριμνά για την απο¬ 
στολή στοιχείων στους εκπροσώπους και την παραλαβή 
και διεκπεραίωση των εκθέσεων που υποβάλλουν στο 
Δήμο. 

(Αρμοδιότητες σε θέματα ανθρώπινου δυναμικού) 

1. Σχεδιάζει, εισηγείται και συντονίζει την εφαρμογή 
των διαδικασιών και εσωτερικών κανονισμών που ρυθ¬ 
μίζουν τις σχέσεις του Δήμου με το προσωπικό του, 
στο πλαίσιο πάντοτε των γενικότερων ρυθμίσεων της 
Πολιτείας. 

2. Στο πλαίσιο και των πολιτικών ανθρώπινου δυνα¬ 
μικού που θεσπίζει η Πολιτεία για τον δημόσιο τομέα, 
μεριμνά για τον προσδιορισμό των αναγκαίων θέσεων 
εργασίας ανά διοικητική ενότητα του Δήμου, σε συνερ¬ 
γασία με το Τμήμα Προγραμματισμού και Οργάνωσης 
και Πληροφορικής και την κατάρτιση / επικαιροποίηση 
των περιγραφών αρμοδιοτήτων των επιμέρους θέσεων. 

3. Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Δήμου, με στό¬ 
χο τόσο την αξιοποίηση των προσόντων των στελεχών, 
όσο και την απρόσκοπτη και διαρκή κάλυψη των ανα¬ 
γκών των δημοτικών υπηρεσιών. 

4. Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας, με βάση τα προσόντα 
των στελεχών. 

5. Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς 
τους προϊσταμένους, των προς κάλυψη θέσεων. 

6. Μεριμνά για την εφαρμογή του συστήματος αξιο¬ 
λόγησης των εργαζομένων στο Δήμο και την τήρηση 
των σχετικών στοιχείων. 

7. Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Δήμου (π.χ. οργάνωση μετακινήσεων του προσωπικού 
στις εγκαταστάσεις του Δήμου, παιδικοί σταθμοί κλπ). 

8. Μεριμνά για την ανάπτυξη του ανθρώπινου δυνα¬ 
μικού του Δήμου, με τον προσδιορισμό των αναγκών 
βελτίωσης των προσόντων και ικανοτήτων των εργα¬ 
ζομένων και την εισήγηση και την παρακολούθηση της 
υλοποίησης των συμφωνουμένων μέτρων βελτίωσης. 

9. Σχεδιάζει, εισηγείται και οργανώνει προγράμμα¬ 
τα συνεχιζόμενης κατάρτισης και επιμόρφωσης του 
ανθρώπινου δυναμικού του Δήμου. Παρακολουθεί την 
υλοποίηση των προγραμμάτων και μεριμνά για την αξι¬ 
ολόγηση των αποτελεσμάτων, από την υλοποίηση των 
προγραμμάτων αυτών στην πράξη. 

10. Μεριμνά για την βελτίωση των ανθρωπίνων σχέ¬ 
σεων μέσα στο Δήμο, με τον σχεδίασμά, την εισήγηση 
και την οργάνωση σχετικών προγραμμάτων (π.χ. εκδη¬ 
λώσεις, ταξίδια κλπ). 

(Αρμοδιότητες σε θέματα μητρώων και διαδικασιών 
προσωπικού) 

11. Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Δήμου με το ανθρώπινο δυναμικό του 
(π.χ. θέματα μισθολογικά, ωραρίου, αδειών, ασθενειών, 
υπερωριών, απολύσεων, διεκδικήσεων κλπ). 

12. Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 


κάλυψη συγκεκριμένων θέσεων εργασίας, με βάση τις 
νόμιμες διαδικασίες. 

13. Τηρεί τα Μητρώα του Προσωπικού, στο οποίο κα¬ 
ταγράφονται τα στοιχεία της ατομικής και οικογενει¬ 
ακής του κατάστασης, οι κάθε είδους μεταβολές στην 
εργασιακή του ζωή (προσλήψεις, απολύσεις, αλλαγές 
θέσεων εργασίας, αμοιβές, άδειες, απουσίες, αξιολογή¬ 
σεις κλπ) και τα προσόντα του. 

14. Σχεδιάζει και εισηγείται βελτιώσεις και παρακο¬ 
λουθεί την εφαρμογή όλων των διαδικασιών που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κλπ). 

15. Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων, που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

16. Συνεργάζεται με τους Προϊσταμένους των επιμέ¬ 
ρους διοικητικών ενοτήτων του Δήμου και τους ενημε¬ 
ρώνει για τις διαδικασίες που πρέπει να ακολουθούνται 
σε εργασιακά θέματα (διαχείριση παρουσιών, υπερωρι¬ 
ών, βεβαιώσεων προς το προσωπικό κλπ). 

17. Εκδίδει κάθε είδους βεβαιώσεις προς το προσω¬ 
πικό, για θέματα που άπτονται της απασχόλησής τους 
στο Δήμο. 

18. Μεριμνά για την θέσπιση και την εφαρμογή των 
κανόνων υγιεινής και ασφάλειας των εργαζομένων, σύμ¬ 
φωνα με την νομοθεσία. Παρέχει κάθε διοικητική υπο¬ 
στήριξη στους τεχνικούς ασφαλείας και στους γιατρούς 
εργασίας, που προσφέρουν τις αντίστοιχες υπηρεσίες 
τους στο Δήμο, σύμφωνα με τις αρμοδιότητές τους, που 
καθορίζονται από την ισχύουσα νομοθεσία. 

Σύμφωνα με τις αρμοδιότητες αυτές: 

(α) Ο τεχνικός ασφάλειας παρέχει προς τα όργανα 
διοίκησης του Δήμου, στους εργαζόμενους και στους 
εκπροσώπους τους, υποδείξεις και συμβουλές, γραπτά 
ή προφορικά, σε θέματα σχετικά με την ασφάλεια της 
εργασίας και την πρόληψη των εργατικών ατυχημάτων. 

(β) Ο γιατρός εργασίας παρέχει προς τα όργανα 
διοίκησης του Δήμου, στους εργαζόμενους και στους 
εκπροσώπους τους, υποδείξεις και συμβουλές, γραπτά 
ή προφορικά, σχετικά με τα μέτρα που πρέπει να λαμ- 
βάνονται για τη σωματική και ψυχική υγεία των ερ¬ 
γαζομένων και επιβλέπει την εφαρμογή των μέτρων 
προστασίας της υγείας των εργαζομένων. 

(γ) Ο γιατρός εργασίας και ο τεχνικός ασφάλειας, κα¬ 
ταχωρούν τις γραπτές υποδείξεις τους σε ειδικό βιβλίο. 
Τα όργανα διοίκησης του Δήμου λαμβάνουν γνώση των 
υποδείξεων αυτών, ενυπογράφως. 

(Αρμοδιότητες σε θέματα διοικητικής μέριμνας) 

1. Μεριμνά για την φύλαξη, την ασφάλεια και την κα¬ 
θαριότητα των κάθε είδους εγκαταστάσεων του Δήμου. 

2. Μεριμνά για την συντήρηση και αποκατάσταση 
βλαβών των κτιριακών και των ηλεκτρομηχανολογικών 
εγκαταστάσεων του Δήμου. 

3. Μεριμνά για τις μετακινήσεις και μεταφορές του 
προσωπικού του Δήμου. 

4. Μεριμνά για τη λειτουργία του Κεντρικού Πρωτο¬ 
κόλλου του Δήμου και διεκπεραιώνει τα σχετικά έγγρα¬ 
φα σε συνεργασία με τις γραμματείες των επιμέρους 
υπηρεσιών. 

5. Καθοδηγεί τους πολίτες στις αρμόδιες κατά περί¬ 
πτωση Υπηρεσίες για την διεκπεραίωση των υποθέσεων 
τους και παρέχει σ' αυτούς κάθε σχετική πληροφορία. 

6. Μεριμνά για τη λειτουργία του τηλεφωνικού κέ¬ 
ντρου του Δήμου. 

7. Παρέχει διοικητική και γραμματειακή υποστήριξη 
προς τη Διεύθυνση και τα Τμήματά της (τήρηση πρω¬ 
τοκόλλου, διεκπεραίωση και αρχειοθέτηση αλληλογρα¬ 
φίας, θέματα προσωπικού κλπ). 

8. Μεριμνά για τη σύσταση και την εύρυθμη λειτουργία 
των αποκεντρωμένων Γραφείων Διοικητικών Θεμάτων, 
σε δημοτικές ενότητες του Δήμου. 

(Αρμοδιότητες σε θέματα διοικητικής βοήθειας) 

Επίσης, το Τμήμα, είναι αρμόδιο για την παροχή δι¬ 
οικητικής βοήθειας σε άτομα που έχουν αντικειμενική 
αδυναμία προσπέλασης στις δημοτικές υπηρεσίες ή 
στα Κέντρα Εξυπηρέτησης Πολιτών (ΚΕΠ). 

Ειδικότερα: 

1. Σχεδιάζει και εφαρμόζει συστήματα και διαδικασίες 
για την εξυπηρέτηση των δημοτών που έχουν αντικειμε¬ 
νική αδυναμία προσπέλασης στις δημοτικές υπηρεσίες 
ή στα ΚΕΠ και χρειάζονται να έλθουν σε επαφή με τις 
επιμέρους υπηρεσίες για συγκεκριμένες ανάγκες τους. 

2. Μεριμνά για τη δημιουργία και την αποτελεσματική 
λειτουργία δικτύων εθελοντών που αναλαμβάνουν την 
εξυπηρέτηση των ανωτέρω δημοτών για την εκτέλεση 
των δοσοληψιών τους με τις δημοτικές υπηρεσίες και 
τα ΚΕΠ για λογαριασμό τους. 

3. Δέχεται αιτήματα των ανωτέρω δημοτών με βάση 
τις σχετικές διαδικασίες και μεριμνά για την ικανοποί¬ 
ησή τους, με την αξιοποίηση τόσο των υπαλλήλων του 
Γ ραφείου όσο και των δικτύων εθελοντών. 

4. Συνεργάζεται με τα αρμόδια ΚΕΠ για την διεκπε¬ 
ραίωση υποθέσεων των ανωτέρω δημοτών σε ζητήματα 
αρμοδιότητας των ΚΕΠ. 

5. Σχεδιάζει και προωθεί κάθε άλλη σχετική ενέρ¬ 
γεια για την καλύτερη εξυπηρέτηση των δημοτών με 
αντικειμενική αδυναμία προσπέλασης στις δημοτικές 
υπηρεσίες ή στα ΚΕΠ. 

(Αρμοδιότητες σε θέματα Αρχειακών Συλλογών) 

1. Το Τμήμα είναι επίσης, αρμόδιο για την συλλογή, 
οργάνωση, διαχείριση και διατήρηση του αρχειακού 
υλικού του Δήμου, καθώς επίσης και για την αξιοποί¬ 
ηση συλλογών βιβλιακού, αρχειακού ή άλλης μορφής 
υλικού και πληροφοριών, με απώτερο σκοπό την δημι¬ 
ουργία Αρχειακής Συλλογής του Δήμου Ανδρου, ώστε 
να επιτευχθεί πλήρως η άρτια αξιοποίηση του αρχει¬ 
ακού υλικού. 

Στόχοι του είναι: 

- Η εποπτεία, διάσωση, συγκέντρωση, συντήρηση, κα¬ 
ταγραφή, μικροφωτογράφηση, ταξινόμηση και ευρετη- 
ρίαση του αρχειακού υλικού του Δήμου και η διάθεση 
προς μελέτη όλων των δημόσιων και ιδιωτικών αρχεί¬ 
ων, εγγράφων και χειρογράφων, τα οποία αναφέρονται 
στην ιστορία και στην πολιτιστική κληρονομιά της Αν¬ 
δρου και σε ότι έχει σχέση με τη διοικητική, οικονομική 
και κοινωνική ζωή του τόπου. 

- Η επισήμανση και απογραφή των εχόντων ιστορικό 
ενδιαφέρον δημοτικών αρχείων. 

- Η συνεργασία με τις αρχές της Εκκλησίας, των εκ¬ 
κλησιαστικών και μοναστηριακών ιδρυμάτων και άλλων 
θρησκευτικών φορέων για τη διάσωση του αρχειακού 
υλικού. 


- Η συνεργασία με τους κατόχους ιδιωτικών αρχείων, 
τα οποία παρουσιάζουν ιστορικό ενδιαφέρον. 

- Η έκδοση δημοσιευμάτων (περιοδικών και αυτοτε¬ 
λών), που εξυπηρετούν τη γνώση των ιστορικών πηγών. 

- Η παροχή όλων των πρόσφορων μέτρων για κάλυψη 
των πληροφοριακών αναγκών των χρηστών αναφορικά 
με τα αρχεία του Δήμου. 

Αρμοδιότητες: 

α) Η περιγραφή, ταξινόμηση, αρχειοθέτηση και ευρε- 
τηρίαση των σύγχρονων ανενεργών αρχείων του Δήμου. 

β) Η καταγραφή και η ευρετηρίαση των ειδικών αρ¬ 
χείων. 

γ) Η επισήμανση, συγκέντρωση και καταγραφή αρχεί¬ 
ων και χειρογράφων, που ανήκουν σε ιδιωτικούς φορείς 
και σε φυσικά πρόσωπα και η συγκρότηση και ενημέ¬ 
ρωση του εθνικού ευρετηρίου αρχείων. 

δ) Η διαφύλαξη των ιδιωτικών αρχείων και συλλογών, 
που παραδίδονται ως παρακαταθήκη καθώς και η πε¬ 
ριγραφή, ταξινόμηση και ευρετηρίασή τους. 

ε) Η συγκέντρωση, καταγραφή και αρχειοθέτηση των 
χαρτογραφικών και οπτικοακουστικών αρχείων. 

στ) Η συγκέντρωση, καταγραφή και αρχειοθέτηση 
των μικροφωτογραφιών, φωτοτυπικών και φωτογρα¬ 
φιών από τα έγγραφα και χειρόγραφα, 
ζ) Η επισήμανση και απογραφή των αρχείων των 
υπηρεσιών και η εποπτεία των ενεργών αρχείων για 
την πρόληψη απωλειών και καταστροφών δημόσιων 
εγγράφων. 

η) Η παρακολούθηση των εκκαθαρίσεων των αρχείων 
των υπηρεσιών και η μέριμνα για την εισαγωγή των δια¬ 
τηρητέων αρχείων στην Αρχειακή Συλλογή του Δήμου. 
(Αρμοδιότητες ρύθμισης εμπορικών δραστηριοτήτων) 
1. Μελετά και εισηγείται τη ρύθμιση θεμάτων εμπορι¬ 
κής δραστηριότητας που επηρεάζουν τις λειτουργίες 
και το περιβάλλον της πόλης και την ποιότητα ζωής των 
κατοίκων, σύμφωνα με τις δικαιοδοσίες που δίδονται 
στο Δήμο με τις ισχύουσες διατάξεις. Τα θέματα αυτά 
αφορούν ιδίως: 

(α) Τον καθορισμό των χώρων και των όρων λειτουρ¬ 
γίας των υπαίθριων εμπορικών δραστηριοτήτων (λαϊκές 
αγορές και εμποροπανηγύρεις). 

(β) Τον καθορισμό των χώρων και των όρων για την 
προσωρινή διαμονή μετακινουμένων πληθυσμιακών 
ομάδων. 

(γ) Τον καθορισμό των προδιαγραφών και των όρων 
της υπαίθριας διαφήμισης. 

(δ) Τον προσδιορισμό των ειδικότερων όρων και προ¬ 
ϋποθέσεων για την ίδρυση και εγκατάσταση καταστη¬ 
μάτων και επιχειρήσεων, στο βαθμό που επηρεάζουν το 
περιβάλλον και τις λειτουργίες της πόλης. 

(ε) Τον προσδιορισμό των όρων και των ωρών λει¬ 
τουργίας μουσικής σε καταστήματα. 

(στ) Τ ον καθορισμό των ωρών έναρξης και λήξης της 
εργασίας των ναυτεργατών και των αρτεργατών. 

(ζ) Τον καθορισμό των χρονικών ορίων λειτουργίας 
καταστημάτων και επιχειρήσεων. 

(η) Τον καθορισμό των ανώτατου αριθμού των αδειών 
υπαίθριου πλανόδιου εμπορίου και τη συγκρότηση της 
Επιτροπής Υπαίθριου Πλανόδιου Εμπορίου. 

(θ) Την έγκριση της λειτουργίας Κυριακάτικων Αγο¬ 
ρών. 

(ι) Την έκδοση αποφάσεων για την ίδρυση, τη διάλυση 
και τον καθορισμό του τρόπου, της εν γένει λειτουργίας 

Λαϊκών Αγορών, σύμφωνα με την κείμενη νομοθεσία, 
περιλαμβανόμενης της χορήγησης επαγγελματικών και 
παραγωγικών αδειών καθώς και κάθε άλλου συναφούς 
αντικειμένου. 

(ια) Την συγκρότηση Επιτροπών για τον έλεγχο των 
πωλητών, παραγωγών και επαγγελματιών των λαϊκών 
αγορών. 

(ιβ) Την εφαρμογή της ισχύουσας νομοθεσίας,για τη 
χορήγηση αδειών εκμετάλλευσης περιπτέρων. 

(ιγ) Τη λήψη απόφασης σχετικά με τον καθορισμό των 
ωρών ανοίγματος, μεσημβρινής διακοπής και κλεισίμα¬ 
τος των φαρμακείων και φαρμακαποθηκών, καθώς και 
τον καθορισμό για κάθε έτος του αριθμού των φαρμα¬ 
κείων που διημερεύουν και διανυκτερεύουν. 

(ιδ) Την εξαίρεση επιχειρήσεων, εκμεταλλεύσεων, 
υπηρεσιών ή εργασιών, γενικά από τις διατάξεις περί 
ανάπαυσης την Κυριακή και τις λοιπές ημέρες αργίας. 

(ιε) Την εξαίρεση από την εκ περιτροπής Κυριακή αρ¬ 
γία των εστιατορίων, ζαχαροπλαστείων, καφενείων, που 
λειτουργούν ως εξοχικά. 

(ιστ) Την χορήγηση αναπληρωματικής ανάπαυσης των 
μισθωτών σε άλλη ημέρα, εκτός από την Κυριακή. 

(ιζ) Την επέκταση της ανάπαυσης την Κυριακή και τις 
ημέρες αργίας. 

(ιη) Την έκδοση απόφασης, όταν λόγω ειδικών κλιμα¬ 
τολογιών συνθηκών καθυστερεί η έναρξη της τυρο¬ 
κομικής περιόδου, με την οποία καθορίζεται η έναρξή 
της, ανάλογα με τις τοπικές συνθήκες του Δήμου, χωρίς 
αυτή να είναι δυνατόν να υπερβεί το πεντάμηνο. 

(ιθ) Τη διατύπωση γνώμης για την ίδρυση Εμπορευ- 
ματικού Κέντρου. 

2. Παρακολουθεί και ελέγχει την εφαρμογή των απο¬ 
φάσεων των σχετικών με τα προηγούμενα θέματα εμπο¬ 
ρικής δραστηριότητας και εισηγείται τη λήψη μέτρων, 
σύμφωνα με τις ισχύουσες διατάξεις. 

3. Ελέγχει τις τιμές, την επάρκεια και την ομαλή λει¬ 
τουργία της αγοράς και ελέγχει την κανονικότητα των 
τιμών των παρεχομένων υπηρεσιών. 

4. Ελέγχει την τήρηση των διατάξεων που αφορούν 
τα ζώα συντροφιάς και την τήρηση των διατάξεων της 
τουριστικής νομοθεσίας, από τις επιχειρήσεις τουριστι¬ 
κού ενδιαφέροντος, κατά τις ειδικότερες προβλέψεις 
του νόμου. 

(Αρμοδιότητες προστασίας του καταναλωτή) 

1. Μεριμνά για την προστασία του καταναλωτή με τη 
δημιουργία και λειτουργία μηχανισμών ενημέρωσής του 
(π.χ. Γραφείο Ενημέρωσης Καταναλωτή). 

2. Εισηγείται για τη σύσταση της επιτροπής φιλικού 
διακανονισμού, για την εξώδικη επίλυση των διαφορών 
ανάμεσα σε προμηθευτές και σε καταναλωτές ή ενώ¬ 
σεις καταναλωτών, τηρεί αρχεία των πορισμάτων της 
οικείας επιτροπής, καθώς και μητρώο καταναλωτών. 

(Αρμοδιότητες χορήγησης αδειών εμπορικών και γε¬ 
νικών επιχειρηματικών δραστηριοτήτων) 

1. Εισηγείται την χορήγηση αδειών για την άσκηση 
εμπορικών και γενικών επιχειρηματικών δραστηριοτή¬ 
των, σύμφωνα με τις δικαιοδοσίες που δίδονται στο 
Δήμο με τις ισχύουσες διατάξεις. Οι άδειες αυτές αφο¬ 
ρούν ιδίως: 

(α) Τις άδειες παραγωγών που διαθέτουν τα αγροτικά 
τους προϊόντα, σε λαϊκές αγορές. 


(β) Την ίδρυση, λειτουργία και εγκατάσταση των κα¬ 
ταστημάτων και επιχειρήσεων οι όροι λειτουργίας και 
εγκατάστασης των οποίων καθορίζονται από την νομο¬ 
θεσία και τους αντίστοιχους υγειονομικούς κανονισμούς 
και διατάξεις. 

(γ) Την ίδρυση και λειτουργία καταστημάτων υγειονο¬ 
μικού ενδιαφέροντος (βλ. άρθρο 80 του ΚΔΚ). 

(δ) Την εγκατάσταση και λειτουργία κινηματογράφων, 
θεάτρων και παρεμφερών επιχειρήσεων και τη διενέρ¬ 
γεια των προβλεπομένων επιθεωρήσεων. 

(ε) Την ίδρυση και λειτουργία παιδότοπων και διαφό¬ 
ρων ψυχαγωγικών δραστηριοτήτων (λούνα πάρκ, τσίρκο, 
πίστες αυτοκινητιδίων, μουσικών συναυλιών και άλλων 
καλλιτεχνικών εκδηλώσεων, που προβλέπονται από την 
κείμενη νομοθεσία. 

(στ) Τα τεχνικά ψυχαγωγικά παίγνια και την παροχή 
υπηρεσιών διαδικτύου. 

(ζ) Τη λειτουργία μουσικών οργάνων. 

(η) Την άσκηση υπαίθριου στάσιμου εμπορίου, εμπορο- 
πανηγύρεων και υπαίθριων χριστουγεννιάτικων αγορών, 
(θ) Τα ζωήλατα οχήματα. 

(ι) Την εγκατάσταση και χρήση του οικήματος για 
την άσκηση δραστηριότητας από εκδιδόμενα πρόσωπα. 

(ια) Τη διενέργεια διαφήμισης, την τοποθέτηση πλαι¬ 
σίων υπαίθριας διαφήμισης, την τοποθέτηση επιγραφών 
προσδιορισμού επαγγελματικής δραστηριότητας σε φυ¬ 
σικά και νομικά πρόσωπα, καθώς και την παραχώρηση 
χώρων για την προβολή δραστηριοτήτων σε νομικά 
πρόσωπα που επιδιώκουν κοινωφελείς σκοπούς. 

(ιβ) Τη λειτουργία καταστημάτων εκμίσθωσης μοτο¬ 
ποδηλάτων. 

(ιγ) Την ίδρυση υπεραγορών λιανικού εμπορίου. 

(ιδ) Την άσκηση υπαίθριου πλανόδιου εμπορίου. 

(ιε) Την συμμετοχή σε Κυριακάτικες Αγορές. 

(ιστ) Την άσκηση επαγγέλματος κουρέα, κομμωτή, 
τεχνίτη περιποίησης χεριών και ποδιών, καθώς και τη 
συγκρότηση σχετικής εξεταστικής επιτροπής και Πει¬ 
θαρχικού Συμβουλίου, σε συνεργασία με την υπηρεσία 
Δημ. Υγείας. 

(ιζ) Τη λειτουργία εκθέσεων βιβλίου. 

(ιη) Την οργάνωση εκθέσεων (εκτός των Διεθνών), τη 
ρύθμιση θεμάτων λειτουργίας τους και την εποπτεία 
αυτών. 

(ιθ) Την καταλληλότητα εκθεσιακών χώρων, στεγασμέ¬ 
νων μόνιμα ή προσωρινά ή υπαίθριων ή μικτών. 

2. Παρακολουθεί και ελέγχει την τήρηση των προ¬ 
ϋποθέσεων υπό τις οποίες χορηγούνται οι ανωτέρω 
άδειες και εισηγείται τη λήψη μέτρων, σύμφωνα με τις 
ισχύουσες διατάξεις π.χ. ανάκληση άδειας, αφαίρεση 
άδειας, επιβολή προστίμων. 

3. Ελέγχει την εφαρμογή των διατάξεων περί υπαίθρι¬ 
ας διαφήμισης, των προδιαγραφών των διαφημιστικών 
πλαισίων και επιγραφών, προβαίνει στην αφαίρεση των 
παράνομων υπαίθριων διαφημίσεων και επιγραφών και 
εισηγείται την επιβολή των προβλεπόμενων προστίμων, 
με τις προϋποθέσεις και όρους που προβλέπονται από 
την κείμενη νομοθεσία. 

4. Συνεργάζεται και μεριμνά για την εξυπηρέτηση των 
πολιτών στα αποκεντρωμένα γραφεία που βρίσκονται 
σε δημοτικές ενότητες του Δήμου. 

5. Παρέχει γραμματειακή υποστήριξη (τήρηση πρωτο¬ 
κόλλου, διεκπεραίωση και αρχειοθέτηση αλληλογραφί¬ 
ας, θέματα προσωπικού κλπ). 

(Αδειες εγκαταστάσεων) 

1. Χορηγεί τις άδειες εγκατάστασης και λειτουργίας 
εφεδρικών σταθμών ηλεκτροπαραγωγής σε ιδιώτες. 

2. Ρυθμίζει κάθε θέμα το οποίο αφορά στην εγκα¬ 
τάσταση, λειτουργία και στη συντήρηση ανελκυστή¬ 
ρων, καθώς και στη χορήγηση των σχετικών τεχνικών 
επαγγελματικών αδειών, σύμφωνα με τις διατάξεις της 
σχετικής νομοθεσίας. 

3. Χορηγεί τις άδειες εγκατάστασης και τις άδειες 
λειτουργίας φωτοβόλων σωλήνων, φωτεινών επιγρα¬ 
φών και ηλεκτροκίνητων ανυψωτικών μηχανημάτων και 
ελέγχει τη λειτουργία τους. 

4. Χορηγεί τις άδειες εγκατάστασης και λειτουργίας 
στεγνοκαθαριστηρίων, πλυντηρίων ρούχων, σιδηρωτη- 
ρίων ρούχων και ταπητοκαθαριστηρίων. 

5. Χορηγεί τις άδειες εγκατάστασης και λειτουργίας 
εφεδρικών σταθμών ηλεκτροπαραγωγής σε ιδιώτες. 

Ρυθμίζει κάθε θέμα το οποίο αφορά στην εγκατάστα¬ 
ση, λειτουργία και στη συντήρηση ανελκυστήρων, καθώς 
και στη χορήγηση των σχετικών τεχνικών επαγγελμα¬ 
τικών αδειών, σύμφωνα με τις διατάξεις της σχετικής 
νομοθεσίας. 

β) Τμήμα Δημοτικής κατάστασης και Ληξιαρχείου: 

Στο Τμήμα υπάγονται διοικητικά και τα αποκεντρωμέ¬ 
να Γραφεία που λειτουργούν στις επιμέρους δημοτικές 
ενότητες. 

(Αρμοδιότητες σε θέματα δημοτικής κατάστασης) 

1. Τηρεί και ενημερώνει τα μητρώα του δημοτολογίου 
και τα μητρώα αρρένων, σύμφωνα με τις ισχύουσες 
θεσμοθετημένες διαδικασίες και τηρεί τις υποχρεώ¬ 
σεις που απορρέουν από την κείμενη νομοθεσία για 
τη δημιουργία και τήρηση του Εθνικού Δημοτολογίου. 

2. Μεριμνά για την πρόσληψη και αλλαγή επωνύμου, 
καθώς και την πρόσληψη πατρωνύμου και μητρωνύμου 
από παιδιά, που γεννήθηκαν χωρίς γάμο των γονέων 
τους ή είναι αγνώστων γονέων. 

3. Μεριμνά για τον εξελληνισμό του ονοματεπωνύμου 
Ελλήνων του εξωτερικού, ομογενών αλλοδαπών, που 
αποκτούν την ελληνική ιθαγένεια και παλιννοστησάντων 
ομογενών, που έχουν την ελληνική ιθαγένεια. 

4. Χορηγεί άδειες πολιτικού γάμου και μεριμνά για 
την τέλεση των γάμων αυτών. 

5. Ενημερώνει περιοδικά τις δημόσιες υπηρεσίες για 
τις μεταβολές προσωπικής κατάστασης που προκύ¬ 
πτουν από τα τηρούμενα στοιχεία. 

6. Εκδίδει κάθε είδους πιστοποιητικά ατομικής και 
οικογενειακής κατάστασης καθώς και κάθε είδους βε¬ 
βαιώσεις, καταλόγους και πίνακες με τα στοιχεία που 
αναγράφονται στα ανωτέρω Μητρώα. 

7. Συνεργάζεται με άλλους Δήμους και δημόσιες υπη¬ 
ρεσίες στις περιπτώσεις μεταβολών των μητρώων σε 
αντιστοιχία προς ανάλογα αρχεία που τηρούνται εκεί. 

8. Μεριμνά για την τήρηση των υποχρεώσεων του 
Δήμου που προκύπτουν από την ισχύουσα εκλογική 
νομοθεσία και εκδίδει ανάλογα πιστοποιητικά. 

9. Τηρεί τους εκλογικούς καταλόγους και φροντίζει 
την κατά το νόμο αναθεώρηση αυτών. 

10. Μεριμνά για την εύρυθμη λειτουργία των αποκε¬ 
ντρωμένων Γ ραφείων Δημοτικής κατάστασης και Ληξι¬ 
αρχείων, στις δημοτικές ενότητες του Δήμου. 

(Αρμοδιότητες σε θέματα Ληξιαρχείου) 

1. Τηρεί και ενημερώνει τα ληξιαρχικά βιβλία και αρ¬ 
χεία, στα οποία καταχωρούνται τα ληξιαρχικά γεγονότα 


που συμβαίνουν στην περιφέρεια του Δήμου (γεννήσεις, 
γάμοι, θάνατοι) καθώς και κάθε μεταγενέστερο γεγονός 
που συνδέεται με αυτά (π.χ. διαζύγια), σύμφωνα με τις 
ισχύουσες θεσμοθετημένες διαδικασίες. 

2. Τηρεί αρχεία επισήμων εγγράφων ληξιαρχικών γε¬ 
γονότων. 

3. Εκδίδει αποσπάσματα των ληξιαρχικών πράξεων ή 
άλλα θεσμοθετημένα πιστοποιητικά. 

4. Ενημερώνει τα αντίστοιχα Τμήματα άλλων Δήμων 
για τα ληξιαρχικά γεγονότα που επηρεάζουν τα στοι¬ 
χεία των μητρώων / αρχείων που τηρούνται στα Τμή- 
ματα αυτά. 

5. Συνεργάζεται με Ληξιαρχεία άλλων Δήμων σε περι¬ 
πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες εκεί. 

(Αρμοδιότητες σε θέματα Αλλοδαπών και Μετανά¬ 
στευσης) 

1. Τηρεί τις υποχρεώσεις που προκύπτουν από την 
ισχύουσα νομοθεσία περί ιθαγένειας, αλλοδαπών και 
μετανάστευσης και επιμελείται της εφαρμογής του Κώ¬ 
δικα Ελληνικής Ιθαγένειας. 

γ) Τμήμα Κ.Ε.Π. 

(Αρμοδιότητες Τμήματος ΚΕΠ) 

Το Κ.Ε.Π. (Κέντρο Εξυπηρέτησης Πολιτών) είναι αρ¬ 
μόδιο για την παροχή διοικητικών πληροφοριών και τη 
διεκπεραίωση των υποθέσεων των πολιτών από την 
υποβολή της αίτησης μέχρι την έκδοση της τελικής 
πράξης, σε συνεργασία με τις καθ’ ύλην αρμόδιες υπη¬ 
ρεσίες και σύμφωνα με τον κεντρικό σχεδίασμά του 
Υπουργείου. Εσωτερικών. 

Στο τμήμα υπάγονται διοικητικά τα αποκεντρωμένα 
Γ ραφεία ΚΕΠ που λειτουργούν στις επιμέρους δημοτι¬ 
κές ενότητες. 

Ειδικότερα το Τμήμα: 

1. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις δημόσιες υπηρεσίες. 

2. Παραλαμβάνει αιτήσεις πολιτών για την διεκπεραί¬ 
ωση υποθέσεών τους από τις υπηρεσίες του Δημοσίου, 
ελέγχει την πληρότητά τους και σε περίπτωση που για 
την διεκπεραίωση της υπόθεσης απαιτούνται δικαιολο- 
γητικά, που δεν υποβάλλονται μαζί με την αίτηση, τα 
αναζητά και τα παραλαμβάνει με οποιονδήποτε πρό¬ 
σφορο τρόπο από τις αρμόδιες υπηρεσίες, μετά από 
σχετική εξουσιοδότηση των πολιτών. 

3. Διαβιβάζει πλήρεις τους φακέλους των υποθέσεων 
των πολιτών, στην αρμόδια για την διεκπεραίωσή τους 
υπηρεσία με οποιονδήποτε πρόσφορο τρόπο. 

4. Παραλαμβάνει από τις αρμόδιες υπηρεσίες τα τε¬ 
λικά έγγραφα που έχουν ζητηθεί από τους πολίτες και 
μεριμνά για την παράδοσή τους, στους πολίτες, είτε με 
αποστολή, είτε μέσω του ΚΕΠ. 

5. Παρέχει διάφορες υπηρεσίες στους πολίτες, σύμ¬ 
φωνα με τον γενικό σχεδίασμά των ΚΕΠ (επικύρωση 
εγγράφων, θεώρηση γνησίου υπογραφής, χορήγηση 
παράβολων, χορήγηση αποδεικτικών φορολογικής και 
ασφαλιστικής ενημερότητας κλπ). 

6. Τηρεί αρχεία και επεξεργάζεται στατιστικά στοιχεία 
από την δράση του ΚΕΠ. 

7. Παρακολουθεί και υποστηρίζει την εφαρμογή του 
προγράμματος θ-Κορ για την εξυπηρέτηση των πολιτών 
σε απομακρυσμένους οικισμούς του Δήμου. 

8. Υποδέχεται από άλλα Κ.Ε.Π. αιτήσεις πολιτών, η 
διεκπεραίωση των οποίων, εμπίπτει στις αρμοδιότητες 
του Δήμου. Προωθεί τα αιτήματα αυτά στις αρμόδιες 
για τη διεκπεραίωσή τους υπηρεσίες και παρακολουθεί 
τη διαδικασία της διεκπεραίωσης και την τήρηση των 
νόμιμων χρονικών προθεσμιών. Παραλαμβάνει τα σχετι¬ 
κά έγγραφα από τις υπηρεσίες και τα αποστέλλει στα 
Κ.Ε.Π. της αρχικής υποβολής των αιτήσεων. 

9. Υποδέχεται και διαχειρίζεται τα παράπονα και τις 
προτάσεις των πολιτών, για βελτιώσεις των διοικητικών 
διαδικασιών. 

δ) Τμήμα Κοινωνικής Προστασίας, Παιδείας κ Πολι¬ 
τισμού 

Το Τμήμα Κοινωνικής Προστασίας, Παιδείας και Πολι¬ 
τισμού, είναι αρμόδιο για το σχεδίασμά και την εφαρ¬ 
μογή της κοινωνικής πολιτικής και για την προστασία 
και προαγωγή της δημόσιας υγείας στην περιοχή του 
Δήμου, με τη λήψη των καταλλήλων μέτρων και τη 
ρύθμιση των σχετικών δραστηριοτήτων. 

Συνεργάζεται με την Κοινωφελή Επιχείρηση και το 
ΝΠΔΔ του Δήμου. 

Συγχρόνως, είναι αρμόδιο για την προώθηση και ρύθ¬ 
μιση ζητημάτων της πρωτοβάθμιας και δευτεροβάθμιας 
εκπαίδευσης. Επίσης, σχεδιάζει, εισηγείται την εφαρ¬ 
μογή και εφαρμόζει τοπικά προγράμματα δράσης και 
τοπικές πρωτοβουλίες, για την προώθηση και διεύρυνση 
της απασχόλησης στην περιοχή του Δήμου. 

Τέλος, στο Τμήμα αυτό, υπάγεται ο Παιδικός Σταθμός 
Άνδρου και έχει υπό την εποπτεία του το καθαρισμό 
των Σχολικών μονάδων του Δήμου και το αντίστοιχο 
προσωπικό. 

Οι συγκεκριμένες αρμοδιότητες στο πλαίσιο της απο¬ 
στολής του, καθορίζονται από τις ισχύουσες διατάξεις 
Νόμων, διαταγμάτων και υπουργικών αποφάσεων. 

Αρμοδιότητες άσκησης Κοινωνικής Πολιτικής και Πο¬ 
λιτικών Ισότητας των φύλων 

(Αρμοδιότητες Σχεδιασμού / Συντονισμού / Παρακο¬ 
λούθησης Κοινωνικών Πολιτικών) 

1. Σχεδιάζει, εισηγείται και μεριμνά για την εφαρμογή 
προγραμμάτων και πρωτοβουλιών που στοχεύουν στην 
πρόληψη της παραβατικότητας, στην περιοχή του Δή¬ 
μου, με τη δημιουργία Τοπικών Συμβουλίων Πρόληψης 
Παραβατικότητας. 

2. Μεριμνά για την προώθηση και ανάπτυξη του εθε¬ 
λοντισμού και της κοινωνικής αλληλεγγύης με τη δη¬ 
μιουργία Τοπικών Δικτύων Κοινωνικής Αλληλεγγύης, 
εθελοντικών οργανώσεων και ομάδων εθελοντών, σε 
συνεργασία με την Κοινωφελή Επιχείρηση. 

3. Συντονίζει, παρακολουθεί και αξιολογεί την άσκη¬ 
ση Κοινωνικής Πολιτικής σε τοπικό επίπεδο (πχ μέσω 
της εκπόνησης και περιοδικής αναπροσαρμογής ενός 
«Τοπικού Συμφώνου Κοινωνικής Πολιτικής»). 

4. Οργανώνει, παρακολουθεί και αξιολογεί τη δικτύω¬ 
ση τοπικών φορέων Κοινωνικής Φροντίδας, όπως: 

• οι κοινωνικές υπηρεσίες του Δήμου 

• οι κοινωνικές υπηρεσίες του Νομικού Προσώπου και 
της Επιχείρησης του Δήμου 

• οι Μ.Κ.Ο 

• οι υπηρεσίες και δομές Κοινωνικής προστασίας της 
Περιφέρειας και του Κράτους 

• τα αντιπροσωπευτικά σώματα των ομάδων-χρηστών 

• και συνεργάζεται με αυτούς για την καλύτερη άσκη¬ 
ση των καθηκόντων τους. 


(Αρμοδιότητες Εποπτείας και Ελέγχου) 

1. Χορηγεί άδεια ίδρυσης και λειτουργίας δημοτικών 
και ιδιωτικών παιδικών ή βρεφονηπιακών σταθμών. 

2. Ασκεί έλεγχο και εποπτεία στα ιδρύματα παιδι¬ 
κής προστασίας ιδιωτικού δικαίου (ιδιωτικοί παιδικοί 
σταθμοί) και ευθύνεται για τη λειτουργία των παιδικών 
εξοχών. 

3. Χορηγεί άδεια ίδρυσης και λειτουργίας ιδρυμάτων 
παιδικής πρόνοιας σε ιδιώτες, καθώς και σε συλλόγους 
ή σωματεία που επιδιώκουν φιλανθρωπικούς σκοπούς. 

4. Ασκεί εποπτεία επί των φιλανθρωπικών σωματεί¬ 
ων και ιδρυμάτων, εγκρίνει τον προϋπολογισμό τους 
και παρακολουθεί και ελέγχει τις επιχορηγήσεις, που 
δίδονται σε νομικά πρόσωπα ιδιωτικού δικαίου με κοι¬ 
νωφελείς σκοπούς. 

5. Μεριμνά για τον διορισμό των μελών διοικητικών 
συμβουλίων και εποπτεύει και ρυθμίζει θέματα λειτουρ¬ 
γίας ιδρυμάτων προστασίας και αγωγής οικογένειας 
του παιδιού, (όπως Κέντρων Παιδικής Μέριμνας, Παιδι¬ 
κών Σταθμών, Παιδικών Εξοχών, παραρτημάτων ΠΙΚΠΑ 
και ΚΕΠΕΠ). 

6. Χορηγεί άδεια ίδρυσης και λειτουργίας ιδιωτικών 
επιχειρήσεων περίθαλψης ηλικιωμένων ή ατόμων, που 
πάσχουν ανίατα από κινητική αναπηρία. 

7. Μεριμνά για τον ορισμό μελών του Διοικητικού 
Συμβουλίου των Ταμείων Πρόνοιας και Προστασίας 
Πολυτέκνων, όταν η έδρα των Ταμείων είναι στο Δήμο. 

(Αρμοδιότητες Εφαρμογής Προγραμμάτων Κοινωνικής 
Προστασίας) 

1. Μεριμνά για την εφαρμογή προγραμμάτων Κοινω¬ 
νικής Πρόνοιας που στοχεύουν στη στήριξη αστέγων 
και οικονομικά αδυνάτων πολιτών. 

2. Στο πλαίσιο αυτό και σύμφωνα με τις δικαιοδοσίες 
που δίδονται στο Δήμο με τις ισχύουσες διατάξεις: 

(α) Μεριμνά για την παροχή οικονομικής ενίσχυσης 
των αυτοστεγαζομένων, για τη σχετική μίσθωση ακι¬ 
νήτων, τη ρύθμιση διαφόρων θεμάτων κοινωνικής κα¬ 
τοικίας και την επιβολή κυρώσεων για παραβάσεις της 
οικείας νομοθεσίας. 

(β) Εκδίδει πιστοποιητικά οικονομικής αδυναμίας. 

(γ) Μεριμνά για την καταβολή επιδομάτων σε τυφλούς, 
κωφάλαλους, ανασφάλιστους παραπληγικούς, τετρα- 
πληγικούς και ακρωτηριασμένους, διανοητικά καθυστε¬ 
ρημένους, ανίκανους προς εργασία, υποφέροντες από 
εγκεφαλική παράλυση (σπαστικούς), απροστάτευτους 
ανήλικους, υποφέροντες από αιμολυτική αναιμία και 
βαριά ανάπηρους, καθώς και σε λοιπά άτομα δικαι¬ 
ούμενα παροχής κοινωνικής προστασίας, σύμφωνα με 
τις διατάξεις της σχετικής νομοθεσίας, καθώς και των 
οικείων κανονιστικών ρυθμίσεων. 

(δ) Εισηγείται την δωρεάν παραχώρηση, της χρήσης 
οικημάτων ένεκα απορίας ή για άλλους σοβαρούς λό¬ 
γους. 

(ε) Προβαίνει στην αναγνώριση δικαιούχων στεγαστι- 
κής συνδρομής. 

(στ) Εισηγείται την έκδοση αποφάσεων παροχής κοι¬ 
νωνικής προστασίας. 

(ζ) Εισηγείται την χορήγηση αδειών διενέργειας λα- 
χειοφόρων αγορών, εράνων και φιλανθρωπικών αγορών. 

(η)Χορηγεί κάρτες αναπηρίας έπειτα από γνωμάτευση 
της Επιτροπής Πιστοποίησης Αναπηρίας. 

3. Επιμελείται των θεμάτων που αφορούν ασφαλι¬ 
σμένους του ΟΓΑ δημότες και εκδίδει βιβλιάρια και 

βεβαιώσεις σύμφωνα με την ισχύουσα νομοθεσία που 
διέπει τους ασφαλισμένους αυτούς. 

4. Παρέχει γραμματειακή υποστήριξη στο Τμήμα 
Κοινωνικής Προστασίας, Παιδείας και Πολιτισμού και 
τα Γραφεία του, τηρεί πρωτόκολλο, διεκπεραιώνει και 
αρχειοθετεί αλληλογραφία, ασχολείται με θέματα προ¬ 
σωπικού κ.τ.λ.. 

(Αρμοδιότητες Πολιτικών Ισότητας των φύλων) 

1. Σχεδιάζει, εισηγείται και μεριμνά για την εφαρμογή 
προγραμμάτων και μέτρων που στοχεύουν στην ισό¬ 
τητα γυναικών και ανδρών σε όλους τους τομείς, σε 
συνεργασία με την Κοινωφελή Επιχείρηση του Δήμου. 
Στο πλαίσιο αυτό μεριμνά για: 

(α) τη λήψη μέτρων για την πρόληψη και καταπολέμη¬ 
ση της βίας κατά των γυναικών και των παιδιών 
(β) την ανάπτυξη δράσεων για την καταπολέμηση των 
κοινωνικών στερεότυπων με βάση το φύλο 
(γ) την ανάπτυξη ειδικών προγραμμάτων για ευπαθείς 
ομάδες γυναικών 

(δ) την ανάπτυξη δράσεων για την αύξηση της συμ¬ 
μετοχής των γυναικών στην απασχόληση 
(ε) τη λήψη μέτρων για την εναρμόνιση επαγγελματι¬ 
κών και οικογενειακών υποχρεώσεων 
(στ) την ανάπτυξη δράσεων για την κοινωνική και 
πολιτική συμμετοχή των γυναικών και την προώθησή 
τους στα κέντρα λήψης αποφάσεων 
(Αρμοδιότητες σε θέματα παιδείας, δια βίου μάθησης 
και Πολιτισμού) 

1. Μεριμνά για την εξασφάλιση των κατάλληλων υλικο- 
τεχνικών υποδομών για την προσχολική εκπαίδευση και 
για τα σχολεία της πρωτοβάθμιας και δευτεροβάθμιας 
εκπαίδευσης. 

Στο πλαίσιο αυτό και σύμφωνα με τις δικαιοδοσίες 
που δίδονται στο Δήμο με τις ισχύουσες διατάξεις: 

(α) Μεριμνά για την συντήρηση, τη βελτίωση, τη κα¬ 
θαριότητα και την φύλαξη των υλικοτεχνικών υποδο¬ 
μών του εθνικού συστήματος της πρωτοβάθμιας και 
της δευτεροβάθμιας εκπαίδευσης, με επιφύλαξη των 
αρμοδιοτήτων των Σχολικών Επιτροπών και παρέχει 
κάθε αναγκαία διοικητική υποστήριξη στις Σχολικές 
Επιτροπές για τη λειτουργία τους και για την άσκηση 
των αρμοδιοτήτων τους (Άρθρο 243 του ΔΚΚ). 

(β) Μεριμνά για τη συγκρότηση επιτροπής καταλλη¬ 
λότητας, επιλογής και εκτίμησης της αξίας οικοπέδου 
για την ανέγερση διδακτηρίου, καθώς και επιλογής οι¬ 
κοπέδου μετά κτιρίου κατάλληλου να χαρακτηρισθεί 
ως διδακτήριο. 

(γ) Συνεργάζεται με την τεχνική υπηρεσία, για την 
απαλλοτρίωση οικοπέδων για τις ανάγκες της σχολικής 
στέγης, καθώς και την ανέγερση σχολικών κτιρίων. 

(δ) Μεριμνά για τη μίσθωση ακινήτων για τη στέγαση 
δημόσιων σχολικών μονάδων, τη στέγαση και συστέγα- 
ση αυτών και σε περίπτωση συστέγασης καθορίζει την 
αποκλειστική χρήση ορισμένων χώρων του διδακτηρίου, 
από κάθε σχολική μονάδα, καθώς και την κοινή χρήση 
των υπολοίπων χώρων και τις ώρες λειτουργίας της 
κάθε συστεγαζόμενης σχολικής μονάδας (Συνεργασία 
με την Οικονομική υπηρεσία για τη μίσθωση ακινήτων). 

(ε) Συνεργάζεται με την Δημοτική Επιτροπή Παιδείας, 
την ενημερώνει για θέματα της αρμοδιότητάς της και 
της παρέχει κάθε αναγκαία διοικητική υποστήριξη για 
τη λειτουργία της. 


2. Μεριμνά για το σχεδίασμά και την εκτέλεση προ¬ 
γραμμάτων δια βίου μάθησης στο πλαίσιο του αντί¬ 
στοιχου εθνικού και περιφερειακού προγραμματισμού, 
σύμφωνα με την κείμενη νομοθεσία και σε συνεργασία 
με την Κοινωφελή Επιχείρηση του Δήμου. 

Στο πλαίσιο αυτό και σύμφωνα με τις δικαιοδοσίες 
που δίδονται στο Δήμο με τις ισχύουσες διατάξεις: 

(α) Καταρτίζει, στο πλαίσιο του τοπικού αναπτυξι¬ 
ακού προγράμματος του, το τοπικό πρόγραμμα δια 
βίου μάθησης, με βάση το Εθνικό Πρόγραμμα Δια Βίου 
Μάθησης και το αντίστοιχο περιφερειακό πρόγραμμα 
δια βίου μάθησης (Νόμος 3879/2010, άρθρο 8). Το τοπι¬ 
κό πρόγραμμα δια βίου μάθησης περιλαμβάνει, ιδίως, 
επενδύσεις, προγράμματα ή επί μέρους δράσεις γε¬ 
νικής εκπαίδευσης ενηλίκων και γενικότερα δράσεις 
εφαρμογής της δημόσιας πολιτικής δια βίου μάθησης 
σε τοπικό επίπεδο. 

(β) Μεριμνά για την εφαρμογή του τοπικού προγράμ¬ 
ματος δια βίου μάθησης και διαχειρίζεται την εφαρμογή 
των πολιτικών και των κανόνων που αφορούν τη γενική 
εκπαίδευση ενηλίκων στην περιφέρεια του Δήμου. 

(γ) Εισηγείται την ίδρυση και μεριμνά για τη λειτουρ¬ 
γία Κέντρων Δια Βίου Μάθησης (Κ.Δ.Β.Μ.) που εφαρ¬ 
μόζουν το τοπικό πρόγραμμα δια βίου μάθησης και τα 
οποία οργανώνονται είτε στο πλαίσιο του Τμήματος, 
είτε στο πλαίσιο νομικού προσώπου του Δήμου. 

(δ) Μεριμνά για τη λειτουργία και διαχείριση τοπικών 
δομών και την εφαρμογή προγραμμάτων της Γενικής 
Γραμματείας Δια Βίου Μάθησης, στο πλαίσιο προγραμ¬ 
ματικών συμβάσεων που συνάπτει ο Δήμος με τη Γ ενική 
Γραμματεία Δια Βίου Μάθησης. 

(ε) Μεριμνά για την εφαρμογή προγραμμάτων των Κέ¬ 
ντρων Περιβαλλοντικής Εκπαίδευσης (Κ.Π.Ε.) του Υπουρ¬ 
γείου Παιδείας, Δια Βίου Μάθησης και Θρησκευμάτων, 
στο πλαίσιο προγραμματικών συμβάσεων που συνάπτει 
ο Δήμος με το Υπουργείο. 

(στ) Ασκεί τις αρμοδιότητες λαϊκής επιμόρφωσης ή 
γενικής εκπαίδευσης ενηλίκων, που μεταφέρονται από 
τη Νομαρχιακή Αυτοδιοίκηση μαζί με την αντίστοιχη 
επιχειρησιακή μονάδα ή αποκεντρωμένη δομή υπηρε¬ 
σιακής μονάδας, κατά τις διατάξεις του άρθρου 23 του 
Ν. 3879/2010. 

3. Μελετά και εισηγείται για τη ρύθμιση ζητημάτων 
εύρυθμης λειτουργίας της προσχολικής εκπαίδευσης 
και των σχολείων της πρωτοβάθμιας και της δευτερο¬ 
βάθμιας εκπαίδευσης. 

Στο πλαίσιο αυτό και σύμφωνα με τις δικαιοδοσίες 
που δίδονται στο Δήμο με τις ισχύουσες διατάξεις: 

(α) Εισηγείται τη διάθεση διδακτηρίου για άλλες 
χρήσεις κοινής ωφέλειας ή για την πραγματοποίηση 
εκδηλώσεων κοινού ενδιαφέροντος, σε συνεργασία με 
τη Σχολική Επιτροπή. 

(β) Μεριμνά για τη μεταφορά μαθητών από τον τόπο 
διαμονής στο σχολείο φοίτησης, περιλαμβανομένης της 
μεταφοράς των μαθητών σχολείων ειδικής αγωγής, κα¬ 
θώς και της μεταφοράς και σίτισης μαθητών μουσικών 
γυμνασίων και λυκείων (Συνεργασία με την Οικονομική 
υπηρεσία). 

(γ) Εποπτεύει και ελέγχει τους συλλόγους γονέων 
και κηδεμόνων. 

(δ) Εγκρίνει την εγκατάσταση, μεταφορά ή επισκευή 
τηλεφωνικών συνδέσεων (κυρίων, δευτερευουσών, πρό¬ 
σθετων και παράλληλων) στα σχολεία. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25063 


(ε) Οργανώνει συναυλίες ή άλλες πολιτιστικές εκδηλώ¬ 
σεις για τους μαθητές, κατόπιν έγκρισης της Σχολικής 
Επιτροπής. 

(στ) Μεριμνά για το διορισμό και την αντικατάσταση 
διοικητών των ιδρυμάτων, που χορηγούν υποτροφίες, 
εφόσον έχουν τοπική σημασία. 

(ζ) Εγκρίνει οποιαδήποτε μίσθωση ιδιωτικού αυτοκι¬ 
νήτου δημόσιας χρήσης για μεταφορά προσώπων και 
υλικών προς κάλυψη σχολικών αναγκών. 

(η) Εισηγείται τον καθορισμό κοινωφελούς χρήσης των 
σχολείων σε περίπτωση παύσης της λειτουργίας τους. 

(θ) Εισηγείται την κατανομή πιστώσεων στις Σχολι¬ 
κές Επιτροπές για την επισκευή και συντήρηση των 
σχολικών κτιρίων. 

(ι) Εισηγείται την επιβολή κυρώσεων, κατά τις ισχύ- 
ουσες διατάξεις, στους γονείς και κηδεμόνες που δεν 
εγγράφουν τα παιδιά τους στο σχολείο και αμελούν 
για την τακτική φοίτησή τους. 

(ια) Εισηγείται τη διακοπή μαθημάτων, λόγων έκτα¬ 
κτων συνθηκών ή επιδημικής νόσου, εντός των διοικη¬ 
τικών ορίων του οικείου δήμου. 

(ιβ) Έχει υπό την εποπτεία του το Προσωπικό που 
απασχολείται στην καθαριότητα των Σχολικών Μονά¬ 
δων του Δήμου. 

(Ιγ)Έχει υπό την εποπτεία του τη λειτουργία του Παι¬ 
δικού Σταθμού σε συνεργασία με το προσωπικό αυτού. 
Ο Παιδικός Σταθμός λειτουργεί βάσει των διατάξεων 
του Νόμου και του Κανονισμού λειτουργίας του, όπου 
ορίζονται τα αντικείμενα και οι αρμοδιότητες του προ¬ 
σωπικού, τα καθήκοντα τους και ο τρόπος λειτουργίας 
κάθε τομέα δραστηριότητας. 

(Αρμοδιότητες σε θέματα πολιτισμού, αθλητισμού και 
Νέας Γενιάς) 

1. Μελετά και εισηγείται για τη ρύθμιση τοπικών πολι¬ 
τιστικών θεμάτων και σε συνεργασία με το ΝΠΔΔ του 
Δήμου. Στο πλαίσιο αυτό και σύμφωνα με τις δικαιοδο¬ 
σίες που δίδονται στο Δήμο με τις ισχύουσες διατάξεις: 

α) Εισηγείται για τη συμμετοχή εκπροσώπου του 
Δήμου στην οργανωτική επιτροπή φεστιβάλ τοπικής 
εμβέλειας. 

β) Εισηγείται για την επιχορήγηση ΝΠΙΔ,τα οποία ανα¬ 
πτύσσουν πολιτιστικού χαρακτήρα δραστηριότητες στη 
χωρική αρμοδιότητα του Δήμου. 

γ) Εισηγείται για τη χορήγηση αδειών ίδρυσης και 
λειτουργίας ιδιωτικών μουσικών ιδρυμάτων (Ωδείων, 
μουσικών σχολών, χορωδιών, συμφωνικών ορχηστρών 
και συγκροτημάτων μουσικής δωματίου). 

2. Σχεδιάζει, εισηγείται και μεριμνά για την εφαρ¬ 
μογή πολιτικών, προγραμμάτων και δράσεων για την 
προώθηση του τοπικού αθλητισμού και την παροχή δυ¬ 
νατοτήτων άθλησης στους κατοίκους, σε συνεργασία 
με το Νομικό πρόσωπο του Δήμου. Περιλαμβάνονται 
πολιτικές, προγράμματα και δράσεις όπως: κατασκευή, 
συντήρηση και διαχείριση αθλητικών εγκαταστάσεων 
(δημοτικά γυμναστήρια, αθλητικά κέντρα και δημοτικοί 
χώροι άθλησης). 

3. Τηρεί το μητρώο νέων και συνεργάζεται με το Δη¬ 
μοτικό Συμβούλιο Νέων για την ανάληψη πρωτοβουλιών 
και δραστηριοτήτων για την πλήρη και ελεύθερη ανά¬ 
πτυξη της προσωπικότητας των νέων. 

4. Παρακολουθεί τη λειτουργία και δράση δημοτικών 
δομών και νομικών προσώπων, που εφαρμόζουν προ¬ 


γράμματα και δράσεις στους τομείς του πολιτισμού του 
αθλητισμού και της νέας γενιάς. 

(Αρμοδιότητες σε θέματα Προστασίας και Προαγωγής 
της Δημόσιας Υγείας) 

1. Σχεδιάζει, προγραμματίζει και μεριμνά για την εφαρ¬ 
μογή μέτρων για την προστασία της δημόσιας υγείας. 
Στο πλαίσιο αυτό και σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις: 

(α) Μεριμνά για τον υγειονομικό έλεγχο των δημοτι¬ 
κών δεξαμενών νερού. 

(β) Μεριμνά για τον υγειονομικό έλεγχο των καταστη¬ 
μάτων και επιχειρήσεων, 

(γ) Μεριμνά για τον έλεγχο της ηχορύπανσης, της κοι¬ 
νής ησυχίας και της εκπομπής ρύπων, θορύβων και άλ¬ 
λων επιβαρύνσεων του περιβάλλοντος από τροχοφόρα, 

(δ) Χορηγεί βιβλιάρια υγείας στους εκδοροσφαγείς. 

(ε) Παρέχει συνδρομή στο έργο του Ε.Φ.Ε.Τ. και διενερ¬ 
γεί ελέγχους ή άλλες πράξεις, που ζητούν τα εντεταλ¬ 
μένα όργανα του Ε.Φ.Ε.Τ. και σύμφωνα με τις οδηγίες 
τους (Συνεργασία με τον τομέα ζωικής παραγωγής της 
υπηρεσίας αγροτικής παραγωγής). 

(στ) Μεριμνά για την τήρηση των κανόνων υγιεινής 
στα δημόσια και ιδιωτικά σχολεία της περιοχής. 

(ζ) Συνεργάζεται με το Υπουργείο Υγείας και Κοι¬ 
νωνικής Αλληλεγγύης, καθώς και με το ΕΚΑΒ για την 
αρτιότερη οργάνωση της αερομεταφοράς ασθενών, 
περιλαμβανομένης και της δυνατότητας χρήσης ιδίου 
μέσου. 

2. Σχεδιάζει, προγραμματίζει μια μεριμνά για την 
εφαρμογή προγραμμάτων μέτρων, για την προαγωγή 
της δημόσιας υγείας. Στο πλαίσιο αυτό και σύμφωνα 
με τις δικαιοδοσίες που δίδονται στο Δήμο με τις ισχύ- 
ουσες διατάξεις: 

(α) Μεριμνά για την εφαρμογή προγραμμάτων εμβο¬ 
λιασμών. 

(β) Μεριμνά για την υλοποίηση ι) προγραμμάτων δη¬ 
μόσιας υγιεινής που οργανώνονται από το Υπουργείο 
Υγείας και Κοινωνικής Αλληλεγγύης ή από άλλα Υπουρ¬ 
γεία, το κόστος των οποίων βαρύνει απευθείας τον προ¬ 
ϋπολογισμό του αντίστοιχου Υπουργείου ιι) εκτάκτων 
προγραμμάτων δημόσιας υγείας, τα οποία εκτελούνται 
με έκτακτη χρηματοδότηση ιιι) προγραμμάτων δημό¬ 
σιας υγείας που χρηματοδοτούνται από πόρους της 
Ευρωπαϊκής Ένωσης. 

(γ) Εκδίδει τοπικές υγειονομικές διατάξεις και λαμβά¬ 
νει μέτρα σε θέματα δημόσιας υγιεινής. 

(δ) Μεριμνά για την πληροφόρηση των δημοτών για 
θέματα δημόσιας υγείας. 

(ε) Οργανώνει αυτοτελώς ή σε συνεργασία με τις αντί¬ 
στοιχες περιφερειακές υπηρεσίες, ειδικά προγράμματα 
για την προστασία και προαγωγή της Δημόσιας Υγείας, 
στην περιοχή αρμοδιότητας του Δήμου, σύμφωνα με τις 
κείμενες διατάξεις. 

3. Ρυθμίζει διάφορα διοικητικά ζητήματα που σχετί¬ 
ζονται με τη δημόσια υγεία στην περιοχή του Δήμου. 
Στο πλαίσιο αυτό και σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις: 

(α) Εισηγείται τον ορισμό ιατρών προς εξέταση επαγ- 
γελματιών και εργαζομένων, σε καταστήματα υγειο¬ 
νομικού ενδιαφέροντος για τη χορήγηση σε αυτούς 
βιβλιαρίων υγείας. 

(β) Εισηγείται την επιβολή κυρώσεων σε ιατρούς, οι 
οποίοι πωλούν φάρμακα χωρίς άδεια, καθώς και σε 

βάρος ιατρών και φαρμακοποιών για κατοχή ή πώληση 
δειγμάτων φαρμάκων. 

(γ) Εισηγείται τον ορισμό ελεγκτή γιατρού ΟΓΑ για 
τα ΝΠΔΔ της περιοχής του Δήμου. 

(Αρμοδιότητες σε θέματα Απασχόλησης) 

1. Σχεδιάζει, εισηγείται την εφαρμογή και εφαρμόζει 
τοπικά προγράμματα δράσης και τοπικές πρωτοβουλίες, 
ή συμμετέχει σε ανάλογες δράσεις και πρωτοβουλίες, 
για την προώθηση και διεύρυνση της απασχόλησης στην 
περιοχή του Δήμου. 

2. Μεριμνά για την ενίσχυση της επιχειρηματικότητας 
και της επαγγελματικής κατάρτισης προωθώντας την 
ίδρυση και λειτουργία Κέντρων Επαγγελματικού Προ¬ 
σανατολισμού και Κέντρων Επαγγελματικής Κατάρτι¬ 
σης, σε συνεργασία με την Κοινωφελή Επιχείρηση και 
το ΝΠΔΔ του δήμου, καθώς και με τη Διεύθυνση Δια 
Βίου Μάθησης και Απασχόλησης της αντίστοιχης Πε¬ 
ριφέρειας και λαμβάνοντας υπόψη τις προγραμματικές 
επιλογές για θέματα επαγγελματικής κατάρτισης του 
περιφερειακού προγράμματος δια βίου μάθησης. 

3. Μεριμνά για την απορρόφηση του εργατικού δυ¬ 
ναμικού της περιοχής του Δήμου, με την ανάπτυξη 
συμβουλευτικών δράσεων προς τους ανέργους και 
την προώθηση ίσων ευκαιριών πρόσβασης στην αγορά 
εργασίας. Μεριμνά για τη δημιουργία και λειτουργία 
μηχανισμών ενημέρωσης των ανέργων για τις ευκαι¬ 
ρίες απασχόλησης στην περιοχή. Συνεργάζεται με τα 
γραφεία του ΟΑΕΔ. 

Αρθρο 7 

Αρμοδιότητες Δ/νσης Οικονομικών Υπηρεσιών 

Η Δ/νση Οικονομικών Υπηρεσιών, είναι αρμόδια για την 
αποτελεσματική τήρηση των οικονομικών προγραμμά¬ 
των λειτουργίας του Δήμου, τη σωστή απεικόνιση των 
οικονομικών πράξεων και τη διαχείριση και τον εσωτε¬ 
ρικό έλεγχο των εσόδων και δαπανών του, καθώς και τη 
διασφάλιση και αξιοποίηση της δημοτικής περιουσίας 
και την αποτελεσματική διενέργεια όλων των νόμιμων 
διαδικασιών που απαιτούνται για την προμήθεια υλικών 
και εξοπλισμού των υπηρεσιών του Δήμου. 

Συνεργάζεται με το Τμήμα Προγραμματισμού και Πλη¬ 
ροφορικής, κατά το σχεδίασμά σύνταξης του Ετήσιου 
Προγράμματος Δράσης, του Προϋπολογισμού και του 
Πενταετούς Επιχειρησιακού Προγράμματος, καθώς και 
για την κατάρτιση των προγραμμάτων δράσης του Δή¬ 
μου που αφορούν την υλοποίηση των λειτουργιών του. 

Οι συγκεκριμένες αρμοδιότητες της Διεύθυνσης στο 
πλαίσιο της αποστολής της, καθορίζονται από τις ισχύ- 
ουσες διατάξεις Νόμων, διαταγμάτων και υπουργικών 
αποφάσεων. 

Στη Δ/νση υπάγονται διοικητικά και ειδικότερα στο 
Τμήμα Εσόδων Περιουσίας και Ταμείου και οι αποκε¬ 
ντρωμένες υπηρεσίες οικονομικών θεμάτων που ασκού¬ 
νται στις επιμέρους Δημοτικές Ενότητες, όπως αυτές 
αναφέρονται στα σχετικά άρθρα. 

Οι αρμοδιότητες των επί μέρους οργανικών μονάδων 
της Δ/νσης Οικονομικών Υπηρεσιών είναι οι εξής: 

α) Τμήμα Οικονομικού Προγραμματισμού και Λογι¬ 
στηρίου 

- Γραμματειακή υποστήριξη 

1. παρέχει γραμματειακή υποστήριξη προς τη Δ/νση 
και τα Τμήματα της (τήρηση πρωτοκόλλου, διεκπεραί¬ 
ωση αλληλογραφίας, κωδικοποίηση νομοθεσίας, ανα¬ 


παραγωγή εντύπων, τήρηση αρχείων κ.τ.λ.), καθώς και 
προς την Οικονομική Επιτροπή. 

2. Σε συνεργασία με την υπηρεσία της Δ/νσης Διοι¬ 
κητικών, παρακολουθεί και ενημερώνει το λογισμικό 
σύστημα καταγραφής και προώθησης αιτημάτων, για 
τα αιτήματα που αφορούν στην αρμοδιότητα της Δ/ 
νσης Οικονομικών, παρέχει πληροφορίες και καταγρά¬ 
φει παρατηρήσεις, προτάσεις πολιτών, φορέων κ.τ.λ.. 

3. Παρακολουθεί και διαχειρίζεται σε συνεργασία με 
τα Τμήματα της Δ/νσης που υποστηρίζει, τις διαδικασίες 
παροχής υπηρεσιών μέσω της διαδυκτιακής πύλης του 
Δήμου και την εφαρμογή των συστημάτων ηλεκτρο¬ 
νικής διακυβέρνησης που αφορούν τις αρμοδιότητες 
της Δ/σης. 

4. Ενημερώνει το σύστημα ΔΙΑΥΓΕΙΑ, αναρτώντας κάθε 
είδους έγγραφα που οφείλουν να αναρτηθούν. 

- Οικονομικός Προγραμματισμός - Προϋπολογισμός 

1. Μεριμνά για την τήρηση του συστήματος κατάρτι¬ 
σης των Προϋπολογισμών του Δήμου. 

2. Συνεργάζεται με τις επιμέρους δημοτικές υπηρεσίες 
για την παροχή οικονομικών στοιχείων, κατευθύνσεων 
και προτύπων που θα επιτρέπουν την κατάρτιση, από 
τις υπηρεσίες, των επί μέρους προϋπολογισμών τους, 
σε συνάρτηση με τα αντίστοιχα προγράμματά τους. 

3. Συγκεντρώνει τους επιμέρους προϋπολογισμούς, 
των υπηρεσιών και διαμορφώνει και εισηγείται τους 
συνολικούς Προϋπολογισμούς του Δήμου, προς έγκριση 
από τα αρμόδια όργανα. 

4. Παρακολουθεί την εκτέλεση του Προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5. Μεριμνά και επιμελείται, για την ψήφιση των μαζικών 
πιστώσεων, των αναμορφώσεων και τροποποιήσεων 
του Προϋπολογισμού. 

6. Επιμελείται, την έκδοση των Εκθέσεων Ανάληψης 
Δαπάνης και εγκρίνει κάθε δαπάνη πριν την προώθηση 
της στα αρμόδια όργανα Διοίκησης, σύμφωνα με τις 
διατάξεις της νομοθεσίας όπως ισχύουν κάθε φορά. 

7. Συνεργάζεται με τις υπόλοιπες υπηρεσίες του Δή¬ 
μου, για την τήρηση των διαδικασιών αμφίδρομης ενη¬ 
μέρωσης και ροής των οικονομικών πληροφοριών που 
σχετίζονται με την εκτέλεση και την αναθεώρηση των 
προϋπολογισμών κάθε υπηρεσίας. 

8. Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζει ο Δήμος. 

9. Παρακολουθεί την κατάρτιση και την εξέλιξη των 
ταμειακών προγραμμάτων του Δήμου. Διερευνά τις 
ταμειακές ανάγκες και εισηγείται τις κατάλληλες με¬ 
θόδους για την αντιμετώπιση των ταμειακών αναγκών 
του Δήμου (π.χ. δανεισμός). Μεριμνά για την εφαρμογή 
των αποφάσεων που σχετίζονται με την κάλυψη των 
ταμειακών αναγκών του Δήμου. 

10. Συνεργάζεται με το Τμήμα Προγραμματισμού: 

- κατά τη διαδικασία σύνταξης του Ετήσιου προγράμ¬ 
ματος δράσης, του Προϋπολογισμού και του πενταετούς 
Επιχειρησιακού Προγράμματος. 

- για την επεξεργασία των οικονομικών στατιστικών 
δεδομένων και την εξαγωγή συμπερασμάτων για το 

κόστος παροχής των υπηρεσιών του Δήμου προς τους 
πολίτες. 

- για την κατάρτιση ετησίων προϋπολογισμών δράσης 
και χρηματοδότησης του Δήμου, σε αντιστοιχία προς 
τα ετήσια προγράμματα δράσης του Δήμου. 

11. Συνεργάζεται με τις τράπεζες και μεριμνά για την 
αξιοποίηση των διαθεσίμων του Δήμου. 

12. Παρακολουθεί όλες τις χρηματοδοτήσεις, δωρεές 
και επιχορηγήσεις του Δήμου και μεριμνά για την διεκ¬ 
περαίωση των διαδικασιών αποδοχής τους. 

13. Παρακολουθεί τη πορεία απορρόφησης και πλη¬ 
ρωμής των Δανείων. 

- Εσωτερικός Έλεγχος 

1. Μεριμνά για τη διασφάλιση της χρηστής δημοσιο¬ 
νομικής διαχείρισης του Προϋπολογισμού, του Δήμου 
και των εποπτευόμενων από αυτόν φορέων του. 

2. Ασκεί έλεγχο, στη διαχείριση του Προϋπολογισμού 
του Δήμου και των εποπτευόμενων από αυτόν φορέων 
του, προκειμένου να διαπιστωθεί: 

- αν κατά τη πραγματοποίηση των δαπανών, τηρού¬ 
νται οι ισχύουσες διατάξεις, καθώς και οι αρχές της 
δημοσιονομικής δέσμευσης, της νομικής δέσμευσης και 
της χρηστής δημοσιονομικής διαχείρισης. 

- Αν λαμβάνονται όλα τα απαραίτητα μέτρα για την 
εξασφάλιση της είσπραξης και εμφάνισης των εσόδων 
σύμφωνα με τις ισχύουσες διατάξεις. 

3. Ελέγχει την επάρκεια, εισηγείται και λαμβάνει τα 
κατάλληλα μέτρα για τη βελτίωση των συστημάτων 
διαχείρισης και ελέγχου του Δήμου και των εποπτευό¬ 
μενων από αυτόν φορέων του. 

4. Συνεργάζεται με όλες τις Υπηρεσίες για ζητήμα¬ 
τα σχετικά με την άσκηση των αρμοδιοτήτων της και 
προκειμένου να επιτευχθεί το καλύτερο δυνατό απο¬ 
τέλεσμα με το λιγότερο δυνατό κόστος. 

5. Συντάσσει περιοδικές και ετήσιες απολογιστικές 
εκθέσεις ελέγχου. 

- Διπλογραφικό λογιστικό σύστημα: 

1. Τηρεί το σύστημα λογιστικής απεικόνισης των οι¬ 
κονομικών πράξεων του Δήμου (Γενική και αναλυτική 
λογιστική). Τηρεί τις σχετικές λογιστικές διαδικασίες, 
καθώς και τα αντίστοιχα λογιστικά βιβλία και στοιχεία 
που προβλέπονται από την νομοθεσία 

2. Τηρεί τα αρχεία των κάθε είδους παραστατικών, 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Δήμου. 

3. Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Δήμου. 

4. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με τον 
Δήμο, καθώς και των δοσοληπτικών λογαριασμών με τα 
νομικά πρόσωπα και τα ιδρύματα του Δήμου. 

5. Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Δήμου, με βάση τις 
ισχύουσες διαδικασίες. 

6. Μεριμνά για την υποβολή των οικονομικών καταστά¬ 
σεων για έγκριση, από αρμόδια όργανα και υπηρεσίες 
και για τη δημοσίευσή τους όπως ο νόμος προβλέπει. 


7. Επιμελείται την τήρηση των διαδικασιών ορισμού 
ορκωτών λογιστών, για τον έλεγχο των οικονομικών 
καταστάσεων, παρακολουθεί τις διαδικασίες ελέγχου, 
παρέχοντας τις απαραίτητες πληροφορίες και βοήθεια 
προς αυτούς. 

8. Παρέχει κάθε είδους πληροφόρηση, προς τα αρ¬ 
μόδια όργανα του Δήμου και τις υπόλοιπες δημοτικές 
υπηρεσίες για την εξέλιξη των λογιστικών μεγεθών του 
Δήμου. 

9. Μεριμνά για την παροχή κάθε είδους στοιχείων 
που ζητούνται από Δημόσιες / Ελεγκτικές Υπηρεσίες, 
σύμφωνα με τις διαδικασίες που ισχύουν εκάστοτε. 

10. Τηρεί ειδικά συστήματα λογιστικής και οικονομι¬ 
κής διαχείρισης, Προγραμμάτων καΓΕργων, στα οποία 
συμμετέχει ο Δήμος και που χρηματοδοτούνται από 
το Πρόγραμμα Δημοσίων Επενδύσεων ή/και από ευ¬ 
ρωπαϊκούς ή διεθνείς πόρους, σε συνεργασία με την 
Τεχνική Υπηρεσία. 

11. Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους οποίους προέρχεται η σχετική χρηματοδότη¬ 
ση, σε συνεργασία με την Τεχνική Υπηρεσία. 

12. Μεριμνά για την ετοιμασία των περιοδικών οικονο¬ 
μικών αναφορών, που σχετίζονται με την πρόοδο των 
προηγουμένων προγραμμάτων και έργων. 

13. Τηρεί σε συνεργασία με την Τεχνική Υπηρεσία, το 
αρχείο συμβάσεων για υπηρεσίες, έργα και προμήθειες 
που αναθέτει ο Δήμος. 

Λογιστική παρακολούθηση, εκκαθάριση και εντολή 
δαπανών 

1. Παραλαμβάνει και ελέγχει τα κάθε φύσης παρα¬ 
στατικά που απαιτούνται κατά περίπτωση, για την 
πληρωμή των οφειλών του Δήμου, στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών του Δήμου, με βάση τις 
διατάξεις των αντιστοίχων συμβάσεων και της κείμενης 
νομοθεσίας. 

2. Εκδίδει τα εντάλματα πληρωμής των οφειλών του 
Δήμου και τα αποστέλλει στο Ταμείο για πληρωμή. 

3. Παραλαμβάνει και ελέγχει τις καταστάσεις μισθο¬ 
δοσίας του Προσωπικού και επιμελείται την έκδοση 
των αντίστοιχων χρηματικών ενταλμάτων πληρωμής. 

4. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Δήμου 
και ελέγχει την επάρκεια των αντίστοιχων πιστώσεων. 

5. Εκδίδει εκθέσεις ανάληψης δαπάνης για τις περι¬ 
πτώσεις που οι διενεργούντες τις δαπάνες αυτές, δεν 
έχουν πρόσβαση στο σύστημα. 

6. Τηρεί αρχείο των αντιγράφων στελεχών των χρη¬ 
ματικών ενταλμάτων μετά πλήρους σειράς δικαιολο- 
γητικών. 

7. Μεριμνά για τη σύσταση- ενεργοποίηση και από¬ 
δοση της πάγιας προκαταβολής. 

8. Παρέχει στη Δ/νση στοιχεία για την εισήγηση στο 
Δημοτικό Συμβούλιο και στην Οικονομική επιτροπή, της 
διάθεσης και αναμόρφωσης των πιστώσεων του Προ¬ 
ϋπολογισμού. 

- Προμήθειες 

1. Σχεδιάζει και εισηγείται τις εσωτερικές διαδικασί¬ 
ες για την κατάρτιση του προγράμματος απαιτούμε- 
νων προμηθειών και υπηρεσιών (εκτός του πεδίου του 
Ν. 3316/2005) του Δήμου, 

2. Συγκεντρώνει τις αιτήσεις εκδήλωσης αναγκών προ¬ 
μήθειας από τις υπηρεσίες του Δήμου. 

3. Τηρεί τις διαδικασίες έγκρισης της σκοπιμότητας 
κάθε προμήθειας και της σχετικής πίστωσης για την 
κάλυψη της δαπάνης. 

4. Διαμορφώνει περιοδικά προγράμματα, για την προ¬ 
μήθεια κάθε είδους υλικών, εξοπλισμού και υπηρεσιών 
σε συνεργασία με την Τεχνική Υπηρεσία του Δήμου και 
εισηγείται αυτά, για έγκριση στα αρμόδια όργανα του 
Δήμου (υλικά για την εκτέλεση τεχνικών έργων, ανταλ¬ 
λακτικά, λιπαντικά, καύσιμα, λιπάσματα φυτοφάρμακα, 
μηχανήματα, εργαλεία, έπιπλα, είδη γραφείου, μισθώ¬ 
σεις μεταφορικών μέσων, ασφαλίσεις κ.α.). 

5. Συνεργάζεται με την Δ/νση Τεχνικών Υπηρεσιών, για 
την διαδικασία ανάθεσης των προμηθειών. 

6. Διενεργεί, σε συνεργασία με την Τεχνική Υπηρεσία 
του Δήμου, έρευνες αγοράς, για την τεκμηρίωση της 
διαθεσιμότητας των ειδών, ή των υπηρεσιών που ενδι¬ 
αφέρουν το Δήμο και τη λήψη στοιχείων τιμών προμή¬ 
θειας ή υπηρεσίας και σε συνεργασία με την αντίστοιχη 
κάθε φορά Υπηρεσία του Δήμου. 

7. Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι, 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Δήμου 
καταρτίζει το σχέδιο της διακήρυξης, των συμβάσεων 
και όλων των αποφάσεων, καθώς και τη συγκρότηση 
όλων των επιτροπών που απαιτούνται (διενέργειας δια¬ 
γωνισμών, αξιολόγησης των προσφορών και παραλαβής 
των ειδών) και τα διαβιβάζει στο κάθε φορά αρμόδιο 
αποφαινόμενο όργανο του Δήμου, παρακολουθεί τη 
λειτουργία τους και γενικά μεριμνά για όλα τα ζητήματα 
που αφορούν την εκτέλεση κάθε προμήθειας ή υπηρε¬ 
σίας, μέχρι και την οριστική παραλαβή της, σύμφωνα 
πάντοτε με τις ισχύουσες διατάξεις και σε συνεργασία 
ειδικότερα με την Τεχνική Υπηρεσία. 

8. Επιμελείται την συγκέντρωση όλων των δικαιολο- 
γητικών που απαιτούνται για την εκκαθάριση εκάστης 
δαπάνης σε συνεργασία με την εκάστοτε υπηρεσία. 

9. Παρακολουθεί και ελέγχει τις πιστώσεις των προ¬ 
μηθειών, της αρμοδιότητας του Τμήματος. 

10. Μεριμνά σε συνεργασία με τις αρμόδιες επιτροπές, 
για την παραλαβή από τους αντίστοιχους προμηθευτές, 
των κάθε είδους υλικών παγίων (μηχανήματα - εξο¬ 
πλισμός) ή αναλωσίμων, που απαιτεί η λειτουργία του 
Δήμου. 

11. Μεριμνά σε συνεργασία με τους υπεύθυνους τή¬ 
ρησης των αποθηκών, για την τήρηση των διαδικασιών 
χαρακτηρισμού υλικών / εξοπλισμού, ως αχρήστων ή ως 
υλικών που πλεονάζουν και τηρεί τις διαδικασίες κατα¬ 
στροφής απομάκρυνσης ή εκποίησης των υλικών αυτών. 

12. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

13/Εχει την ευθύνη μετά την παραλαβή από τις αρ¬ 
μόδιες επιτροπές των ειδών των προμηθειών, για την 
καταγραφή, ταξινόμηση, φύλαξη και συντήρηση τους 
στις αποθήκες του Δήμου. 

14. Είναι υπεύθυνο για την ασφαλή φύλαξη και καλή 
συντήρηση του αποθηκευμένου υλικού και την ακρίβεια 
του υπολοίπου, όπως αυτό προκύπτει από το βιβλίο 
του υλικού. 


(Αρμοδιότητες μισθοδοσίας και ασφάλισης προσω¬ 
πικού) 

1. Συνεργάζεται με το Τμήμα Ανθρώπινου Δυναμικού 
και Διοικητικής Μέριμνας, σε θέματα που αφορούν τις 
αυξήσεις, ωριμάνσεις, άδειες και ότι άλλο έχει σχέση 
με το προσωπικό, μόνιμο, αορίστου και έκτακτο. Συγκε¬ 
ντρώνει τα στοιχεία απασχόλησης και των μεταβολών 
των εργαζομένων που επηρεάζουν τις αμοιβές τους, 
ώστε να προωθείται έγκαιρα η πληρωμή των εργα¬ 
ζομένων και η απόδοση των ασφαλιστικών εισφορών. 

2. Εκδίδει και ελέγχει τις μισθοδοτικές καταστάσεις 
τις θεωρεί και μεριμνά για την υπογραφή τους από 
τους Προϊσταμένους και στη συνέχεια, προβαίνει στην 
έκδοση του σχετικού εντάλματος. 

3. Φροντίζει για την εκκαθάριση των μισθοδοτικών κα¬ 
ταστάσεων (ταμεία εργαζομένων, δάνεια εξαγορές κ.α.). 

4. Συντάσσει τις βεβαιώσεις αποδοχών του προσωπι¬ 
κού για την Δ.Ο.Υ. και υποβάλλει ηλεκτρονικά στο τέλος 
κάθε χρόνου την οριστική δήλωση Φόρου Μισθωτών 
Υπηρεσιών. 

5. Συνεργάζεται με την Ενιαία Αρχή Πληρωμών, για 
την άμεση ενημέρωση της βάσης μισθοδοτούμενων και 
την έγκαιρη αποστολή των μισθολογικών καταστάσεων. 

6. Τηρεί ηλεκτρονικό μητρώο για όλες τις μισθοδοσίες 
προσωπικού, το οποίο αποστέλλει σε όλες τις υπηρεσίες 
και παρέχει οικονομικά στοιχεία σε διάφορους τομείς. 

7. Τηρεί αρχείο για όλες τις μισθοδοσίες προσωπικού 
παρελθόντων ετών. 

8. Είναι υπεύθυνο για την ηλεκτρονική απόδοση μη¬ 
νιαίων εισφορών. 

9. Είναι υπεύθυνο για την παρακολούθηση επιχορη¬ 
γήσεων που αφορούν στη μισθοδοσία. 

10. Είναι υπεύθυνο για την αντιμισθία αιρετών, αποζη¬ 
μίωση μελών Δ.Σ. και Οικονομικής Επιτροπής ή άλλων 
Επιτροπών και των εξόδων μετακίνησης τους. 

11. Σε συνεργασία με το Τμήμα Ανθρώπινου Δυναμικού, 
μεριμνά για την τήρηση των νομοθετικών και κανονι¬ 
στικών διατάξεων που ισχύουν εκάστοτε και ρυθμίζουν 
τις σχέσεις του Δήμου με το ανθρώπινο δυναμικό σε 
μισθολογικά θέματα. 

12. Ενημερώνει το προσωπικό εγγράφως για τα μισθο- 
λογικά του στοιχεία. 

13. Αλληλογραφεί με κάθε Υπηρεσία σχετικά με μι- 
σθολογικά θέματα. 

14. Συντάσσει καταστάσεις απόδοσης κρατήσεων στα 
ασφαλιστικά ταμεία, καθώς και συντάσσει και υποβάλλει 
ηλεκτρονικά αναλυτικές περιοδικές δηλώσεις (ΑΠΔ) για 
εκείνους τους υπαλλήλους που έχουν ως ασφαλιστικό 
φορέα το ΙΚΑ. Φροντίζει για την παραλαβή των δελτί¬ 
ων ασφαλιστικών εισφορών των εργαζομένων και τη 
χορήγηση τους στους ασφαλισμένους. 

15. Συντάσσει τον Προϋπολογισμό των κωδικών που 
αφορούν στη μισθοδοσία των μονίμων και ημερομισθίων 
υπαλλήλων. 

β) Τμήμα Εσόδων Περιουσίας και Ταμείου 

- Διαχείριση και έλεγχος εσόδων 

1. Συνεργάζεται με τις συναρμόδιες Υπηρεσίες και 
εισηγείται της μεθοδικότερης διαρρύθμισης των κανο¬ 
νισμών επιβολής των φόρων, τελών, δικαιωμάτων κ.τ.λ. 
και τον αποτελεσματικότερο τρόπο περιστολής των 
φορολογικών διαφορών. 

2. Συγκεντρώνει στοιχεία για την εξακρίβωση των 
υπόχρεων και του ύψους των χρηματικών υποχρεώσεων 

προς τον Δήμο, των φυσικών και νομικών προσώπων 
για φόρους, εισφορές, τέλη, δικαιώματα που περιοδικά 
πρέπει να καταβάλλονται στο Δήμο, με βάση τις ισχύ- 
ουσες εκάστοτε διατάξεις της νομοθεσίας. 

3. Ελέγχει την ακρίβεια των μεγεθών, με βάση τα 
οποία υπολογίζονται το ύψος ανά υπόχρεο, των προη¬ 
γούμενων φόρων, εισφορών, τελών, δικαιωμάτων κλπ. 

4. Δημιουργεί και τηρεί αρχεία υπόχρεων, για την 
καταβολή των επιμέρους ποσών που αποτελούν τακτικά 
έσοδα του Δήμου. 

5. Επεξεργάζεται στοιχεία και υπολογίζει περιοδικά, το 
ύψος των οφειλομένων ποσών κατά κατηγορία προσό¬ 
δου και υπόχρεο. Καταρτίζει βεβαιωτικούς καταλόγους 
υπόχρεων και αντίστοιχων οφειλόμενων ποσών, κατά 
κατηγορία προσόδου. 

6. Επιμελείται για την συγκρότηση και την υποστήριξη 
των επιτροπών συμβιβασμού φορολογικών διαφορών 
και αμφισβητήσεων, επί των δημοτικών φορολογιών. 

7. Παρέχει στη Νομική Υπηρεσία του Δήμου και στην 
Επιτροπή φορολογικών διαφορών, στοιχεία για την εξέ¬ 
ταση ενστάσεων και προσφυγών. 

8. Επιμελείται και παρακολουθεί την άσκηση ή μη 
εφέσεων σε συνεργασία με το γραφείο Νομικής Υπο¬ 
στήριξης, ενημερώνοντας το βιβλίο προσφυγών και 
τηρεί αρχείο αποφάσεων διοικητικών δικαστηρίων και 
αρχείο δικογραφιών. 

9. Παρακολουθεί την τήρηση των όρων των μισθωτη¬ 
ρίων συμβολαίων από τους μισθωτές και τους καταλό¬ 
γους των υπόχρεων για την καταβολή μισθωμάτων ή 
δικαιωμάτων χρήσης δημοτικών ακινήτων. 

10. Εισηγείται σε συνεργασία με τις συναρμόδιες 
υπηρεσίες, της Δ/νσης Οικονομικών, για οποιοδήποτε 
θέμα απαιτείται απόφαση δημοτικού οργάνου (αύξηση 
τελών, μείωση, ρύθμιση ή διαγραφή οφειλής, μεταβολή 
φορολογικών καταλόγων γενικά). 

11. Παρέχει στοιχεία για τη σύνταξη του ετήσιου προ¬ 
ϋπολογισμού εσόδων του Δήμου, καθώς και των ανα¬ 
μορφώσεων αυτού κατά τη διάρκεια του έτους. 

- Διαχείριση και αξιοποίηση δημοτικής περιουσίας. 

1. Μεριμνά, για την διερεύνηση και καταγραφή της 
δημοτικής ακίνητης περιουσίας. 

2. Τηρεί τα αρχεία της Δημοτικής ακίνητης περιουσίας 
σε ηλεκτρονική και φυσική μορφή (φάκελοι με στοιχεία 
περιγραφικά και ιδιοκτησιακά έγγραφα, π.χ. τίτλους κυ¬ 
ριότητας, διαγράμματα, αποφάσεις, συμβολαιογραφικές 
δηλώσεις κ.τ.λ.), που θεμελιώνουν τα επί του ακινήτου 
δικαιώματα ιδιοκτησίας του δήμου. 

3. Μεριμνά για την προώθηση της αξιοποίησης της 
δημοτικής ακίνητης περιουσίας σύμφωνα με τις σχε¬ 
τικές αποφάσεις του Δήμου και τη διαχείριση της εκ¬ 
μετάλλευσης της δημοτικής ακίνητης περιουσίας (π.χ. 
κατάρτιση συμβάσεων μισθώσεων, μέριμνα είσπραξης 
μισθωμάτων κλπ.). 

4. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς τον Δήμο, σύμφωνα με τους αντιστοίχους 
όρους. 

5. Συνεργάζεται με τις συναρμόδιες Υπηρεσίες του 
Δήμου και τη Νομική Υπηρεσία, για την ολοκλήρωση των 
αγορών ακινήτων, τη συγκέντρωση των απαραίτητων 
στοιχείων και τον έλεγχο της καταστάσεως και της 
πραγματικής αξίας αυτών και τη σύνταξη των σχετικών 
συμβολαιογραφικών πράξεων. 


6. Μεριμνά για την αποστολή στην αρμόδια Υπηρεσία 
όλων των στοιχείων που συνιστούν αγορές και απαλ¬ 
λοτριώσεις για την έκδοση των σχετικών ενταλμάτων 
πληρωμής. 

7. Μεριμνά για τη μίσθωση ακινήτων, για τη κάλυψη 
αναγκών του δήμου, σύμφωνα με τις ισχύουσες διατάξεις. 

8. Συντάσσει σε συνεργασία, με τη Νομική Υπηρεσία 
τις σχετικές διακηρύξεις / δημοπρασίες, μισθωτήρια 
και συμφωνητικά. 

9. Παρακολουθεί τη τήρηση των όρων μίσθωσης, το 
χρόνο λήξεως των μισθωμάτων των ακινήτων του δήμου 
και επιμελείται την έγκαιρη διεξαγωγή δημοπρασιών 
προς επαναμίσθωση αυτών. 

10. Επιλαμβάνεται των υποθέσεων που έχουν σχέση 
με τα ακίνητα τρίτων, τα οποία μισθώνονται ή εν γένει 
χρησιμοποιούνται από το Δήμο. 

11. Συντάσσει και εκδίδει τις βεβαιωτικές καταστάσεις 
των εσόδων από μισθώματα και τηρεί τα βιβλία που 
ορίζει ο νόμος. 

12. Μεριμνά για την εκμίσθωση δημοτικών εκτάσεων 
γης για βιομηχανικούς ή βιοτεχνικούς σκοπούς, κτηνο- 
τροφικές εκμεταλλεύσεις, εγκαταστάσεις θερμοκηπίων 
και για μονάδες στους τομείς αλιείας σε συνεργασία με 
την υπηρεσία Τοπικής Οικονομικής Ανάπτυξης 

13. Μεριμνά για την επαρκή ασφάλιση των ακίνητων 
περιουσιακών στοιχείων του Δήμου. 

14. Παρέχει στοιχεία και πληροφορίες για το σχεδί¬ 
ασμά και τον προγραμματισμό για την επωφελέστερη 
αξιοποίηση και ανάπτυξη της δημοτικής περιουσίας. 

15. Συνεργάζεται με την υπηρεσία Προγραμματισμού, 
για την διερεύνηση μεθόδων αξιοποίησης της δημοτικής 
ακίνητης περιουσίας και διατυπώνει σχετικές εισηγήσεις 
προς τα αρμόδια όργανα του Δήμου. 

16. Συνεργάζεται και παρέχει διοικητική υποστήριξη σε 
Επιτροπές και Όργανα του Δήμου που ασχολούνται με 
τη διαχείριση και αξιοποίηση της δημοτικής περιουσίας. 

17. Μεριμνά για την παραχώρηση χρήσης δημοτικών 
ακινήτων, ή την καταβολή μισθώματος προς κάλυψη 
στεγαστικών αναγκών της Πυροσβεστικής Υπηρεσίας. 

- Εισφορές -Τέλη - Φόροι και πρόστιμα 

1. Δημιουργεί και τηρεί αρχεία υπόχρεων για την κα¬ 
ταβολή των επί μέρους ποσών που αποτελούν τακτικά 
έσοδα του Δήμου. 

2. Επεξεργάζεται στοιχεία και υπολογίζει περιοδικά, 
το ύψος των οφειλομένων ποσών κατά κατηγορία προ¬ 
σόδου και υπόχρεων. 

3. Καταρτίζει Βεβαιωτικούς καταλόγους υπόχρεων 
και αντίστοιχων οφειλόμενων ποσών κατά κατηγορία 
προσόδου και Υπηρεσία. 

4. Μεριμνά, για την ενημέρωση των υπόχρεων για την 
καταβολή των προηγουμένων οφειλομένων ποσών και 
μεριμνά για την τήρηση των διαδικασιών που ισχύουν, 
για τις προσφυγές των υπόχρεων όταν αμφισβητούν το 
ύψος των οφειλόμενων ποσών. 

5. Οριστικοποιεί τους βεβαιωτικούς καταλόγους, μετά 
την ολοκλήρωση των διαδικασιών των τυχών προσφυ¬ 
γών, για την εκτέλεση των αντιστοίχων εισπράξεων. 

6. Τηρεί τις αντίστοιχες διαδικασίες και εκδίδει βε¬ 
βαιώσεις που σχετίζονται με την είσπραξη διαφόρων 
τελών, δικαιωμάτων ή εισφορών. 

7. Παρακολουθεί και μεριμνά για την τήρηση όλων 
των οικονομικών δοσοληψιών, που σχετίζονται με τη 
λειτουργία της παροχής υπηρεσιών του Δήμου, μέσω 

των νεκροταφείων, σφαγείων, δημοτικών αγορών, της 
ύδρευσης κλπ. 

8. Σε συνεργασία με το Τμήμα Δημοτολογίου και 
Ληξιαρχείου, τηρεί τις διαδικασίες για τη χορήγηση 
άδειας ταφής, εκταφής και αποτέφρωσης νεκρών. Επί¬ 
σης, τηρεί τις διαδικασίες και αρχεία που σχετίζονται 
με τις οικονομικές δοσοληψίες των πολιτών, ως προς 
τη λειτουργία των κοιμητηρίων (τέλη οστεοφυλακίων, 
παράτασης ταφής, οικογενειακοί τάφοι κ.α.) και μεριμνά 
για απόδοση των εισπραττόμενων ποσών. 

- Αρμοδιότητες σε θέματα Ταμείου 

1. Ελέγχει μεριμνά, συντονίζει και φροντίζει για την 
διαφύλαξη των ρευστών του Δήμου. 

2. Διενεργεί τις εισπράξεις των οφειλών προς τον 
Δήμο και ενημερώνει το λογιστικό σύστημα του Δήμου, 
με τις σχετικές ταμειακές εγγραφές. 

3. Παρακολουθεί την τακτοποίηση των υποχρεώσε¬ 
ων των οφειλετών, προς τον Δήμο και ενημερώνει τις 
αρμόδιες υπηρεσίες για τις καθυστερούμενες οφειλές, 
συντονίζει και φροντίζει για την έγκαιρη είσπραξη των 
εσόδων καθώς και για την λήψη των αναγκαστικών 
μέτρων του ΚΕΔΕ. 

4. Παραλαμβάνει τους βεβαιωτικούς καταλόγους των 
υπόχρεων και των αντιστοίχων οφειλομένων στο Δήμο 
ποσών, κατά κατηγορία εσόδου. Εκδίδει και μεριμνά 
για την κοινοποίηση ειδικών προσκλήσεων προς τους 
οφειλέτες. 

5. Παρακολουθεί και ελέγχει τους υπαλλήλους άλλων 
υπηρεσιών του Δήμου, που ασχολούνται με εισπράξεις, 
(κοιμητήρια, σφαγεία, δημοτικές αγορές κλπ) ή άλλων 
αποκεντρωμένων υπηρεσιών Οικονομικών Θεμάτων, σε 
δημοτικές ενότητες του Δήμου. 

6. Τηρεί τα προβλεπόμενα βιβλία για τις εισπράξεις 
και τις πληρωμές. 

1. Διενεργεί τις πληρωμές προς τους δικαιούχους, με 
βάση τα Εντάλματα Πληρωμών και μετά από έλεγχο 
των δικαιολογητικών που ορίζει ο νόμος. 

2. Καταγράφει τις διενεργούμενες πληρωμές σύμφω¬ 
να με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων, που 
αντιστοιχούν στα επιμέρους εντάλματα πληρωμής. 

3. Τηρεί τις διαδικασίες συναλλαγών με τις Τράπεζες, 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

4. Τηρεί το αναγκαίο φυσικό ταμείο στα γραφεία του 
Δήμου. Διενεργεί χρηματικές δοσοληψίες με τις Τρά¬ 
πεζες. 

5. Τηρεί αρχεία των κάθε είδους παραστατικών και 
αντιστοίχων δικαιολογητικών, που χρησιμοποιούνται για 
την ενημέρωση του λογιστικού συστήματος του Δήμου, 
με τις ταμειακές εγγραφές. 

6. Παρακολουθεί την ταμειακή ρευστότητα και προ¬ 
γραμματίζει τις πληρωμές, σε συνεργασία και με άλλες 
αρμόδιες υπηρεσίες. 

ΕΝΟΤΗΤΑ Δ: ΥΠΗΡΕΣΙΕΣ ΥΠΟΣΤΗΡΙΞΗΣ, ΠΕΡΙΒΑΛΛΟ¬ 
ΝΤΟΣ ΚΑΙ ΠΟΙΟΤΗΤΑΣ ΖΩΗΣ 

Άρθρο 8 

Αρμοδιότητες Δ/νσης Τεχνικών Υπηρεσιών, 
Δόμησης και Περιβάλλοντος 

Η Διεύθυνση Τεχνικών Υπηρεσιών, Δόμησης και Περι¬ 
βάλλοντος είναι αρμόδια για τη μελέτη, εκτέλεση και 


συντήρηση των κάθε είδους τεχνικών έργων του Δήμου, 
με στόχο την έγκαιρη, οικονομική και άριστη από επιστη¬ 
μονικής απόψεως πραγματοποίησή τους. Επίσης, είναι 
αρμόδια για την προστασία και αναβάθμιση του τοπικού 
φυσικού, αρχιτεκτονικού και πολιτιστικού περιβάλλοντος. 

Συγχρόνως, η Διεύθυνση είναι αρμόδια για την εξα¬ 
σφάλιση βελτιωμένων συνθηκών ασφαλούς μετακίνησης 
και κυκλοφορίας των δημοτών και των οχημάτων τους, 
καθώς και για τον έλεγχο εγκαταστάσεων, την έκδο¬ 
ση αδειών εγκαταστάσεων και εγκαταστατών κυρίως 
στον τομέα των μεταφορών. Επίσης, είναι υπεύθυνη 
για τις οικοδομικές άδειες (όπως αυτές ισχύουν με την 
εκάστοτε νομοθεσία), για τον έλεγχο των αυθαίρετων 
κατασκευών, των επικινδύνων κτιρίων και του Πολεο- 
δομικού σχεδιασμού του Δήμου. Επιπλέον, η Διεύθυν¬ 
ση είναι αρμόδια για την εξασφάλιση της αποκομιδής 
και της μεταφοράς των απορριμμάτων, της χωριστής 
αποκομιδής και μεταφοράς των ανακυκλώσιμων υλικών, 
την εξασφάλιση της καθαριότητας των κοινοχρήστων 
χώρων, καθώς και για τη συντήρηση των χώρων πρασί¬ 
νου, τη λειτουργία των Κοιμητηρίων και της ενεργειακής 
διαχείρισης. Η Διεύθυνση έχει επίσης την αρμοδιότητα 
της Πολιτικής Προστασίας στο επίπεδο του Δήμου. 

Συνεργάζεται με το Τμήμα Προγραμματισμού και Πλη¬ 
ροφορικής και το Τμήμα Οικονομικού Προγραμματισμού 
και Λογιστηρίου, κατά το σχεδίασμά σύνταξης του Ετή¬ 
σιου Προγράμματος Δράσης, του Τεχνικού Προγράμμα¬ 
τος, του Προϋπολογισμού και του Πενταετούς Επιχει¬ 
ρησιακού Προγράμματος καθώς και για την κατάρτιση 
των προγραμμάτων δράσης του Δήμου που αφορούν 
την υλοποίηση των λειτουργιών του. 

Οι συγκεκριμένες αρμοδιότητες της Διεύθυνσης στο 
πλαίσιο της αποστολής της, καθορίζονται από τις ισχύ- 
ουσες διατάξεις Νόμων, διαταγμάτων και υπουργικών 
αποφάσεων. 

Οι αρμοδιότητες των επί μέρους οργανικών μονάδων 
της Διεύθυνσης Τεχνικών Υπηρεσιών, Δόμησης και Πε¬ 
ριβάλλοντος είναι οι εξής: 

α) Αρμοδιότητες Τμήματος Τεχνικών'Εργων, Η/Μ, Συ¬ 
γκοινωνιών -Ύδρευσης και Αποχέτευσης. 

Το αντικείμενο του Τμήματος αφορά στη μελέτη, κα¬ 
τασκευή, συντήρηση και επισκευή: 

• Κτιριακών έργων (κατασκευή, συντήρηση, επισκευή, 
διακόσμηση και εξοπλισμός των δημοτικών κτιρίων και 
εγκαταστάσεων), 

•Έργων διαμόρφωσης, διαρρύθμισης και εξωραϊσμού 
των κοινοχρήστων χώρων, στην περιοχή του Δήμου 
(πεζόδρομοι, πλατείες, παιδικές χαρές, τεχνικά έργα 
χώρων πρασίνου, αθλητικοί χώροι, αρχαιολογικοί χώροι 
και μνημεία, κοιμητήρια κλπ). 

• Υδραυλικών και εγγειοβελτικών έργων. 

• Συγκοινωνιακών έργων 1 (κατασκευές νέων έργων 
οδοποιίας, συντήρηση υφιστάμενου οδικού δικτύου, κα¬ 
τασκευές γεφυρών, κόμβων και διαβάσεων κλπ). 

Επίσης το Τμήμα: 

• Μεριμνά για τον καθαρισμό και την αστυνόμευση 
των ρεμάτων και των απαλλοτριώσεων χώρων παρά 
τα ρέματα. 

• Διενεργεί δειγματοληπτικούς ελέγχους, προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος και η ποιότητα των προϊόντων τσιμέντου. 


1 Περιλαμβάνεται η κατασκευή, η συντήρηση και ανακαίνιση των σδών των οποίων η συντήρηση ανήκει κατά την ψήφιση του Ν. 3852/2010 στην 
αρμοδιότητα της κρατικής περιφέρειας και των αντίστοιχων νομαρχιακών αυτοδιοικήσεων. 

• Μεριμνά για το σωστό χειρισμό και την αξιοποίηση 
των μηχανημάτων και γενικά του τεχνικού εξοπλισμού 
που χρησιμοποιεί το Τμήμα. 

Οι αρμοδιότητες του Τμήματος περιλαμβάνουν: 

1. Συνεργάζεται με το Τμήμα Προγραμματισμού, Ορ¬ 
γάνωσης και Πληροφορικής κατά το σχεδίασμά σύντα¬ 
ξης του ετήσιου Προγράμματος Δράσης, του Τεχνικού 
Προγράμματος, του Προϋπολογισμού και του δετούς 
Επιχειρησιακού προγράμματος και κατά το σχεδίασμά 
των προγραμμάτων δράσης του Δήμου, που αφορούν 
την υλοποίηση των τεχνικών έργων. 

2. Μεριμνά για την εκπόνηση και σύνταξη όλων των 
αναγκαίων μελετών 2 για την υλοποίηση των έργων του 
Τμήματος (εκπόνηση με προσωπικό του Τμήματος, ή με 
ανάθεση σε τρίτους). Επιβλέπει την καλή εκπόνηση των 
μελετών και έργων. 

3. Τηρεί και παρακολουθεί τη διαδικασία κήρυξης ανα¬ 
γκαστικής απαλλοτρίωσης για την εκτέλεση δημοσίων 
έργων. 

4. Συντάσσει τεχνικές προδιαγραφές και προσδιορίζει 
τις ανάγκες κάθε έργου, σε υλικά, εργαλεία, τεχνικό 
εξοπλισμό, ανθρώπινο δυναμικό κ.τ.λ. και εισηγείται την 
μεθοδολογία εκτέλεσης κάθε έργου (με αυτεπιστασία 
ή με ανάθεση σε τρίτους). 

5. Επιβλέπει την εκτέλεση των έργων του Τ μήματος, 
που εκτελούνται με αυτεπιστασία. Συγκροτεί, οργανώνει 
και διοικεί τα σχετικά συνεργεία του Δήμου. 

6. Συνεργάζεται με τις Οικονομικές Υπηρεσίες για την 
καλή εκτέλεση των διαδικασιών ανάθεσης των μελετών 
και της εκτέλεσης των έργων σε τρίτους. Συντάσσει 
τις σχετικές μελέτες για την εκτέλεση προμηθειών που 
αφορούν το Τμήμα. 

7. Επιβλέπει την εκτέλεση των έργων του Τμήματος, 
που ανατίθενται σε τρίτους. Διενεργεί επιμετρήσεις 
εργασιών και ελέγχει τις πιστοποιήσεις εργασιών που 
υποβάλλονται από τρίτους και μεριμνά για τις διαδικασί¬ 
ες παραλαβής των έργων που εκτελούνται από τρίτους. 

8. Μεριμνά για τον σωστό χειρισμό και την αξιοποίηση 
των μηχανημάτων και γενικά του τεχνικού εξοπλισμού 
που χρησιμοποιεί το Τ μήμα. 

9. Συγκροτεί, οργανώνει και διοικεί συνεργεία, αμέσου 
επέμβασης σε περιπτώσεις επειγόντων περιστατικών 
εκτός προγράμματος. 

10. Τηρεί τεχνικά αρχεία με αναλυτικά στοιχεία, των 
έργων που εκτελεί (αναλώσεις υλικών, απασχόληση τε¬ 
χνικού προσωπικού, απασχόληση τεχνικού εξοπλισμού, 
στοιχεία κόστους κλπ) και αντίστοιχα αρχεία μελετών 
και σχεδίων (φάκελοι των έργων). Εξάγει περιοδικά στα¬ 
τιστικά στοιχεία και δείκτες, από την εκτέλεση των 
έργων του Τ μήματος. 

11. Ενημερώνει το Τμήμα Προγραμματισμού, Οργάνω¬ 
σης και Πληροφορικής για την πρόοδο της υλοποίησης 
των έργων του Τ μήματος. 

12. Παρέχει διοικητική και γραμματειακή υποστήριξη 
προς τη Διεύθυνση Τεχνικών υπηρεσιών και τα Τμήματά 
της. Ενδεικτικά: 

• Παρέχει Γραμματειακή υποστήριξη (αρχειοθέτηση 
αλληλογραφίας, θέματα προσωπικού κ.τ,λ.) και διεκπε- 
ραιώνει την αλληλογραφία τόσο εσωτερικά της υπη¬ 
ρεσίας όσο και εξωτερικά με τους πολίτες ή άλλες 
υπηρεσίες. 


• Εκδίδει κάθε είδους ακριβούς ή μη αντιγράφου σχε¬ 
δίων ή εντύπων που αφορούν στην Υπηρεσία. 

• Αναρτά ανακοινώσεις ενημερώσεις, έγγραφα κ.τ.λ. 
σε σημεία της Υπηρεσίας που είναι ορατά για τους 
πολίτες προκειμένου να ενημερώνονται για θέματα που 
τους αφορούν. Φροντίζει στη δημοσίευση στο Τύπο για 
κάθε διακήρυξη έργου προμήθειας, ή μελέτης. Εξετάζει 
αν παραλήφθηκαν και αν δημοσιεύτηκαν και ενημερώνει 
τον υπεύθυνο μηχανικό. 

• Τηρεί αρχείο εγγράφων και γενικά αρχείο εντύπων 
και τηρεί ηλεκτρονικό κατάλογο με την αρχειοθέτηση 
των φακέλων. Φροντίζει για την ασφάλεια του αρχείου 
και ειδικά ώστε να μην υπάρχει απώλεια φακέλου. 

(Αρμοδιότητες Τομέα Η/Μ και Συγκοινωνιών) 

1. Μελετά και εκτελεί έργα που αφορούν: 

• Στην επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
υπαιθρίων χώρων του Δήμου καθώς και του φωτισμού 
για την ανάδειξη των δημοτικών κτιρίων, μνημείων και 
αρχαιολογικών χώρων της περιοχής. 

• Στην επέκταση, συντήρηση και επισκευή του δικτύου 
φωτεινής σηματοδότησης για τη ρύθμιση της κυκλοφο¬ 
ρίας στη περιοχή του Δήμου. 

• Στην εγκατάσταση και συντήρηση κάθε είδους 
πληροφοριακών πινακίδων στη περιοχή του Δήμου 
(πινακίδες ονομασίας οδών και πλατειών, αρίθμησης 
κτηρίων, πληροφοριακές πινακίδες για τη διευκόλυνση 
των επισκεπτών του Δήμου, πινακίδες στάσεων συγκοι¬ 
νωνιακών μέσων, πινακίδες ΚΟΚ, κ.τ,λ.), αντικατάσταση 
φθαρμένων. 

• Στην εκτέλεση εργασιών απομάκρυνσης παράνομων 
διαφημιστικών πινακίδων. 

• Στην εκτέλεση εργασιών σήμανσης και διαγράμ¬ 
μισης οδών, καθώς και τοποθέτησης και συντήρησης 
προστατευτικών μέσων για την ασφάλεια της κυκλο¬ 
φορίας οχημάτων και πεζών. 

• Στη συντήρηση επισκευή ή βελτίωση, του ηλεκτρο- 
μηχανολογικού εξοπλισμού και των κάθε είδους Η/Μ 
εγκαταστάσεων του Δήμου, σε κτήρια ή σε υπαίθριους 
χώρους. 

• Στην παρακολούθηση της καλής λειτουργίας των 
εσωτερικών ηλεκτρικών και τηλεφωνικών εγκαταστά¬ 
σεων και του δικτύου ηλεκτροφωτισμού της πόλης και 
επιμελείται της επισκευής και συντήρησης αυτών. 

• Στην εκτέλεση των απαραίτητων ηλεκτρολογικών 
και μεγαφωνικών εγκαταστάσεων και της λειτουργίας 
του εορταστικού φωτισμού της πόλης. 

• Διεκπεραιώνει τις διαδικασίες προς τη ΔΕΗ για την 
εξασφάλιση του απαραίτητου ηλεκτρικού ρεύματος στις 
κάθε φύσεως εγκαταστάσεις του Δήμου. Συγκεντρώνει 
στοιχεία για τις ηλεκτρολογικές εγκαταστάσεις κάθε 
φύσεως, επισημαίνει το βαθμό φθοράς αυτών και ειση- 
γείται την έγκαιρη επισκευή τους. 

• Παρακολουθεί την πλήρη λειτουργία του φωτισμού 
της πόλης και προβαίνει στην άμεση επισκευή κάθε 
βλάβης και αντικατάσταση λαμπτήρων κ.λπ. υλικών που 
αχρηστεύονται. 

• Παρακολουθεί τους λογαριασμούς της ΔΕΗ, επιση¬ 
μαίνει κάθε ανωμαλία στην κατανάλωση, ελέγχει την 
αιτία και λαμβάνει τα αναγκαία μέτρα άρσης της ανω¬ 
μαλίας αυτής. 


2 Περιλαμβάνεται η μελέτη των έργων συντήρησης και βελτίωσης των οδών των οποίων η συντήρηση ανήκε κατά την ψήφιση του Ν. 3852/2010 
στην αρμοδιότητα της κρατικής περιφέρειας και των αντίστοιχων νομαρχιακών αυτοδιοικήσεων. 

2. Μεριμνά για την ορθή αρίθμηση των οικιών και την 
ονοματοθεσία των νέων οδών, και τηρεί το αρχείο των 
σχετικών διαγραμμάτων. 

3. Μεριμνά για τη συντήρηση του οδικού δικτύου του 
Δήμου και την άμεση αποκατάσταση των παρουσιαζό- 
μενων φθορών στα οδοστρώματα και στους παραδοσι¬ 
ακούς δρόμους που είναι πλακοστρωμένοι με μάρμαρα, 
κυβόλιθους ή άλλα παραδοσιακά υλικά. Φροντίζει για 
την καλή κατάσταση των υλικών και του εξοπλισμού 
στις πλατείες και στους κοινόχρηστους χώρους. 

4. Ελέγχει επί τόπου την εκτέλεση από τρίτους (ΟΤΕ, 
ΔΕΗ, Ιδιώτες) διαφόρων εργασιών επί δημοτικών οδών, 
πεζοδρομίων, πλατειών και εν γένει κοινόχρηστων χώ¬ 
ρων και μεριμνά για την αποκατάσταση απ’ αυτούς των 
τομών και των φθορών που θα επιφέρουν. 

5. Εκδίδει εβδομαδιαία δελτία εργαζομένων με το 
αντικείμενο τη εργασίας τους και μεριμνά για την 
προμήθεια των απαιτουμένων υλικών, εργαλείων και 
μηχανημάτων των συνεργείων. 

6. Συντηρεί και επισκευάζει τους κοινόχρηστους χώ¬ 
ρους αναψυχής, δηλαδή τις πλατείες, τους πεζοδρό¬ 
μους, τα πεζοδρόμια, τους παιδότοπους κ.λπ.. 

7. Ασχολείται με τις πάσης φύσεως εργασίες, όπως 
επισκευές πεζοδρομίων πλατειών, τις τοποθετήσεις 
παιδικών χαρών την άμεση αποκατάσταση φθορών 
κτιρίων, την τοποθέτηση πανό, λαβάρων σημαιών και 
θυρεών κατά τις εορταστικές θρησκευτικές και Εθνικές 
εκδηλώσεις. 

8. Τοποθετεί τους κάδους απορριμμάτων και φροντίζει 
για την αντικατάστασή των φθαρμένων σε συνεργασία 
με το Τμήμα Καθαριότητας. 

9. Παρακολουθεί ότι έχει σχέση με τις προσωρινές κα¬ 
ταλήψεις πεζοδρομίων, οδών και κοινοχρήστων χώρων, 
καταγράφει τις τυχόν ζημιές, ώστε να επιβάλλονται τα 
σχετικά πρόστιμα ή να παρακρατούνται από τις κατα- 
τεθείσες εγγυήσεις. 

(Αρμοδιότητες Συντήρησης Δημοτικών και Σχολικών 
Κτιρίων) 

1. Τηρεί πίνακα όλων των Δημοτικών Κτιρίων και των 
Σχολικών Κτιρίων αρμοδιότητας του Δήμου, της Προ- 
σχολικής, Πρωτοβάθμιας και Δευτεροβάθμιας Εκπαί¬ 
δευσης. 

2. Καταρτίζει πίνακα των απαιτούμενων επεμβάσεων 
για μικροεπισκευές και τον υποβάλλει στο Τμήμα Προ¬ 
γραμματισμού και Ανάπτυξης για ενημέρωση. 

3. Μεριμνά για την παραλαβή των έργων και την αρ¬ 
χειοθέτηση των σχετικών φακέλων. 

4. Φροντίζει για την άμεση αποκατάσταση των απλών 
ηλεκτρομηχανολογικών και οικοδομικών βλαβών των 
Σχολικών Κτιρίων. 

(Αρμοδιότητες έργων οδοποιίας - συγκοινωνιών και 
αδειών μεταφορών) 

Ι.'Εχει την ευθύνη όλων των συγκοινωνιακών έργων 3 
(κατασκευές νέων έργων οδοποιίας, συντήρηση υφιστά¬ 
μενου οδικού δικτύου, κατασκευές γεφυρών, κόμβων και 
διαβάσεων κλπ). 

2. Μεριμνά για την εκπόνηση όλων των αναγκαίων 
μελετών των έργων συντήρησης και βελτίωσης του 
οδικού δικτύου αρμοδιότητας δήμου 4 και γενικά των 


μελετών για την υλοποίηση των έργων του Τμήματος 
(εκπόνηση με προσωπικό του Τμήματος ή με ανάθεση 
σε τρίτους). Επιβλέπει την καλή εκπόνηση των μελετών. 

3. Επιβλέπει την εκτέλεση των έργων του, που ανατί¬ 
θενται σε τρίτους. Διενεργεί επιμετρήσεις εργασιών και 
ελέγχει τις πιστοποιήσεις εργασιών, που υποβάλλονται 
από τρίτους και εν γένει μεριμνά για όλες τις απαραί¬ 
τητες ενέργειες, ώστε να λειτουργεί άριστα το οδικό 
δίκτυο του Δήμου. 

4. Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος. 

(Αρμοδιότητες σε θέματα Συγκοινωνιών και Κυκλο¬ 
φορίας) 

1. Μεριμνά για την σύνταξη των πάσης φύσεως μελε¬ 
τών συγκοινωνιακών έργων. 

2. Μεριμνά για τη σύνταξη των πάσης φύσεως μελετών 
κυκλοφοριακής διαχείρισης και στάθμευσης (κυκλοφορι- 
ακές μελέτες και ρυθμίσεις, δρομολόγια μέσων μαζικής 
μεταφοράς, ελεγχόμενης στάθμευσης.). 

3. Έχει την αρμοδιότητα με το ΤΠΕ, για τον προγραμ¬ 
ματισμό, συντονισμό και υλοποίηση του προγράμματος 
δημοτικής συγκοινωνίας και τη μεταφορά των πολιτών. 
Υποβάλλει προτάσεις που αφορούν τα δρομολόγια δη¬ 
μοτικής συγκοινωνίας και τις τροποποιήσεις αυτών. 

4. Ελέγχει την ασφάλεια και κυκλοφοριακή ικανότητα 
του οδικού δικτύου και καταθέτει προτάσεις σε συ¬ 
νεργασία με την υπηρεσία προγραμματισμού, για την 
βελτίωσή τους. 

5. Διατηρεί αρχείο με όλα τα κυκλοφοριακά στοιχεία 
του δήμου το οποίο ενημερώνεται με κάθε αλλαγή ή 
νέο στοιχείο και διαβιβάζει αντίγραφο στην υπηρεσία 
Προγραμματισμού. 

6. Δέχεται τα αιτήματα των πολιτών και επεξεργάζε¬ 
ται ή προτείνει διάφορες προτάσεις προς εξυπηρέτηση 
τους και τις προωθεί στην επιτροπή Συγκοινωνιών. 

7. Ενημερώνει τους πολίτες σε συνεργασία με την 
Υπηρεσία Προγραμματισμού, για τις κυκλοφοριακές 
ρυθμίσεις και τις ρυθμίσεις στάθμευσης. 

8. Μεριμνά για την εξασφάλιση ικανοποιητικού δικτύου 
αστικών συγκοινωνιών στο Δήμο και τη ρύθμιση σχετι¬ 
κών θεμάτων. Στο πλαίσιο αυτό: 

• Μεριμνά για την άσκηση, με δυνατότητα επιβολής 
κομίστρου, συγκοινωνιακού έργου για την εξυπηρέτηση 
της μετακίνησης των κατοίκων της περιοχής, εφόσον το 
έργο αυτό δεν εξυπηρετείται από υφιστάμενη γραμμή. Η 
άσκηση συγκοινωνιακού έργου είναι δυνατόν να γίνεται 
είτε με ιδιόκτητα μέσα, είτε με τη χρήση μισθωμένων 
μέσων και υπηρεσιών. 

• Μεριμνά για τη διενέργεια μεταφορών για τη μετακί¬ 
νηση κατοίκων που ανήκουν σε κοινωνικές ομάδες (άτο¬ 
μα με αναπηρία, ηλικιωμένοι, παιδιά), είναι εργαζόμενοι 
στο Δήμο και τα νομικά του πρόσωπα, ή είναι μαθητές 
που μετακινούνται στον τόπο που λειτουργεί το σχολείο. 

• Καθορίζει τις αστικές γραμμές λεωφορείων, καθώς 
και την αφετηρία, τη διαδρομή, τις στάσεις και το τέρμα 
των αντίστοιχων γραμμών. 

• Εισηγείται τον καθορισμό κομίστρων των αστικών 
φορέων παροχής συγκοινωνιακού έργου. 


3 Περιλαμβάνεται η κατασκευή, η συντήρηση και ανακαίνιση των οδών των οποίων η συντήρηση ανήκε κατά την ψήφιση του Ν. 3852/2010 στην 
αρμοδιότητα της κρατικής περιφέρειας και των αντίστοιχων νομαρχιακών αυτοδιοικήσεων. 

4 Περιλαμβάνεται η μελέτη των έργων συντήρησης και βελτίωσης των οδών των οποίων η συντήρηση ανήκε κατά την ψήφιση του Ν. 3852/2010 
στην αρμοδιότητα της κρατικής περιφέρειας και των αντίστοιχων νομαρχιακών αυτοδιοικήσεων. 

• Καθορίζει τις προδιαγραφές των στάσεων και των 
στεγάστρων αναμονής επιβατών των αστικών και υπε¬ 
ραστικών γραμμών. 

• Εισηγείται την ανάκληση άδειας κυκλοφορίας αστι¬ 
κού λεωφορείου, από τον κύκλο εργασίας, εντός του 
ίδιου ημερολογιακού έτους. 

9. Μεριμνά για την εξασφάλιση ικανοποιητικού δικτύου 
υπεραστικών γραμμών λεωφορείων στο Δήμο και τη 
ρύθμιση σχετικών θεμάτων. Στο πλαίσιο αυτό: 

• Καθορίζει τις υπεραστικές γραμμές λεωφορείων, 
την αφετηρία, τη διαδρομή, τις στάσεις και το τέρμα 
κάθε λεωφορειακής γραμμής ΚΤΕΛ εντός του νησιού, 
καθώς και τις προδιαγραφές των στάσεων και των στε¬ 
γάστρων αναμονής επιβατών αστικών και υπεραστικών 
γραμμών. 

• Καθορίζει τον ελάχιστο αριθμό των υποχρεωτικών 
δρομολογίων κοινών, ταχέων και υπερταχέων του ΚΤΕΛ, 
κατανέμει αυτά ανά 24ωρο, μετά από εισήγηση του 
ΚΤΕΛ, και καθορίζει το ύψος κομίστρου στα όρια ευ¬ 
θύνης κάθε ΚΤΕΛ. 

• Καθορίζει τα κόμιστρα υπεραστικών φορέων παρο¬ 
χής συγκοινωνιακού έργου, με βάση τις ρυθμίσεις της 
παρ. 1 του άρθρου 10 του Ν. 2963/2001. 

• Εισηγείται την ανάκληση άδειας κυκλοφορίας υπε¬ 
ραστικού λεωφορείου από τον κύκλο εργασίας μέσα 
στο ίδιο ημερολογιακό έτος. 

• Συγκροτεί το Πειθαρχικό Συμβούλιο επιβολής κυρώ¬ 
σεων σε φορείς παροχής συγκοινωνιακού έργου και σε 
ιδιοκτήτες λεωφορείων. 

• Καθορίζει τον αριθμό των νέων επιβατηγών δη¬ 
μοσίας χρήσης αυτοκινήτων με ή χωρίς μετρητή, που 
είναι αναγκαίος για την αντιμετώπιση των σχετικών 
μεταφορικών αναγκών του Δήμου. 

• Εισηγείται την ανάθεση της εκμετάλλευσης νέας 
υπεραστικής γραμμής στην περίπτωση που η μέση 
πληρότητα των πρώτων 6 μηνών λειτουργίας και εκ¬ 
μετάλλευσης της γραμμής από το ΚΤΕΛ, στο οποίο 
έχει χορηγηθεί η άδεια, αποδεικνύεται ότι είναι κατώ¬ 
τερη του 20 %, το ΚΤΕΛ αρνηθεί την εκμετάλλευση 
της γραμμής και υπό την προϋπόθεση ότι αυτό δεν 
έχει αρνηθεί την πρόταση για κάλυψη των απωλειών 
εσόδων σε ποσοστό 20 %. 

• Εκδίδει απόφαση για την αλλαγή έδρας επιβατηγών 
οχημάτων δημόσιας χρήσης, σύμφωνα με το άρθρο 3 
παρ. 2. του Ν. 3109/2003. 

10. Είναι όργανο εισηγητικού χαρακτήρα με προτάσεις 
προς την Επιτροπή Συγκοινωνιών, παρευρίσκεται και 
συμμετέχει στις συνεδριάσεις της, τηρεί πρακτικά και 
διεκπεραιώνει τα θέματα υπό τύπου εγγράφου. Παρα¬ 
κολουθεί την εφαρμογή των αποφάσεων της Επιτροπής 
Συγκοινωνιών. 

11. Εκτελεί κάθε εργασία που αφορά την ελεύθερη 
με κάρτες στάθμευση μόνιμων κατοίκων (συγκέντρωση 
δικαιολογητικών, τύπος - μορφή καρτών, έκδοση και 
ανανέωση τους, τήρηση βιβλίων κ.α.). 

12. Ασχολείται με κυκλοφοριακά θέματα, δέχεται αι¬ 
τήματα - παράπονα κατοίκων, ενστάσεις και εισηγείται 
αρμοδίως. 

13. Παρακολουθεί την τύχη εκκρεμών υποθέσεων, συλ¬ 
λέγει στοιχεία και τα επαναπροωθεί ανάλογα. 

14. Υποβάλλει εισηγήσεις σε θέματα που αφορούν 
κυκλοφοριακές ρυθμίσεις - ελεγχόμενη στάθμευση. Πα¬ 


ρακολουθεί το σύστημα της ελεγχόμενης στάθμευσης 
(ημέρες - ώρες εφαρμογής). 

15. Συμμετέχει στα όργανα του Δήμου που αφορούν 
την υπογραφή συμβάσεων συγκοινωνιακού χαρακτήρα. 

16. Εισηγείται για τη χορήγηση μειωμένων εισιτηρίων 
σε συνταξιούχους. 

17. Εισηγείται για τις διαγραμμίσεις που πρέπει να 
γίνουν. 

18. Μεριμνά και εισηγείται τη λήψη μέτρων για την 
ασφάλεια της κυκλοφορίας και τη διευκόλυνση των 
μετακινήσεων. Στο πλαίσιο αυτό: 

• Μεριμνά για τη ρύθμιση της κυκλοφορίας, τον καθο¬ 
ρισμό πεζοδρόμων, μονοδρομήσεων και κατευθύνσεων 
της κυκλοφορίας. 

• Μεριμνά για την απομάκρυνση εγκαταλελειμμένων 
οχημάτων, σύμφωνα με την ισχύουσα νομοθεσία. 

• Ρυθμίζει τα θέματα στάθμευσης των αυτοκινήτων 
και μεριμνά για τη δημιουργία χώρων στάθμευσης τρο¬ 
χοφόρων και με δυνατότητα μίσθωσης ακινήτων, σύμ¬ 
φωνα με την κείμενη νομοθεσία. 

• Λαμβάνει μέτρα για την απρόσκοπτη πρόσβαση 
στους κοινοχρήστους χώρους. 

• Μεριμνά για την ονομασία οδών και πλατειών, το¬ 
ποθέτηση πινακίδων, αρίθμηση κτισμάτων κλπ. 

• Μεριμνά για την εκπόνηση κυκλοφοριακών μελετών. 

• Απαγορεύει τη δημιουργία θέσεων στάθμευσης σε 
συγκεκριμένους χώρους. 

• Μεριμνά για την παραλαβή των αποσυρόμενων δι- 
κύκλων, μοτοσικλετών και μοτοποδηλάτων, σύμφωνα 
με την ισχύουσα Νομοθεσία. 

• Καθορίζει το εξωτερικό χρώμα των ΤΑΞΙ. 

19. Μεριμνά και λαμβάνει μέτρα για την προστασία της 
ζωής και της περιουσίας των κατοίκων από δραστηρι¬ 
ότητες που εγκυμονούν κινδύνους. Στο πλαίσιο αυτό: 

• Ελέγχει τη σήμανση των εργασιών που εκτελούνται 
στις οδούς. 

• Ελέγχει την τήρηση των υποχρεώσεων αυτών που 
εκτελούν έργα και εναποθέτουν υλικά και εργαλεία στις 
οδούς. 

• Λαμβάνει και ελέγχει την εφαρμογή μέτρων για την 
προστασία από επικίνδυνες οικοδομές, και από έλλειψη 
μέτρων ασφάλειας και υγιεινής και ελέγχει τα υφιστά¬ 
μενα μέτρα ασφάλειας σε εργασίες που εκτελούνται. 

(Αρμοδιότητες σε θέματα Αδειών, Μεταφορών) 

20. Μεριμνά για την αδειοδότηση επιχειρήσεων και 
επαγγελμάτων στον τομέα των μεταφορών. Στο πλαί¬ 
σιο αυτό: 

• Χορηγεί τις άδειες άσκησης επαγγέλματος τεχνιτών 
επισκευής και συντήρησης αυτοκινήτων, μοτοσικλετών 
και μοτοποδηλάτων. 

• Χορηγεί τις άδειες άσκησης επαγγέλματος οδικού 
μεταφορέα, επιβατών και εμπορευμάτων. 

• Χορηγεί, ανανεώνει, ανακαλεί και αφαιρεί τις άδειες 
εκγυμναστών, καθώς και ίδρυσης και λειτουργίας σχο¬ 
λών υποψηφίων οδηγών αυτοκινήτων και μοτοσικλετών. 

• Εκδίδει τις άδειες ίδρυσης και λειτουργίας συνερ¬ 
γείων επισκευής και συντήρησης αυτοκινήτων, μοτο¬ 
σικλετών και μοτοποδηλάτων και λοιπών συναφών 
εγκαταστάσεων, και διενεργεί επιθεωρήσεις και ηλε- 
κτρολογικούς ελέγχους. 

• Χορηγεί εξουσιοδοτήσεις σε συνεργεία συντήρησης 
και επισκευής αυτοκινήτων, για διάθεση Κάρτας Ελέγ¬ 
χου Καυσαερίων (ΚΕΚ), και παρακολουθεί και ελέγχει 

τα Κέντρα Ελέγχου Καυσαερίων, σύμφωνα με την Νο¬ 
μοθεσία. 

• Χορηγεί εξουσιοδοτήσεις σε συνεργεία συντήρησης 
και επισκευής αυτοκινήτων για τοποθέτηση συστημάτων 
περιορισμού ταχυτήτων. 

• Θεωρεί τις Κάρτες Επιθεώρησης και Επισκευών των 
ενοικιαζόμενων οχημάτων. 

(Αρμοδιότητες σε θέματα προμηθειών υλικών / εξο¬ 
πλισμού / υπηρεσιών) 

1. Σχεδιάζει και εισηγείται τις εσωτερικές διαδικασίες 
για την κατάρτιση του προγράμματος απαιτούμενων 
προμηθειών και υπηρεσιών και εισηγείται αυτά στην 
Οικονομική Υπηρεσία, προς έγκριση στα αρμόδια όργα¬ 
να του Δήμου (υλικά για την εκτέλεση τεχνικών έργων, 
ανταλλακτικά, λιπαντικά, καύσιμα, μηχανήματα, κλπ). 

2. Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Δήμο και τη λήψη στοιχείων τιμών προμή¬ 
θειας ή υπηρεσίας. 

3. Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση προδιαγραφών σε συ¬ 
νεργασία με την Οικονομική Υπηρεσία, καταρτίζει το 
σχέδιο της διακήρυξης, των συμβάσεων και όλων των 
αποφάσεων και εισηγείται τη συγκρότηση όλων των 
επιτροπών που απαιτούνται (διενέργειας διαγωνισμών, 
αξιολόγησης των προσφορών και παραλαβής των ει¬ 
δών) στο κάθε φορά αρμόδιο αποφαινόμενο όργανο του 
Δήμου, παρακολουθεί τη λειτουργία τους και γενικά με¬ 
ριμνά για όλα τα ζητήματα που αφορούν την εκτέλεση 
κάθε προμήθειας ή υπηρεσίας μέχρι και την οριστική 
παραλαβή της, σύμφωνα πάντοτε με τις ισχύουσες δια¬ 
τάξεις και σε συνεργασία με την Οικονομική Υπηρεσία. 

4. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προ- 
μηθευομένων ειδών, αρχείο προμηθευτών, αρχείο φα¬ 
κέλων προμηθειών), σε συνεργασία με την Οικονομική 
Υπηρεσία. 

(Αρμοδιότητες Ύδρευσης) 

1. Μεριμνά για την επισκευή, την συντήρηση και την 
καλή λειτουργία των υδραυλικών έργων ύδρευσης, 
αποχέτευσης ακαθάρτων και όμβριων και των εγκατα¬ 
στάσεων επεξεργασίας πόσιμου και ακαθάρτου νερού 
(γεωτρήσεις, δίκτυο ύδρευσης, υδατοδεξαμενές, δίκτυο 
αποχέτευσης, βιολογικός καθαρισμός κλπ). 

2. Σε θέματα ελέγχων των καθαρών και ακάθαρτων 
υδάτων, συνεργάζεται με το Τμήμα Κοινωνικής Προ¬ 
στασίας. 

3. Προγραμματίζει, εισηγείται, σχεδιάζει και μεριμνά 
για την κατασκευή έργα επέκτασης ή ανανέωσης των 
δικτύων ύδρευσης και αποχέτευσης του Δήμου και των 
αντίστοιχων εγκαταστάσεων επεξεργασίας νερού. 

4. Μεριμνά για την καταγραφή των καταναλώσεων 
νερού στους υδρομετρητές και ενημερώνει σχετικά τις 
Οικονομικές Υπηρεσίες για την είσπραξη του αντιτίμου 
των καταναλώσεων. 

5. Μεριμνά για τη συνεχή και ομαλή υδροδότηση, όλων 
των σημείων της περιφέρειας του Δήμου όλο το 24ωρο 
και τη σωστή λειτουργία του υδρευτικού συστήματος, 
καθώς και όλων των λειτουργιών που αφορούν τις ερ¬ 
γασίες της άντλησης και της διανομής του νερού. 


6. Μεριμνά για την καλή συντήρηση και τη γρήγορη 
επισκευή βλαβών στο κεντρικό δίκτυο, καθώς επίσης και 
την επιμέλεια της τοποθέτησης υδρομέτρων. 

7. Φροντίζει για τις τοποθετήσεις νέων παροχών 
ύδρευσης, την καταμέτρηση, τη συντήρηση και την 
επισκευή του δικτύου. 

8. Φροντίζει για την έγκαιρη προμήθεια των διαφόρων 
ανταλλακτικών, υλικών και χημικών υλών που απαιτού¬ 
νται για τη συνεχή και απρόσκοπτη λειτουργία των 
δικτύων ύδρευσης και των εργοστασίων αφαλάτωσης 
που τυχόν υπάρχουν. 

9. Καταγράφει τις ενδείξεις των υδροπαροχών και 
ενημερώνει την αρμόδια Υπηρεσία. 

10. Παρακολουθεί τη σωστή λειτουργία των υδρομέ¬ 
τρων των υδροληπτών και εξακριβώνει τις λαθροληψίες. 

11. Συνεργάζεται με το Τμήμα Έργων για την ανάγκη 
εκτέλεσης των απαραίτητων συντηρήσεων, επισκευών, 
κατασκευή έργων κ.λπ. στον τομέα της ύδρευσης. 

12. Μεριμνά για την χλωρίωση των δεξαμενών. 

13. Συνεργάζεται με την υπηρεσία εσόδων για την 
έκδοση των δικαιωμάτων ύδρευσης και την παροχή 
στοιχείων για τους νέους καταναλωτές. 

14. Μεριμνά για τις νέες τεχνικές - βελτιώσεις - επε¬ 
κτάσεις στον τομέα της αφαλάτωσης, ώστε να επιτυγ¬ 
χάνεται οικονομική λειτουργία παραγωγής, καλύπτο¬ 
ντας τις εκάστοτε ανάγκες του Δήμου. 

15. Σε περίπτωση που ο Δήμος αποκτήσει μονάδα 
Αφαλάτωσης, μεριμνά για την ομαλή λειτουργία της 
και για τις κάθε είδους επισκευές, συντηρήσεις της 
μονάδας αυτής. 

16. Εκτελεί ακόμα και κάθε εργασία που του ανατί¬ 
θεται με τον Κανονισμό Εργασίας του Δήμου, από τον 
Προϊστάμενο του Τμήματος και από τον Προϊστάμενο 
της Διεύθυνσης. 

(Αρμοδιότητες Αποχέτευσης και βιολογικού καθαρι¬ 
σμού). 

1. Μεριμνά για την συνεχή και ομαλή λειτουργία του 
αποχετευτικού συστήματος της περιφέρειας του Δήμου 
όλο το 24ωρο. 

2. Φροντίζει για τη συντήρηση, επισκευή και την ομαλή 
λειτουργία των αποχετευτικών δικτύων και για την προ¬ 
μήθεια των διαφόρων ανταλλακτικών, υλικών, χημικών 
υλών κ.λπ.. 

3. Συνεργάζεται με την Τεχνική Υπηρεσία του Δήμου 
για την κατασκευή πρόσθετων έργων, την εκτέλεση των 
απαραίτητων συντηρήσεων και επισκευών. 

4. Επιμελείται για την καλή χρήση, την επισκευή και 
συντήρηση των χρησιμοποιούμενων οχημάτων, εργα¬ 
λείων, τεχνολογικού εξοπλισμού και εγκαταστάσεων. 

5. Συνεργάζεται με την υπηρεσία εσόδων για την έκ¬ 
δοση των δικαιωμάτων αποχέτευσης και την παροχή 
στοιχείων για τους νέους καταναλωτές. 

6. Διαμορφώνει το πρόγραμμα λειτουργίας και συντή¬ 
ρησης της μονάδος επεξεργασίας λυμάτων και παρα¬ 
κολουθεί την λειτουργία της σύμφωνα με το παραπάνω 
πρόγραμμα. 

7. Φροντίζει για την συντήρηση του εξοπλισμού σε 
συνεργασία με το συνεργείο συντήρησης. 

8. Εκτελεί τις απαραίτητες χημικές, βιολογικές και 
μικροβιολογικές αναλύσεις δειγμάτων πόσιμου νερού 
και λυμάτων από τα δίκτυα της μονάδας επεξεργασίας 
και τους αποδέκτες. Ελέγχει τη ρύπανση των υδάτινων 
αποδεκτών. 

9. Φυλάσσει και διαμορφώνει τον περιβάλλοντα χώρο. 

10. Εκτελεί ακόμη και κάθε εργασία που του ανατί¬ 
θεται με τον Κανονισμό Εργασίας του Δήμου, από τον 
Προϊστάμενο του Τμήματος και από τον Προϊστάμενο 
της Διεύθυνσης. 

Στο Τμήμα αυτό λειτουργεί Αποθήκη Υλικών όπου τη¬ 
ρούνται όλα τα υλικά που έχουν σχέση με τον εξοπλισμό 
της Ύδρευσης / Αποχέτευσης του Δήμου με αναλυτικά 
στοιχεία των υλικών, της προμήθειας, της χρήσης και 
της αχρήστευσης των υλικών αυτών. 

β) Τμήμα Περιβάλλοντος και Διαχείρισης Απορριμ¬ 
μάτων 

Το Τμήμα είναι αρμόδιο για την εξασφάλιση της απο¬ 
κομιδής και της μεταφοράς των απορριμμάτων, της 
χωριστής αποκομιδής και μεταφοράς των ανακυκλώ- 
σιμων υλικών, την εξασφάλιση της καθαριότητας των 
κοινοχρήστων χώρων, την ανάπτυξη και προστασία 
του περιβάλλοντος και της συντήρησης των οχημά¬ 
των του Δήμου. Το Τμήμα συνεργάζεται με τον ΦΟΔ- 
ΣΑ στο σχεδίασμά της καθαριότητας του Δήμου και 
στηρίζει επικουρικά δράσεις και ενέργειες προκειμένου 
να λειτουργεί το σύστημα αποκομιδής απορριμμάτων 
συνολικά (ανακυκλώσιμων και μη υλικών). 

Επίσης, είναι αρμόδιο για την ανάπτυξη της φυτικής 
και ζωικής παραγωγής, της αλιείας και την αξιοποίηση 
των φυσικών πόρων. 

Οι συγκεκριμένες αρμοδιότητες, καθορίζονται από τις 
ισχύουσες διατάξεις, Νόμων, διαταγμάτων και υπουρ¬ 
γικών αποφάσεων: 

(Αρμοδιότητες σχεδιασμού και εποπτείας) 

1. Συνεργάζεται με τις αντίστοιχες υπηρεσίες του ετή¬ 
σιου προγράμματος Δράσης, του Προϋπολογισμού και 
του Πενταετούς Επιχειρησιακού Προγράμματος καθώς 
και για την κατάρτιση των προγραμμάτων δράσης του 
Δήμου που αφορούν την υλοποίηση των λειτουργιών 
του. 

2. Μελετά την οργάνωση και λειτουργία του συστήμα¬ 
τος συλλογής και μεταφοράς και μεριμνά για την έκδο¬ 
ση της προβλεπόμενης άδειας συλλογής και μεταφοράς. 

3. Μελετά, σχεδιάζει και εισηγείται για τη βελτίωση 
των συστημάτων και μέσων που είναι κατάλληλα για τη 
διασφάλιση της αποκομιδής και μεταφοράς των απορ¬ 
ριμμάτων και των ανακυκλώσιμων υλικών, καθώς και 
της καθαριότητας των κοινοχρήστων χώρων του Δήμου. 

4. Μελετά και εισηγείται για τις τεχνικές προδια¬ 
γραφές και τις αναγκαίες ποσότητες των κάθε είδους 
τεχνικών μέσων και υλικών που απαιτούνται για την 
αποτελεσματική και αποδοτική εκτέλεση των παραπάνω 
λειτουργιών (οχήματα, τεχνικά μέσα, κάδοι κλπ). 

5. Συγκεντρώνει, τηρεί και επεξεργάζεται στοιχεία 
από την εκτέλεση των λειτουργιών της καθαριότητας 
και διαμορφώνει και παρακολουθεί σχετικούς δείκτες 
αποδοτικότητας. 

6. Διαμορφώνει τα κατάλληλα προγράμματα για τη 
διενέργεια των εργασιών καθαριότητας (αποκομιδή 
απορριμμάτων, ανακυκλώσιμων υλικών, οδοκαθαρισμός, 
ειδικά συνεργεία κλπ). 

7. Μελετά, σχεδιάζει και εισηγείται την κατάλληλη 
συγκρότηση και στελέχωση των διαφόρων συνεργεί¬ 
ων και εισηγείται προγράμματα αναγκών ανθρώπινου 
δυναμικού. 


8. Προσδιορίζει τα σημεία και μεριμνά για την τοπο¬ 
θέτηση κάδων απορριμμάτων και κάδων ανακύκλωσης. 

9. Παρακολουθεί την κανονική εφαρμογή των προ¬ 
γραμμάτων διενέργειας των εργασιών και εποπτεύει την 
ποιότητα των αποτελεσμάτων των σχετικών εργασιών. 

10. Παρακολουθεί την διαθεσιμότητα των τεχνικών 
μέσων, που απαιτούνται για τη διενέργεια των εργασι¬ 
ών και συνεργάζεται για την καλύτερη αξιοποίηση των 
τεχνικών μέσων που διαθέτει ο Δήμος. 

11. Καταρτίζει και μεριμνά για την εφαρμογή προγραμ¬ 
μάτων εκπαίδευσης του προσωπικού του Τμήματος. 

12. Μεριμνά για την εύρυθμη λειτουργία των Υπηρεσι¬ 
ών που παρέχονται στις δημοτικές ενότητες του Δήμου. 

13. Παρέχει γραμματειακή υποστήριξη (τήρηση πρω¬ 
τοκόλλου, διεκπεραίωση και αρχειοθέτηση αλληλογρα¬ 
φίας, θέματα προσωπικού κ.α.). 

14. Μελετά, σχεδιάζει, εισηγείται και παρακολουθεί 
την εφαρμογή συστημάτων εναλλακτικής διαχείρισης 
των αστικών και στερεών αποβλήτων στη περιοχή του 
Δήμου (συστήματα και προγράμματα ανακύκλωσης). 

15. Καταρτίζει σε συνεργασία με τις αντίστοιχες 
Υπηρεσίες, Κανονισμούς καθαριότητας, έντυπα και 
πληροφοριακό υλικό, οργανώνει δράσεις ενημέρωσης, 
ευαισθητοποίησης και εθελοντισμού των πολιτών σε 
θέματα καθαριότητας, ανακύκλωσης και προστασίας 
του περιβάλλοντος. 

16. Έχει υπό την εποπτεία του το προσωπικό καθαρι¬ 
ότητας εσωτερικών χώρων και σχολείων του Δήμου και 
μεριμνά για την εκτέλεση των απαραίτητων εργασιών, 
σε συνεργασία και με τις αρμόδιες Σχολικές Επιτροπές 
του Δήμου. 

(Αρμοδιότητες αποκομιδής απορριμμάτων και ανακυ¬ 
κλώσιμων υλικών.). 

1. Διαμορφώνει τα αναλυτικά περιοδικά προγράμματα 
και συγκροτεί τα συνεργεία για την αποκομιδή των 
αστικών απορριμμάτων και των ανακυκλούμενων υλικών 
και την μεταφορά τους, στους ΧΥΤΑ ή τα εργοστάσια 
επεξεργασίας τους. 

2. Διενεργεί με τα κατάλληλα συνεργεία και τεχνικά 
μέσα, το έργο της αποκομιδής των αστικών απορριμμά¬ 
των και των ανακυκλούμενων υλικών και την μεταφορά 
τους στους ΧΥΤΑ, ή τα εργοστάσια επεξεργασίας τους. 

3. Μεριμνά για τον σωστό χειρισμό και την διατήρηση 
σε καλή κατάσταση των οχημάτων και τεχνικών μέσων 
που χρησιμοποιούν τα συνεργεία καθαριότητας του 
Τ μήματος. 

4. Καταγράφει και συγκεντρώνει καθημερινά στοιχεία 
για την εκτέλεση των προγραμμάτων αποκομιδής των 
απορριμμάτων και των ανακυκλούμενων υλικών. 

5. Μεριμνά για το πλύσιμο και την διατήρηση σε καλή 
κατάσταση των κάδων και των απορριμματοδοχείων 
συγκέντρωσης των απορριμμάτων και των ανακυκλού¬ 
μενων υλικών. 

6. Διενεργεί με τα κατάλληλα συνεργεία και τεχνικά 
μέσα το έργο του καθαρισμού των οδών και των λοιπών 
κοινοχρήστων χώρων του Δήμου και της συγκέντρωσης 
των απορριμμάτων σε χώρους μεταφόρτωσης. 

7. Συγκροτεί ειδικά συνεργεία και διενεργεί παρεμφε¬ 
ρείς εργασίες όπως, η περισυλλογή ογκωδών αντικειμέ¬ 
νων, ο καθαρισμός από παράνομες αφίσες και διαφη¬ 
μίσεις, ο καθαρισμός εγκαταλελειμμένων οικιών κ.τ.λ.. 

(Αρμοδιότητες διαχείρισης και συντήρησης οχημάτων) 

1. Διαχειρίζεται το στόλο των οχημάτων του Δήμου 

(απορριμματοφόρα, διάφορα αυτοκινούμενα μηχανή¬ 
ματα, φορτηγά και επιβατηγό οχήματα), μεριμνώντας 
για τη στελέχωσή τους, την ασφάλισή τους και τον 
εφοδιασμό με όλα τα σχετικά με την κίνηση έγγραφα. 

2. Παρακολουθεί και εποπτεύει την κίνηση των οχη¬ 
μάτων του Δήμου, την κατανάλωση καυσίμων και την 
ανάγκη περιοδικής προληπτικής τους συντήρησης. 

3. Διερευνά τις συνθήκες τυχόν ατυχημάτων και μερι¬ 
μνά για την αποκατάσταση βλαβών και αποτελεσμάτων 
ατυχημάτων. 

4. Σχεδιάζει και εφαρμόζει τα προγράμματα προληπτι¬ 
κής συντήρησης των κάθε είδους οχημάτων και κινητών 
μηχανημάτων του Δήμου. 

5. Μεριμνά για την αποκατάσταση κάθε είδους βλαβών 
και την επισκευή των οχημάτων και κινητών μηχανημά¬ 
των του Δήμου. 

6. Τηρεί την φυσική αποθήκη ανταλλακτικών και λοι¬ 
πών υλικών που είναι αναγκαία για τη συντήρηση και 
την αποκατάσταση βλαβών των οχημάτων και κινητών 
μηχανημάτων του Δήμου. 

7. Συγκεντρώνει, τηρεί και επεξεργάζεται στοιχεία 
από την εκτέλεση των λειτουργιών συντήρησης και 
αποκατάστασης βλαβών των οχημάτων του Δήμου και 
διαμορφώνει και παρακολουθεί σχετικούς δείκτες απο- 
δοτικότητας. 

(Αρμοδιότητες συντήρησης πρασίνου) 

1. Μελετά, σχεδιάζει και εισηγείται για τη βελτίωση 
των συστημάτων και μέσων που είναι κατάλληλα για τη 
διασφάλιση της ικανοποιητικής συντήρησης των χώρων 
πρασίνου του Δήμου. 

2. Μελετά και εισηγείται για τις τεχνικές προδια¬ 
γραφές και τις αναγκαίες ποσότητες των κάθε είδους 
τεχνικών μέσων και υλικών που απαιτούνται για την 
αποτελεσματική και αποδοτική εκτέλεση των λειτουρ¬ 
γιών της συντήρησης των χώρων πρασίνου του Δήμου 
(Τεχνικά μέσα, εργαλεία, λιπάσματα, φάρμακα κλπ). 

3. Συγκεντρώνει, τηρεί και επεξεργάζεται στοιχεία για 
την εκτέλεση των εργασιών συντήρησης των χώρων 
πρασίνου (φυτεύσεις, λίπανση, πότισμα, κλάδεμα κ.α.). 

4. Διαμορφώνει τα κατάλληλα προγράμματα και συ¬ 
γκροτεί τα συνεργεία για τη διενέργεια των εργασιών 
συντήρησης των χώρων πρασίνου (φυτεύσεις, λίπανση, 
πότισμα, κλάδεμα κλπ) και κηποτεχνίας. 

5. Μελετά, σχεδιάζει και εισηγείται την κατάλληλη 
συγκρότηση και στελέχωσή των διαφόρων συνεργεί¬ 
ων εκτέλεσης εργασιών συντήρησης πρασίνου και ει- 
σηγείται σχετικά προγράμματα αναγκών ανθρώπινου 
δυναμικού. 

6. Διενεργεί με τα κατάλληλα συνεργεία και τεχνικά 
μέσα το έργο της συντήρησης πρασίνου και κηποτε- 
χνίας. 

7. Παρακολουθεί την κανονική εφαρμογή των προ¬ 
γραμμάτων διενέργειας των εργασιών συντήρησης πρα¬ 
σίνου και καθαριότητας και εποπτεύει την ποιότητα των 
αποτελεσμάτων των σχετικών εργασιών. 

8. Μεριμνά για τον σωστό χειρισμό και την διατήρηση 
σε καλή κατάσταση των τεχνικών μέσων που χρησιμο¬ 
ποιούν τα συνεργεία. 

9. Καταγράφει και συγκεντρώνει καθημερινά στοιχεία 
για την εκτέλεση των προγραμμάτων πρασίνου του 
Τ μήματος. 


10. Μελετά το σχεδίασμά του τρόπου άρδευσης του 
πρασίνου των οικισμών, λαμβάνοντας υπόψη την έλλει¬ 
ψη νερού που υπάρχει. 

(Αρμοδιότητες Περιβάλλοντος). 

1. Σχεδιάζει, προγραμματίζει, εισηγείται και μεριμνά 
για την εφαρμογή πολιτικών, προγραμμάτων, δράσεων 
και μέτρων για την προστασία και αναβάθμιση του πε¬ 
ριβάλλοντος στη περιοχή του Δήμου, σε συνεργασία 
και με την Κοινωφελή Επιχείρηση του Δήμου. 

2. Συνεργάζεται με τις άλλες αρμόδιες Υπηρεσίες για 
το σχεδίασμά και τη δημιουργία μονάδων επεξεργασίας 
στερεών αποβλήτων, αποκατάσταση υφισταμένων χώ¬ 
ρων εναπόθεσης (ΧΑΔΑ) και συστήματα Αποχέτευσης 
και Βιολογικού Καθαρισμού 

3. Μεριμνά για την προστασία και διαχείριση των υδά¬ 
τινων πόρων και την καταπολέμηση της ρύπανσης στην 
περιοχή του Δήμου. 

4. Παρακολουθεί την εφαρμογή των ρυθμίσεων που 
αφορούν τις προστατευόμενες περιοχές, στην γεωγρα¬ 
φική περιοχή του Δήμου, σε συνεργασία και με άλλες 
αρμόδιες υπηρεσίες. 

5. Μεριμνά για τη δημιουργία και καλή λειτουργία 
μηχανισμών και συστημάτων για την αποκομιδή και δι¬ 
αχείριση των αποβλήτων. Στο πλαίσιο αυτό, μεριμνά για: 

• Την διαχείριση, σύμφωνα με τον αντίστοιχο σχεδί¬ 
ασμά που καταρτίζεται από την Περιφέρεια, των στε¬ 
ρεών αποβλήτων σε επίπεδο προσωρινής αποθήκευ¬ 
σης, μεταφόρτωσης, επεξεργασίας ανακύκλωσης και 
εν γένει αξιοποίησης, διάθεσης λειτουργίας σχετικών 
εγκαταστάσεων, κατασκευής μονάδων επεξεργασίας 
και αξιοποίησης. 

• Την αποκατάσταση υφιστάμενων χώρων εναπόθε¬ 
σης (ΧΑΔΑ,), σε συνεργασία με τον Τομέα Εγγυοβελτι- 
οτικών έργων της Τεχνικής Υπηρεσίας. 

• Την κατασκευή και διαχείριση συστημάτων αποχέ¬ 
τευσης και βιολογικού καθαρισμού, σε συνεργασία με 
την υπηρεσία Ύδρευσης και Αποχέτευσης. 

6. Ελέγχει και εισηγείται τη ρύθμιση θεμάτων περι¬ 
βαλλοντικής προστασίας, σύμφωνα με τις δικαιοδοσίες 
που δίδονται στο Δήμο με τις ισχύουσες διατάξεις. Τα 
θέματα αυτά αφορούν ιδίως: 

• Την ίδρυση και λειτουργία σφαγείων. 

• Τον καθορισμό των χώρων για τη δημιουργία κοι¬ 
μητηρίων και την παροχή γνώμης για τον καθορισμό 
χώρων αποτέφρωσης νεκρών. 

• Την περιβαλλοντική αποκατάσταση και ανάπλαση 
περιοχών. 

• Την παροχή γνώμης για τον καθορισμό βιομηχανικών 
και Επιχειρησιακών Περιοχών (Β.Ε.Π.Ε.) και για τη μελέτη 
περιβαλλοντικών επιπτώσεων, κατ’ άρθρο 5 Ν. 2545/1997 
(ΦΕΚ 254, Α'). 

• Την παρακολούθηση προγραμμάτων του Υπουργείου 
Περιβάλλοντος, Ενέργειας και Κλιματικής Αλλαγής (π.χ. 
του προγράμματος Καθαρές Ακτές - Καθαρές Θάλασ- 
σες). 

• Την λήψη προληπτικών και κατασταλτικών μέτρων 
για την προστασία των κοινόχρηστων χώρων από εκ¬ 
δήλωση πυρκαγιάς. Στο πλαίσιο αυτό μεριμνά για την 
τήρηση των υποχρεώσεων από τους ιδιοκτήτες, νομείς 
και επικαρπωτές, προς καθαρισμό των οικοπεδικών και 
ακάλυπτων χώρων που βρίσκονται εντός πόλεων και 
αυτοτελών οικισμών και σε απόσταση μέχρι ΙΟΟμ. από 
τα όρια τους. Σε περίπτωση μη συμμόρφωσης των υπό- 

χρεών, προβαίνει υποχρεωτικά στον αυτεπάγγελτο κα¬ 
θαρισμό των χώρων αυτών και βεβαιώνει εις βάρος τους 
την ισόποση σχετική δαπάνη του Δήμου. 

7. Μελετά, σχεδιάζει, εισηγείται και παρακολουθεί την 
εφαρμογή συστημάτων εναλλακτικής διαχείρισης, των 
αστικών στερεών αποβλήτων στην περιοχή του Δήμου 
(συστήματα και προγράμματα Ανακύκλωσης). 

8. Μεριμνά για τη λήψη μέτρων για την προστασία 
και αναβάθμιση της αισθητικής των πόλεων και των 
οικισμών. 

Αρμοδιότητες Πολιτικής Προστασίας) 

1. Διατυπώνει εισηγήσεις για το σχεδίασμά της πολιτι¬ 
κής προστασίας της περιοχής του Δήμου, στο πλαίσιο 
του ετήσιου εθνικού σχεδιασμού και μεριμνά για την 
εφαρμογή των σχετικών προγραμμάτων, μέτρων και 
δράσεων στο πλαίσιο του εθνικού και περιφερειακού 
σχεδιασμού. 

2. Υποστηρίζει το συντονισμό και επιβλέπει το έργο 
της πολιτικής προστασίας για την πρόληψη, ετοιμότητα, 
αντιμετώπιση και αποκατάσταση των καταστροφών που 
συμβαίνουν στη περιοχή του δήμου. 

3. Μεριμνά για τη διάθεση και συντονίζει τη δράση 
του απαραίτητου δυναμικού και μέσων για την πρόλη¬ 
ψη, ετοιμότητα, αντιμετώπιση και αποκατάσταση των 
καταστροφών στην περιοχή του Δήμου. 

4. Επεξεργάζεται ειδικότερες προτάσεις προς τις 
αρμόδιες υπηρεσίες για την προστασία των δασικών 
περιοχών του Δήμου, συμμετέχει στην οργάνωση της 
πυροπροστασίας των δασών και διατυπώνει προτάσεις 
για την αποκατάσταση των δασών. 

(Αρμοδιότητες διαχείρισης Κοιμητηρίων) 

1. Τηρεί τις διαδικασίες λειτουργίας των δημοτικών 
κοιμητηρίων σύμφωνα με τις ισχύουσες διατάξεις και 
τους ειδικότερους κανονισμούς λειτουργίας του Δήμου. 

2. Μεριμνά για τη δημιουργία και λειτουργία κέντρων 
αποτέφρωσης νεκρών. 

3. Μεριμνά για την τήρηση των διαδικασιών και αρ¬ 
χείων καταγραφής των κάθε είδους πληροφοριακών 
στοιχείων που σχετίζονται με τη λειτουργία των δη¬ 
μοτικών κοιμητηρίων. 

4. Συνεργάζεται με τις οικονομικές υπηρεσίες ως προς 
τη λειτουργία των κοιμητηρίων και τις διαδικασίες που 
σχετίζονται με τις οικονομικές δοσοληψίες των πολιτών, 
για την απόδοση των εισπραττόμενων ποσών. 

5. Μεριμνά για την καθαριότητα, ευπρέπεια, διακό- 
σμηση των χώρων των κοιμητηρίων, καθώς και για τη 
συντήρηση / κατασκευή των τάφων και των λοιπών 
τεχνικών υποδομών και πρασίνου των κοιμητηρίων. 

(Αρμοδιότητες στον τομέα της φυτικής παραγωγής) 

1. Ερευνά και μελετά κάθε θέμα για την ανάπτυξη 
της γεωργίας, καθώς και τη διατήρηση του γεωργικού 
πληθυσμού στις εστίες του. 

2. Μεριμνά για την ανάπτυξη, προστασία, εκτίμηση και 
παρακολούθηση της φυτικής παραγωγής. 

3. Μεριμνά για την προστασία της γεωργικής γης από 
άλλες χρήσεις και ιδιαίτερα αυτής με υψηλή παραγωγι¬ 
κότητα, σε συνεργασία με τις υπηρεσίες πολεοδομίας 
και περιβάλλοντος. 

4. Προωθεί προγράμματα εγκατάστασης νέων αγρο¬ 
τών και μεριμνά για τη σύνδεση αγροτικής παραγωγής 
και τουριστικής ανάπτυξης. 

5. Προωθεί τη συγκρότηση ομάδων παραγωγών και 


μεριμνά για τη στήριξή τους για την αντιμετώπιση οι¬ 
κονομικών και διαρθρωτικών θεμάτων, σύμφωνα με την 
ευρωπαϊκή και εθνική νομοθεσία. Μεριμνά για την αντι¬ 
μετώπιση των τεχνικών, οικονομικών και διαρθρωτικών 
προβλημάτων των γεωργικών εκμεταλλεύσεων. 

6. Τηρεί μητρώο αγροτών και αγροτικών εκμεταλλεύ¬ 
σεων, με βάση το μητρώο του Υπουργείου Αγροτικής 
Ανάπτυξης και Τροφίμων. 

7. Εκτιμά και παρακολουθεί τη γεωργική παραγωγή, 
τις απολαμβανόμενες από τους παραγωγούς τιμές γε¬ 
ωργικών προϊόντων και την πορεία των αγορών των 
γεωργικών προϊόντων και μεριμνά για τη λήψη αντι¬ 
προσωπευτικών τιμών προϊόντων. 

8. Συνεργάζεται με την Τεχνική υπηρεσία για τη με¬ 
λέτη και εκτέλεση έργων τεχνικής υποδομής, τοπικής 
σημασίας, που αφορούν στη γεωργία και ιδίως αυτών 
που σχετίζονται με την αγροτική οδοποιία, την κατα¬ 
σκευή λιμνοδεξαμενών, τα έργα βελτίωσης βοσκοτόπων 
και τα εγγειοβελτιωτικά έργα. 

9. Εισηγείται για σύσταση, κατάργηση και συγχώνευση 
των Τοπικών Οργανισμών Εγγείων Βελτιώσεων. Ασκεί 
εποπτεία επί των Τοπικών Οργανισμών Εγγείων Βελτιώ¬ 
σεων (Τ.Ο.Ε.Β.), των Προσωρινών Διοικουσών Επιτροπών 
(Π.Δ.Ε.) και των Τοπικών Επιτροπών Αρδευσης (Τ.Ε.Α.) 
σύμφωνα με τις ισχύουσες διατάξεις. 

10. Συνεργάζεται με ιδρύματα έρευνας της αγροτικής 
παραγωγής, ενημερώνει τον αγροτικό πληθυσμό για τις 
βελτιωμένες μεθόδους παραγωγής και οργάνωσης των 
εκμεταλλεύσεων για την αντιμετώπιση τεχνικών, οικονο¬ 
μικών και διαρθρωτικών προβλημάτων, στο πλαίσιο των 
προγραμμάτων του Υπουργείου Αγροτικής Ανάπτυξης 
και μεριμνά για την ευρύτερη διάδοση στον αγροτικό 
κόσμο, μέσω εκπαιδευτικών προγραμμάτων, γνώσεων 
για την εφαρμογή βελτιωμένων μεθόδων καλλιέργειας. 

11. Μεριμνά για την καλύτερη οργάνωση των γεωργι¬ 
κών εκμεταλλεύσεων στο πλαίσιο σχεδίων βελτίωσης. 

12. Καθορίζει ζώνες προστασίας και μεριμνά για την 
καταστροφή σε αυτές των παρανόμων καλλιεργειών. 

13. Μεριμνά για ζητήματα ανάπτυξης της αμπελουρ¬ 
γίας και ιδίως: 

(α) Εισηγείται την χορήγηση αδειών αναφύτευσης 
αμπελώνων σύμφωνα με την κείμενη νομοθεσία. 

(β) Μεριμνά για την παροχή του απαραίτητου άνο- 
σου πολλαπλαστικού υλικού αμπέλου εγκατάστασης 
και εμβολιοληψίας. 

(γ) Παρακολουθεί και ελέγχει τη διακίνηση οίνου. 

14. Εισηγείται για την χορήγηση, ανανέωση, ανάκληση 
ή μεταβίβαση αδειών λειτουργίας καταστημάτων λια¬ 
νικής πώλησης αγροτικών φαρμακευτικών προϊόντων. 

15. Γνωμοδοτεί για το ετήσιο πρόγραμμα δασοπονίας 
στα όρια του Δήμου, που καταρτίζουν οι οικείες δασικές 
υπηρεσίες. 

(Αρμοδιότητες στον τομέα της ζωικής παραγωγής) 

1. Ερευνά και μελετά κάθε θέμα για την ανάπτυξη της 
κτηνοτροφίας, καθώς και τη διατήρηση του κτηνοτρο- 
φικού πληθυσμού στις εστίες του. 

2. Μεριμνά για την ανάπτυξη, προστασία, εκτίμηση και 
παρακολούθηση της ζωικής παραγωγής. 

3. Συνεργάζεται με την Τεχνική υπηρεσία για τη μελέ¬ 
τη και την εκτέλεση έργων τεχνικής υποδομής, τοπικής 
σημασίας, που αφορούν τη κτηνοτροφία όπως π.χ τα 
έργα βελτίωσης βοσκοτόπων. 

4. Μεριμνά για τη διαχείριση των βοσκοτόπων. 

5. Συνεργάζεται με ιδρύματα έρευνας της κτηνοτρο- 
φικής παραγωγής, ενημερώνει τον αγροτικό πληθυσμό 
για τις βελτιωμένες μεθόδους παραγωγής και οργά¬ 
νωσης των κτηνοτροφίκών εκμεταλλεύσεων, για την 
αντιμετώπιση τεχνικών, οικονομικών και διαρθρωτικών 
προβλημάτων, στο πλαίσιο των προγραμμάτων του 
Υπουργείου Αγροτικής Ανάπτυξης και μεριμνά για την 
ευρύτερη διάδοση στον αγροτικό κόσμο, μέσω εκπαι¬ 
δευτικών προγραμμάτων, γνώσεων για την εφαρμογή 
βελτιωμένων μεθόδων κτηνοτροφικής παραγωγής. 

6. Μεριμνά για την εφαρμογή και τον έλεγχο, του 
συστήματος αναγνώρισης και καταγραφής του ζωικού 
κεφαλαίου του Δήμου (ενώτια για την ατομική ανα¬ 
γνώριση των ζώων, ηλεκτρονικές βάσεις δεδομένων, 
διαβατήρια ζώων, τήρηση ατομικών μητρώων). 

7. Μεριμνά για τα αδέσποτα ζώα (περισυλλογή, δημι¬ 
ουργία και λειτουργία καταφυγίων κλπ). 

8. Εισηγείται για την χορήγηση αδειών λειτουργίας 
καταστημάτων και εγκαταστάσεων που σχετίζονται 
με το εμπόριο ή την αξιοποίηση ζώων (καταστήματα 
διατήρησης, εμπορίας και διακίνησης ζώων, καταστή¬ 
ματα πώλησης σκύλων ή γατών, κτηνοπτηνοτροφικές 
εγκαταστάσεις, αυτοκίνητα που μεταφέρουν ζώα, ζω¬ 
ολογικοί κήποι). 

9. Εισηγείται για την χορήγηση, ανανέωση, ανάκληση 
ή μεταβίβαση αδειών λειτουργίας καταστημάτων λιανι¬ 
κής πώλησης κτηνιατρικών φαρμακευτικών προϊόντων. 

10. Εφαρμόζει, οργανώνει και εποπτεύει την τεχνητή 
σπερματέγχυση και τον συγχρονισμό του οίστρου των 
ζώων. 

11. Γνωματεύει για την υγειονομική καταλληλότητα 
των ζώων, όταν πρόκειται για πλανόδια έκθεση ζώων. 

12. Εισηγείται για την χορήγηση άδειας, για τη λει¬ 
τουργία κτηνιατρικού γραφείου για τα παραγωγικά ζώα, 
ειδικής άδειας για την αποθήκευση φαρμακευτικών κτη¬ 
νιατρικών προϊόντων και αδειών λειτουργίας ιδιωτικών 
κτηνιατρείων και κτηνιατρικών κλινικών, τα οποία και 
εποπτεύει. 

13. Εφαρμόζει προγράμματα για την καταπολέμηση 
λοιμωδών και παρασιτικών νοσημάτων ζώων, σε συνερ¬ 
γασία με την υπηρεσία Δημ. Υγείας για τα νοσήματα 
που μεταδίδονται και στον άνθρωπο. 

14. Επιβάλλει ή αίρει υγειονομικά μέτρα, λόγω εμφάνι¬ 
σης βαριάς επιζωοτίας, για την έκδοση πιστοποιητικών 
προς μεταφορά ζώων. 

(Αρμοδιότητες διαχείρισης δημοτικών σφαγείων) 

1. Ελέγχει και εισηγείται τη ρύθμιση θεμάτων περι¬ 
βαλλοντικής προστασίας, σύμφωνα με τις δικαιοδοσίες 
που δίδονται στο Δήμο με τις ισχύουσες διατάξεις, όσον 
αφορά την ίδρυση και λειτουργία σφαγείων. 

2. Τηρεί τις διαδικασίες λειτουργίας των δημοτικών 
σφαγείων σύμφωνα με τις ισχύουσες διατάξεις και τους 
ειδικότερους κανονισμούς λειτουργίας του Δήμου. 

3. Μεριμνά για την εξασφάλιση των καταλλήλων συν¬ 
θηκών υγιεινής στα δημοτικά σφαγεία, σύμφωνα με τις 
ισχύουσες διατάξεις. 

4. Μεριμνά για την τήρηση των διαδικασιών και αρ¬ 
χείων καταγραφής των κάθε είδους πληροφοριακών 
στοιχείων που σχετίζονται με τη λειτουργία των δη¬ 
μοτικών σφαγείων. 

5. Τηρεί τις διαδικασίες και αρχεία που σχετίζονται 
με τις οικονομικές δοσοληψίες των πολιτών ως προς 
τη λειτουργία των σφαγείων και συνεργάζεται με τις 


οικονομικές υπηρεσίες του Δήμου για την απόδοση των 
εισπραττομένων ποσών. 

6. Μεριμνά για την καθαριότητα των χώρων των σφα¬ 
γείων καθώς και για τη συντήρηση των κάθε είδους 
υποδομών και τεχνικών εγκαταστάσεων των σφαγείων. 

(Αρμοδιότητες Γεωργικής Ανάπτυξης) 

1. Συνεργάζεται με τους αγρότες και τις συνεταιρι¬ 
στικές οργανώσεις τους, για την διερεύνηση και επι¬ 
σήμανση των τεχνικών και οικονομικών προβλημάτων 
των γεωργικών εκμεταλλεύσεων. 

2. Παρέχει τεχνική βοήθεια για την εφαρμογή βελτι¬ 
ωμένων μεθόδων εργασίας, με σκοπό τη βελτίωση της 
ποιότητας των παραγομένων προϊόντων και τη μείωση 
κόστους παραγωγής τους. 

3. Μεριμνά για την οργάνωση των γεωργικών εκμεταλ¬ 
λεύσεων και την εν γένει αντιμετώπιση των προβλημά¬ 
των στα διάφορα στάδια της παραγωγικής διαδικασίας, 
στα πλαίσια των εκάστοτε εφαρμοζομένων προγραμμά¬ 
των γεωργικής και κτηνοτροφικής ανάπτυξης. 

4. Διενεργεί επιτόπιους ελέγχους, με σκοπό την υλο¬ 
ποίηση κοινοτικών προγραμμάτων (οικονομικές ενισχύ¬ 
σεις στη φυτική και ζωική παραγωγή) και μεριμνά για 
την χορήγηση βεβαιώσεων (αγροτικά αυτοκίνητα, αγρο¬ 
τικές αποθήκες, λαϊκές αγορές, εκτίμηση ζημιών κ.λπ.). 

5. Λαμβάνει κατευθύνσεις και πρότυπα για την αντι¬ 
μετώπιση ζητημάτων που αφορούν τον αγροτικό κόσμο 
στη περιοχή του Δήμου. 

(Αρμοδιότητες Αλιείας) 

1. Διενεργεί όλες τις κατάλληλες δραστηριότητες για 
την άσκηση εποπτείας και ελέγχου στον τομέα της 
αλιείας στην περιοχή δικαιοδοσίας του Δήμου. 

2. Ερευνά και μελετά κάθε θέμα για την ανάπτυξη 
της αλιείας, καθώς και τη διατήρηση του αλιευτικού 
πληθυσμού στις εστίες του. 

3. Συνεργάζεται με την Τεχνική υπηρεσία για τη με¬ 
λέτη και την εκτέλεση έργων τεχνικής υποδομής, το¬ 
πικής σημασίας, που αφορούν την αλιεία. Μεριμνά για 
την κατασκευή και λειτουργία αλιευτικών καταφυγίων, 
υποδομών και εξοπλισμών σε λιμένες αλιευτικούς, ή 
λιμένες που εξυπηρετούν αλιευτικά σκάφη. 

4. Παρακολουθεί την ρύπανση και την μόλυνση του 
υδάτινου περιβάλλοντος και μεριμνά για την κατάρτιση 
μελετών και την εφαρμογή προγραμμάτων διαχείρι¬ 
σης και ανάπτυξης, που έχουν σχέση με την αλιεία, τις 
υδατοκαλλιέργειες και την εν γένει αξιοποίηση των 
αλιευτικών πόρων. 

5. Γνωμοδοτεί για την παραχώρηση, μίσθωση και ανα- 
μίσθωση υδάτινων εκτάσεων, για την ίδρυση, επέκτα¬ 
ση και μετεγκατάσταση μονάδων υδατοκαλλιέργειας, 
εντατικής ή ημιεντατικής μορφής των ιχθυοτρόφων 
υδάτων, καθώς και για την χορήγηση άδειας ίδρυσης 
και λειτουργίας τους. 

6. Εισηγείται την μίσθωση, με δημοπρασία, των ιχθυ¬ 
οτρόφων υδάτων, εν γένει, και καθορίζει την προστα¬ 
τευτική ζώνει πέριξ του τοποθετούμενου αλιευτικού 
εργαλείου, σε θαλάσσιους παραλιακούς χώρους. Πα¬ 
ρακολουθεί την εφαρμογή των όρων των συμβάσεων 
εκμίσθωσης, υπό του δημοσίου, των ιχθυοτρόφων υδά¬ 
των. Υποβάλει αίτημα προς παροχή γνώμης του Γ ενικού 
επιτελείου Στρατού, για τον καθορισμό των όρων των 
συμβάσεων εκμίσθωσης των εφαπτομένων των συνό¬ 
ρων λιμνών ή ιχθυοτρόφων υδάτων. 

7. Συγκεντρώνει και τηρεί στοιχεία, των υδατοκαλλι¬ 
εργειών και της αλιείας, στα εσωτερικά ύδατα καθώς 
και στοιχεία των πόσης (ρύσεως αλιευτικών εκμεταλ¬ 
λεύσεων. 

8. Καταρτίζει μελέτες και συντάσσει εκλαϊκευμένα 
έντυπα που αφορούν δραστηριότητες θαλάσσιας αλι¬ 
είας, υδατοκαλλιεργειών και προστασίας των υδάτι¬ 
νων οικοσυστημάτων και διοργανώνει ενημερωτικές 
συναντήσεις με αλιείς, υδατοκαλλιεργητές και γενικά 
εργαζόμενους σε επιχειρήσεις του αλιευτικού τομέα. 

9. Εισηγείται τη λήψη αποφάσεων, για την ανάπτυξη 
και ρύθμιση ζητημάτων του τομέα της αλιείας, στην 
περιοχή του Δήμου, σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις. Οι απο¬ 
φάσεις αυτές αφορούν ιδίως: 

(α) την καταστροφή, εκποίηση και έγκριση του απο¬ 
τελέσματος της σχετικής δημοπρασίας ή διάθεσης των 
δημευθέντων υλικών και μέσων αλιείας. 

(β) την εφαρμογή του προγράμματος ανάπτυξης των 
ιχθυοκαλλιεργειών, με την έγκαιρη και επαρκή παρα¬ 
γωγή του αναγκαιούντος γόνου για τον εφοδιασμό με 
αυτόν των ενδιαφερομένων ιδιωτών ιχθυοκαλλιεργειών. 

(γ) τον καθορισμό των όρων χορήγησης ερασιτεχνικών 
αδειών αλιείας. 

(δ) την έγκριση ή ανάκληση της έγκρισης της χορή¬ 
γησης από τις αρμόδιες αρχές, αδειών απόπλου στα 
αλιευτικά σκάφη για τη διενέργεια αλιείας στα διεθνή 
ύδατα. 

(ε) τη διάθεση σε δημόσιες υπηρεσίες ή σε ερευνητικά 
ιδρύματα ή σε νομικά πρόσωπα του δημόσιου τομέα των 
πλωτών μέσων, εργαλείων και λοιπού εξοπλισμού που 
δημεύθηκε, εφόσον δεν έχει πλειστηριασθεί. 

(στ) την έγκριση για διενέργεια αθλητικής αλιείας. 

(ζ) την επιβολή ειδικών ή πρόσθετων περιοριστικών 
μέτρων της αλιείας. 

(η) την έγκριση αντικατάστασης αλιευτικού σκάφους, 
(θ) την επιβολή κυρώσεων σε όσους δεν παρέχουν 
πληροφορίες σχετικά με την παραγωγή και αξία αλιευ¬ 
μάτων των επαγγελματικών αλιευτικών σκαφών. 

(ι) τη σύμφωνη γνώμη για την εισαγωγή από το εξω¬ 
τερικό ζώντων υδρόβιων ζώων και φυτών ή φυκών ή των 
αγών τους για τεχνητή εκτροφή ή εμπλουτισμό υδάτων. 

(ια) την έγκριση της χορήγησης, από τις αρμόδιες αρ¬ 
χές, αδειών αλιείας στα επαγγελματικά ή ερασιτεχνικά 
σκάφη αλιείας ή σπογγαλιείας. 

(ιβ) την έκτακτη αναστολή των αδειών αλιείας, για 
ορισμένη περίοδο σε περιοχή χωρικής αρμοδιότητας 
του Δήμου, όταν το επιβάλλει η προστασία της ιχθυο¬ 
παραγωγός και η ρύθμιση της αλιείας. 

(ιγ) την πρόταση για εγγραφή πιστώσεων για απαλ¬ 
λοτρίωση υδάτινων και χερσαίων εκτάσεων. 

(ιδ) τις εξαιρέσεις υποχρέωσης προσκόμισης αλιευ¬ 
μάτων στις ιχθυόσκαλες. 

(ιε) τη σύσταση τριμελών συμβουλίων εκδίκασης αλι¬ 
ευτικών προσφυγών. 

(ιστ) την έγκριση και την τροποποίηση καταστατικών 
αλιευτικών συνεταιρισμών και την παροχή σ' αυτούς 
τεχνικών οδηγιών. 

(ιζ) την μονομερή λύση της σύμβασης μίσθωσης ιχθυ¬ 
οτροφείου, σε περίπτωση εκτέλεσης έργων. 

(ιη) τον καθορισμό προστατευτικής ζώνης εκμισθου- 
μένου ιχθυοτροφείου. 


(ιθ) την επιβολή ποινών και αποβολής ελεύθερων αλι- 
έων από μίσθιο, συνεπεία, αλιευτικής παράβασης. 

(κ) την αυξομείωση των συμβατικών δόσεων μίσθωσης 
ιχθυοτροφείου σε ιδιώτες. 

(κα) τη μείωση ή πλήρη απαλλαγή από το συμβατικό 
μίσθωμα, λόγω αδυναμίας αλιευτικής εκμετάλλευσης, 
(κβ) τη λύση μίσθωσης ιχθυοτροφείου. 

(κγ) την παράταση της μίσθωσης ιχθυοτροφείου. 

(κδ) την εκμίσθωση ιχθυοτροφείου, χωρίς δημοπρα¬ 
σία σε αλιευτικούς συνεταιρισμούς, την υπογραφή της 
σχετικής σύμβασης και τον καθορισμό του μισθώματος. 

(κε) τη γνωμοδότηση για την παραχώρηση, μίσθωση 
και αναμίσθωση υδάτινων εκτάσεων για την ίδρυση, 
επέκταση και μετεγκατάσταση μονάδων υδατοκαλλι¬ 
έργειας εντατικής ή ημιεντατικής μορφής, των ιχθυο- 
τρόφων υδάτων, καθώς και για τη χορήγηση άδειας 
ίδρυσης και λειτουργίας τους. 

(κστ) την έγκριση περιβαλλοντικών όρων για εγκατά¬ 
σταση μονάδων υδατοκαλλιεργειών. 

(κζ) τον χαρακτηρισμό ως γεωργικών επιχειρήσεων, 
βιοτεχνικών και βιομηχανικών εγκαταστάσεων, που αφο¬ 
ρούν υδατοκαλλιεργητικές εκμεταλλεύσεις. 

(κη) τον καθορισμό της χωρικής περιφέρειας κάθε 
ιχθυόσκαλας. 

(κθ) την ίδρυση ιχθυοσκαλών και τον καθορισμό της 
έδρας αυτών. 

(λ) την παροχή γνώμης για κάθε τεχνική τροποποίηση 
ή διαρρύθμιση, που αφορά ή θίγει τα κρηπιδώματα και 
τη χερσαία ζώνη των ιχθυοσκαλών. 

10. Εισηγείται την χορήγηση αδειών στον τομέα της 
αλιείας στην περιοχή του Δήμου, σύμφωνα με τις δι¬ 
καιοδοσίες που δίδονται στο Δήμο με τις ισχύουσες 
διατάξεις. Οι άδειες αυτές αφορούν ιδίως: 

(α) τα αλιευτικά σκάφη για τη διενέργεια δοκιμαστι¬ 
κής αλιείας. 

(β) τις ερασιτεχνικές άδειες αλιείας. 

(γ) τη χρήση καταδυτικών συσκευών σε περιπτώσεις 
διεξαγωγής ερευνών. 

(δ) τις επαγγελματικές άδειες αλιείας. 

(ε) τη μεταβίβαση κυριότητας επαγγελματικής άδειας 
αλιείας σκάφους. 

(στ) την αντικατάσταση μηχανής αλιευτικού σκάφους, 
(ζ) την άδεια αλιείας γόνου ιχθύων και λοιπών υδρό¬ 
βιων οργανισμών. 

(η) την ίδρυση συσκευαστηρίων νωπών αλιευμάτων 
και εργαστηρίων συσκευασίας και μεταποίησης, κατε- 
ψυγμένων αλιευμάτων (συνεργασία με τον τομέα ζωικής 
παραγωγής της υπηρεσίας αγροτικής παραγωγής). 

11. Αντιμετωπίζει θέματα και εισηγείται μέτρα που 
αφορούν τη διακίνηση, μεταποίηση, τυποποίηση, συντή¬ 
ρηση και εμπορία των αλιευτικών προϊόντων σε συνερ¬ 
γασία με αρμόδιες υπηρεσίες και φορείς. 

(Αρμοδιότητες στο Τομέα των Φυσικών πόρων, ενέρ¬ 
γειας και βιομηχανίας). 

1. Μεριμνά για την υλοποίηση των προγραμμάτων 
υποστήριξης των μικρομεσαίων επιχειρήσεων και πα¬ 
ρακολουθεί την πορεία υλοποίησης των αναπτυξιακών 
προγραμμάτων και σχεδίων αρμοδιότητας του οικείου 
Υπουργείου. 

2. Μεριμνά για την υλοποίηση προγραμμάτων αξιο¬ 
ποίησης των ήπιων μορφών ενέργειας. 

3. Ενημερώνει τους επενδυτές σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 

γητικών και διαδικασιών προκειμένου να χορηγηθούν οι 
απαιτούμενες άδειες και οι επί μέρους εγκρίσεις. 

4. Συνεργάζεται με τους αρμόδιους συλλογικούς φο¬ 
ρείς και τα επιμελητήρια, για την εξέταση θεμάτων τα 
οποία αφορούν στην αδειοδότηση και στη λειτουργία 
των μεταποιητικών επιχειρήσεων και επιχειρήσεων πα¬ 
ροχής υπηρεσιών, στην υπαγωγή των ανωτέρω επιχει¬ 
ρηματικών μονάδων, σε αναπτυξιακά προγράμματα και 
σχέδια και γενικά, στη βελτίωση του επιχειρηματικού 
κλίματος και της ανταγωνιστικότητας των επιχειρή¬ 
σεων. 

5. Εισηγείται την χορήγηση άδειας πωλητή πετρε¬ 
λαιοειδών προϊόντων για θέρμανση, για διανομή και 
εμφιάλωση υγραερίου, καθώς και την επιβολή κυρώσεων 
σε εταιρίες εμπορίας με εγκαταστάσεις αποθήκευσης 
και διακίνησης υγρών καυσίμων, υγραερίων, λιπαντικών 
και ασφάλτου, σε μονάδες εμφιάλωσης υγραερίου και 
στους πωλητές πετρελαίου θέρμανσης. 

6. Τηρεί και ενημερώνει το ηλεκτρονικό ειδικό μητρώο 
των επιχειρήσεων ναυπήγησης, μετατροπής, επισκευής 
και συντήρησης πλοίων, εγγράφει στο ειδικό μητρώο 
και διαγράφει από το μητρώο αυτό, τις ανωτέρω επιχει¬ 
ρήσεις, καθώς και παρακολουθεί, ελέγχει και επιβάλλει 
σε αυτές τις προβλεπόμενες κυρώσεις. 

7. Ελέγχει τη διαχείριση υπόγειων και επιφανειακών 
αρδευτικών υδάτων 

8. Ελέγχει την εκτέλεση εργασιών για την ανεύρε¬ 
ση υπόγειων υδάτων και έργων αξιοποίησης υδάτινων 
πόρων. 

9. Εξετάζει τις αιτήσεις για την χορήγηση αδειών χρή¬ 
σης νερού και εκτέλεσης έργων αξιοποιήσης υδάτινων 
πόρων. 

(Αρμοδιότητες εξοικονόμησης ενέργειας) 

Ι.Έχει επίσης ως αντικείμενο την προώθηση της εξοι¬ 
κονόμησης ενέργειας στις κινητές και ακίνητες εγκα¬ 
ταστάσεις του Δήμου (κτίρια, αυτοκίνητα κλπ) και την 
προώθηση των ήπιων μορφών ενέργειας. Στο πλαίσιο 
αυτό: 

(α) Μεριμνά για τη μελέτη και σταδιακή εφαρμογή 
συστήματος ενεργειακής διαχείρισης, σύμφωνα με τους 
σχεδιασμούς της Πολιτείας, έτσι ώστε να επιτυγχάνεται 
συστηματική και συνεχής βελτίωση της ενεργειακής 
απόδοσης. 

(β) Μεριμνά για την εφαρμογή των μέτρων βελτίωσης 
και των ελάχιστων απαιτήσεων ενεργειακής απόδοσης 
για τις προμήθειες του Δήμου, σύμφωνα με τις σχετικές 
ρυθμίσεις της Πολιτείας. 

(γ) Μεριμνά για την εφαρμογή των μέτρων μείωσης 
της ενεργειακής κατανάλωσης των κτιρίων του Δήμου, 
καθώς και των δικτύων ηλεκτροφωτισμού των δημόσιων 
κοινόχρηστων χώρων που θεσπίζονται από την Πολιτεία. 

(δ) Μεριμνά για την αξιοποίηση των ήπιων μορφών 
ενέργειας και την χρησιμοποίηση, κατά το δυνατόν, 
καθαρών οχημάτων από το Δήμο. 

γ) Τμήμα Δόμησης 

Συνεργάζεται με την υπηρεσία Προγραμματισμού 
κατά το σχεδίασμά σύνταξης του ετήσιου προγράμμα¬ 
τος δράσης, του Προϋπολογισμού και του δετούς Επιχει¬ 
ρησιακού προγράμματος καθώς και για την κατάρτιση 
των προγραμμάτων δράσης του Δήμου που αφορούν 
την υλοποίηση των λειτουργιών του. 

(Αρμοδιότητες έκδοσης οικοδομικών αδειών) 

1. Παραλαμβάνει, ελέγχει την πληρότητα των υποβαλ- 


λομένων φακέλων για την έκδοση έγκρισης δόμησης 
και εκδίδει την έγκριση δόμησης. 

2. Εγκρίνει τα υψόμετρα στο Τοπογραφικό διάγραμμα 
(βεβαίωση υψομέτρου). 

3. Ενημερώνει το σύστημα διαχείρισης διατηρητέων 
και αξιόλογων κτηρίων του Δήμου σε περίπτωση που 
η αίτηση αφορά κτήριο που ανήκει στα αξιόλογα ή 
διατηρητέα κτήρια. 

4. Παραλαμβάνει τις υπόλοιπες υποβαλλόμενες με¬ 
λέτες (αρχιτεκτονική, στατική, ηλεκτρομηχανολογικές, 
θερμομόνωση, παθητική πυροπροστασία, μελέτη ενερ¬ 
γειακής απόδοσης και ότι άλλο απαιτείται σύμφωνα με 
τις ισχύουσες διατάξεις) διαπιστώνει τη πληρότητα και 
ελέγχει την απόδοση των εισφορών και κρατήσεων. 

5. Εκδίδει την άδεια δόμησης. 

6. Εκδίδει το Πιστοποιητικό ελέγχου κατασκευής και 
θεωρεί την άδεια δόμησης ως προς τα περαιωμένα 
μέρη της. 

7. Ενημερώνει το Σύστημα διαχείρισης διατηρητέων 
και αξιόλογων κτηρίων του Δήμου, σε περίπτωση που 
η θεώρηση της άδειας, αφορά κτήριο που ανήκει στα 
αξιόλογα ή στα διατηρητέα κτήρια. 

8. Ενημερώνει την ειδική υπηρεσία Επιθεωρητών Δό¬ 
μησης και Ενέργειας ως προς τον ορισμό του εκάστοτε 
ελεγκτή δόμησης. 

9. Αναθεωρεί και ενημερώνει τις άδειες δόμησης, 
εγκρίνει εργασίες μικρής κλίμακας και τηρεί όλα τα 
απαιτούμενα σχετικά στατιστικά στοιχεία και αρχεία 
των οικοδομικών αδειών. 

10. Καλεί τους ιδιοκτήτες για αποπεράτωση της οι¬ 
κοδομής, των όψεων ή του περιβάλλοντα χώρου και 
ενεργεί σε συνεργασία με το Τμήμα Τεχνικών υπηρε¬ 
σιών του Δήμου. 

11. Αποστέλλει στην ΔΟΚΚ, στον ΟΚΧΕ και στο ΚΤΗ¬ 
ΜΑΤΟΛΟΓΙΟ Α.Ε., την έγκριση και άδεια δόμησης, το 
τοπογραφικό, τα διαγράμματα και ότι άλλο απαιτείται 
σύμφωνα με την ισχύουσα νομοθεσία. 

12. Χορηγεί άδεια εγκατάστασης δομικής ή μηχανικής 
κατασκευής προς εγκατάσταση κεραίας σταθμού στη 
ξηρά, σύμφωνα με το άρθρο 24 α' του Ν. 2075/1992 
(ΦΕΚ 129/Α'), όπως ισχύει και η επιβολή κυρώσεων της 
παράβασης. 

13. Αναθεωρεί και ενημερώνει τις άδειες δόμησης, 
εγκρίνει εργασίες μικρής κλίμακας και τηρεί όλα τα 
απαιτούμενα σχετικά στατιστικά στοιχεία και αρχεία 
των αδειών δόμησης. 

14. Εκδίδει τις βεβαιώσεις χώρων κύριας χρήσης. 

15. Εισηγείται για έκδοση απόφασης για το καθορισμό 
μεμονωμένων κτηρίων ή των περιοχών εντός των οποί¬ 
ων οι όψεις των κτηρίων πρέπει να αποπερατώνονται 
μέσα σε έξι έτη από την έκδοση της οικοδομικής άδειας 
ή της ανωτέρω απόφασης, σύμφωνα με το άρθρο 22 
παρ. 6 του Ν. 1577/1985 (ΦΕΚ 210/Α'). 

16. Προελέγχει τις αιτήσεις και φακέλους που αφορούν 
στη θεώρηση όρων δόμησης. 

17. Ελέγχει, θεωρεί και εκδίδει βεβαιώσεις όρων δό¬ 
μησης. 

(Αρμοδιότητες πολεοδομικού σχεδιασμού και ελέγ¬ 
χου) 

1. Επιβάλει τις προβλεπόμενες κυρώσεις και πρόστιμα 
σύμφωνα με τα πορίσματα των Ελεγκτών δόμησης. 

2. Ενημερώνει την ειδική υπηρεσία Επιθεωρητών Δόμη- 

σης, σε περίπτωση καταγγελίας αυθαίρετων διανοίξεων 
δομών και γενικά δημοσίων και ιδιωτικών έργων. 

3. Ελέγχει σε περίπτωση διακοπής εργασιών, μετά 
από πόρισμα του αρμόδιου Ελεγκτή Δόμησης, την άδεια 
δόμησης και τις υποβληθείσες μελέτες. 

4. Αναλαμβάνει κάθε είδους διαδικασία που αφορά την 
τακτοποίηση, νομιμοποίηση αυθαιρέτων κατασκευών, 
σύμφωνα με την ισχύουσα κάθε φορά νομοθεσία. 

5. Εισηγείται στις αρμόδιες υπηρεσίες και Επιτροπές, 
για θέματα των αρμοδιοτήτων του. 

6. Ελέγχει τις οικοδομές που χαρακτηρίζονται επι¬ 
κίνδυνες. 

7. Ενημερώνει το σύστημα διατηρητέων και αξιόλογων 
κτηρίων του δήμου, σε περίπτωση που το αυθαίρετο 
ή το επικίνδυνο κτήριο αφορά κτήριο που ανήκει στα 
αξιόλογα ή στα διατηρητέα κτήρια του συστήματος. 

8. Παρακολουθεί την εξέλιξη των ρυθμιστικών σχεδί¬ 
ων, γενικών πολεοδομικών σχεδίων, σχεδίων χωρικής 
και οικιστικής οργάνωσης, ανοιχτής πόλης (ΣΧΟΟΑΠ), 
και των πολεοδομικών μελετών για την επέκταση / τρο¬ 
ποποίηση των σχεδίων πόλεων, στη περιοχή του Δήμου. 

9. Ελέγχει τις αρχιτεκτονικές, στατικές, υδραυλικές 
και ηλεκτρομηχανολογικές μελέτες, τη μελέτη θερμο¬ 
μόνωσης, τη μελέτη παθητικής πυροπροστασίας και τα 
σχετικά φορολογικά στοιχεία για την έκδοση ή αναθε¬ 
ώρηση οικοδομικών αδειών βιομηχανικών κτιρίων, κατά 
τις ρυθμίσεις της σχετικής νομοθεσίας. 

10. Αναθεωρεί και ενημερώνει τις οικοδομικές άδειες, 
εγκρίνει εργασίες μικρής κλίμακας και τηρεί όλα τα 
απαιτούμενα σχετικά στατιστικά στοιχεία και αρχεία 
των οικοδομικών αδειών. 

11. Εκδίδει απόφαση για τον καθορισμό μεμονωμένων 
κτιρίων ή των περιοχών, εντός των οποίων οι όψεις των 
κτιρίων πρέπει να αποπερατώνονται μέσα σ’ έξι έτη 
από την έκδοση της οικοδομικής άδειας ή της ανωτέρω 
απόφασης. 

12. Μελετά και εισηγείται για τις ανάγκες τροποποι¬ 
ήσεων/ αναθεώρησης των Ρυμοτομικών σχεδίων των 
πόλεων στη περιοχή του Δήμου. 

13. Μελετά και εκπονεί τη διαδικασία κύρωσης κοινό¬ 
χρηστων χώρων, οικισμών στερούμενων εγκεκριμένων 
ρυμοτομικών σχεδίων, σύμφωνα με το άρθρο 35 του 
Ν. 3937/2011 (ΦΕΚ 60/Α'/31 -3-2011). 

14. Μελετά και εισηγείται την προκαταρκτική πρόταση 
ανάπλασης ορισμένης περιοχής. 

15. Γνωμοδοτεί για παρέκκλιση από τους όρους δόμη¬ 
σης κατασκευής κτηρίων, που προορίζονται για γεωκτη- 
νοτροφικές, γεωπτηνοτροφικές ή υδατοκαλλιεργητικές 
εγκαταστάσεις καθώς και για εγκαταστάσεις αποθήκευ¬ 
σης λιπασμάτων, φαρμάκων, ιχθυοτροφών, γεωργικών 
και αλιευτικών εφοδίων, γεωργικών και αλιευτικών προ¬ 
ϊόντων, στεγάστρων σφαγής ζώων και δεξαμενών από 
οποιοδήποτε υλικό (σε συνεργασία με τις υπηρεσίες 
αγροτικής παραγωγής και αλιείας). 

16. Τηρεί αρχεία Χαρτών και Ρυμοτομικών Διαγραμμά¬ 
των, όρων δόμησης, διαγραμμάτων και πράξεων εφαρ¬ 
μογής, πράξεων τακτοποίησης και αναλογισμού. 

17. Υποβάλλει προκαταρκτική πρόταση ανάπλασης 
ορισμένης περιοχής, σύμφωνα με τις ρυθμίσεις των άρ¬ 
θρων 9 και 10 του Ν. 2508/1997 (ΦΕΚ 124/Α'). 

18. Ελέγχει την εφαρμογή ρυμοτομικών και πολεο¬ 
δομικών σχεδίων σύμφωνα με τις αρμοδιότητες που 


δίνονται στο Δήμο, σύμφωνα με τις ισχύουσες διατάξεις. 
Οι εφαρμογές αυτές, περιλαμβάνουν ιδίως: 

19. Τον έλεγχο εφαρμογής ρυμοτομικών σχεδίων στο 
έδαφος πριν την έγκριση των πινακίδων εφαρμογής. 

20. Τη σύνταξη διαγραμμάτων εφαρμογής και δια¬ 
γραμμάτων διαμορφωμένης κατάστασης. 

21. Τη σύνταξη πράξεων εφαρμογής. 

22. Την εφαρμογή πολεοδομικών σχεδίων και συνα¬ 
φών εκτελεστών πράξεων που δεν έχουν γενικότερο 
χαρακτήρα. 

23. Τον έλεγχο εφαρμογής ρυμοτομικών σχεδίων στο 
έδαφος, κατά άρθρο 115 Κ.Β.Π.Ν.. 

24. Την εφαρμογή εγκεκριμένων σχεδίων επί του εδά¬ 
φους, κατά την πρόβλεψη της παρ. 1 του άρθρου 155 
ΚΒΠΝ. 

25. Επίσης, μέχρι την κατάργηση τους από την ισχύ- 
ουσα νομοθεσία, το Τμήμα διατηρεί τις παρακάτω αρ¬ 
μοδιότητες: 

26. Προβαίνει σε έλεγχο των κατασκευών ώστε να 
διαπιστώνεται η εφαρμογή των εγκεκριμένων σχεδίων 
των αντίστοιχων οικοδομικών αδειών. 

27. Προβαίνει σε έλεγχο της κατασκευής αυθαίρετων 
κτισμάτων και στο χαρακτηρισμό αυτών, σύμφωνα με 
την ισχύουσα Πολεοδομική υπηρεσία. 

28. Προβαίνει σε έλεγχο διανοίξεων οδών και γενικά 
δημοσίων και ιδιωτικών έργων ως προς την νομιμότητα 
των εργασιών. 

29. Σε περιπτώσεις διαπίστωσης κατά τους ανωτέρω 
ελέγχους παραβάσεων, προβαίνει σε επιβολή προστί¬ 
μων ή άλλων προβλεπόμενων κυρώσεων κατά την κεί¬ 
μενη πολεοδομική νομοθεσία. 

30. Αναλαμβάνει κάθε είδους διαδικασία που αφορά 
τη τακτοποίηση, νομιμοποίηση αυθαιρέτων κατασκευών, 
σύμφωνα με την ισχύουσα κάθε φορά νομοθεσία. 

31. Ελέγχει την τήρηση των διατάξεων που αφορούν 
το γενικό οικοδομικό κανονισμό και τις οικοδομές που 
χαρακτηρίζονται επικίνδυνες. 

32. Εισηγείται την αφαίρεση άδειας από οικοδομές για 
μη εξόφληση ασφαλιστικών εισφορών στο ΙΚΑ. 

ΚΕΦΑΛΑΙΟ 2.2: ΑΡΜΟΔΙΟΤΗΤΕΣ ΑΠΟΚΕΝΤΡΩΜΕΝΩΝ 
ΥΠΗΡΕΣΙΩΝ 

Οι αποκεντρωμένες υπηρεσίες του Δήμου είναι εγκα¬ 
τεστημένες στην έδρα δημοτικών ενοτήτων, εξυπηρε¬ 
τούν τις δημοτικές / τοπικές κοινότητες της ενότητας 
και περιλαμβάνουν τις παρακάτω υπηρεσίες ανά ενό¬ 
τητα 

Αρθρο 9 

ΔΗΜΟΤΙΚΗ ΕΝΟΤΗΤΑ ΥΔΡΟΥΣΑΣ 
1) ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ 
ΜΕ ΕΔΡΑ ΤΟ Γ ΑΥΡΙΟ 

Οι αρμοδιότητες των επί μέρους οργανικών μονάδων 
που είναι εγκατεστημένες στην Τοπική Κοινότητα Γαυ- 
ρίου, είναι οι εξής: 

Γ ραφείο Διοικητικών Θεμάτων και Εξυπηρέτησης του 
Πολίτη 

1. Μεριμνά για τη λειτουργία του τηλεφωνικού κέντρου 
της Τοπικής Κοινότητας. 

2. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις κεντρικές δημοτικές 
υπηρεσίες. 

3. Παραλαμβάνει αιτήσεις πολιτών, για την διεκπε¬ 
ραίωση υποθέσεών τους, από τις κεντρικές υπηρεσίες, 
ελέγχει την πληρότητα τους και διαβιβάζει πλήρεις τους 
φακέλους των υποθέσεων των πολιτών, στην αρμό¬ 
δια για την διεκπεραίωσή τους δημοτική υπηρεσία, με 
οποιονδήποτε πρόσφορο τρόπο. 

4. Παραλαμβάνει από τις αρμόδιες κεντρικές υπηρεσί¬ 
ες τα τελικά έγγραφα που έχουν ζητηθεί από τους πολί¬ 
τες και μεριμνά για την παράδοσή τους στους πολίτες. 

5. Εκδίδει πιστοποιητικά προσωπικής και οικογενει¬ 
ακής κατάστασης των δημοτών, βεβαιώσεις μόνιμης 
κατοικίας, πληθυσμού κα. 

6. Τηρεί και ενημερώνει τα Ληξιαρχικά βιβλία και αρ¬ 
χεία, στα οποία καταχωρούνται τα ληξιαρχικά γεγονότα 
που συμβαίνουν στην Δημοτική Ενότητα Υδρούσας (γεν¬ 
νήσεις, γόμοι, θάνατοι), καθώς και κάθε μεταγενέστερο 
γεγονός που συνδέεται με αυτά (π.χ. διαζύγια), σύμφωνα 
με τις ισχύουσες θεσμοθετημένες διαδικασίες. 

7. Τηρεί αρχεία επισήμων εγγράφων ληξιαρχικών γε¬ 
γονότων. 

8. Εκδίδει αποσπάσματα των ληξιαρχικών πράξεων ή 
άλλα θεσμοθετημένα πιστοποιητικά. 

9. Ενημερώνει τα αντίστοιχα τμήματα άλλων δήμων 
για τα ληξιαρχικά γεγονότα που επηρεάζουν τα στοι¬ 
χεία των μητρώων / αρχείων που τηρούνται στα τμή¬ 
ματα αυτά. 

10. Συνεργάζεται με ληξιαρχεία άλλων δήμων σε περι¬ 
πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες εκεί. 

11. Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών του Δήμου. 

12. Διενεργεί εισπράξεις οφειλών προς τον Δήμο και 
ενημερώνει το λογιστικό σύστημα του Δήμου, με τις 
σχετικές ταμειακές εγγραφές, σύμφωνα με ειδικότερες 
οδηγίες των Οικονομικών Υπηρεσιών. 

13. Παρέχει γραμματειακή και διοικητική υποστήριξη 
προς τον Αντιδήμαρχο, που εποπτεύει τις υπηρεσίες της 
Τοπικής Κοινότητας και προς τα τμήματά της (τήρηση 
πρωτοκόλλου, διεκπεραίωση και αρχειοθέτηση αλλη¬ 
λογραφίας, κλπ), καθώς και προς τους Εντεταλμένους 
Δημοτικούς Συμβούλους, της περιοχής. 

14. Παρέχει γραμματειακή και διοικητική υποστήρι¬ 
ξη προς τα πολιτικά όργανα της Τοπικής Κοινότητας 
Γαυρίου και των Τοπικών Κοινοτήτων της ευρύτερης 
περιοχής Γαυρίου (Άνω Γαύριο, Βιτάλι, Φελλός, Μακρο- 
τάνταλο, Αμμόλοχος). 

15. Παρακολουθεί την εφαρμογή όλων των διαδικασιών 
που σχετίζονται με την απασχόληση των εργαζομένων 
στις υπηρεσίες της Τοπικής Κοινότητας, σύμφωνα με 
τις ισχύουσες διατάξεις (τήρηση ωραρίου, κλπ). 

16. Εκτελεί καθήκοντα Ανταποκριτή ΟΓΑ για τις Κοι¬ 
νότητες Γ αυρίου, Ανω Γ αυρίου, Αμμολόχου, Βιταλίου 
Μακροταντάλου και Φελλού. 

2) ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ 
ΜΕ ΕΔΡΑ ΤΟ ΜΠΑΤΣΙ 

Οι αρμοδιότητες των επί μέρους οργανικών μονάδων 
που είναι εγκατεστημένες στην Δημοτική Κοινότητα 
Μπατσίου, είναι οι εξής: 

α. Γραφείο Διοικητικών θεμάτων και Εξυπηρέτησης 
του Πολίτη 

1. Μεριμνά για τη λειτουργία του τηλεφωνικού κέντρου 
της Δημοτικής Κοινότητας 


2. Παρέχει γραμματειακή και διοικητική υποστήριξη 
προς τον Πρόεδρο της Δημοτικής Κοινότητας, που 
εποπτεύει τις υπηρεσίες της και προς τα τμήματά της 
(τήρηση πρωτοκόλλου, διεκπεραίωση και αρχειοθέτηση 
αλληλογραφίας, θέματα προσωπικού κλπ), καθώς και 
προς τους Εντεταλμένους Δημοτικούς Συμβούλους της 
περιοχής. 

3. Παρέχει γραμματειακή και διοικητική υποστήριξη 
προς τα πολιτικά όργανα της Δημοτικής Κοινότητας 
Μπατσίου και των Τοπικών Κοινοτήτων της ευρύτερης 
περιοχής Μπατσίου (Απροβάτου, Κατάκοιλος, Άρνη, 
Παλαιόπολη). 

4. Παρακολουθεί την εφαρμογή όλων των διαδικασιών 
που σχετίζονται με την απασχόληση των εργαζομένων 
στις υπηρεσίες της Δημοτικής Κοινότητας σύμφωνα με 
τις ισχύουσες διατάξεις (τήρηση ωραρίου, κλπ). 

5. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις κεντρικές δημοτικές 
υπηρεσίες. 

6. Παραλαμβάνει αιτήσεις πολιτών για την διεκπε¬ 
ραίωση υποθέσεών τους από τις κεντρικές υπηρεσίες, 
ελέγχει την πληρότητά τους και διαβιβάζει πλήρεις 
τους φακέλους των υποθέσεων των πολιτών στην αρ¬ 
μόδια για την διεκπεραίωσή τους, δημοτική υπηρεσία 
με οποιονδήποτε πρόσφορο τρόπο. 

7. Παραλαμβάνει από τις αρμόδιες κεντρικές υπηρε¬ 
σίες τα τελικά έγγραφα, που έχουν ζητηθεί από τους 
πολίτες και μεριμνά για την παράδοσή τους, στους 
πολίτες. 

8. Εκδίδει πιστοποιητικά προσωπικής και οικογενεια¬ 
κής κατάστασης των δημοτών, καθώς και βεβαιώσεις 
μόνιμης κατοικίας, πληθυσμού κ.α.. 

9. Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών του Δήμου. 

10. Διενεργεί εισπράξεις οφειλών προς τον Δήμο και 
ενημερώνει το λογιστικό σύστημα του Δήμου με τις 
σχετικές ταμειακές εγγραφές, σύμφωνα με ειδικότερες 
οδηγίες των Οικονομικών Υπηρεσιών. 

11. Εκτελεί καθήκοντα Ανταποκριτή ΟΓΑ για τις Κοι¬ 
νότητες Μπατσίου, Απροβάτου, Κατακοίλου Αρνης και 
Παλαιόπολης. 

β. Γ ραφείο ΚΕΠ 

1. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις δημόσιες υπηρεσίες. 

2. Παραλαμβάνει αιτήσεις πολιτών για την διεκπεραί¬ 
ωση υποθέσεών τους, από τις υπηρεσίες του Δημοσίου, 
ελέγχει την πληρότητά τους και σε περίπτωση που για 
την διεκπεραίωση της υπόθεσης απαιτούνται δικαιολο- 
γητικά, που δεν υποβάλλονται μαζί με την αίτηση, τα 
αναζητά και τα παραλαμβάνει με οποιονδήποτε πρό¬ 
σφορο τρόπο, από τις αρμόδιες υπηρεσίες, μετά από 
σχετική εξουσιοδότηση των πολιτών. 

3. Διαβιβάζει πλήρεις τους φακέλους των υποθέσεων 
των πολιτών, στην αρμόδια για την διεκπεραίωσή τους 
υπηρεσία με οποιονδήποτε πρόσφορο τρόπο. 

4. Παραλαμβάνει από τις αρμόδιες υπηρεσίες τα τε¬ 
λικά έγγραφα που έχουν ζητηθεί από τους πολίτες και 
μεριμνά για την παράδοσή τους στους πολίτες, είτε με 
αποστολή, είτε μέσω του ΚΕΠ. 

5. Παρέχει διάφορες υπηρεσίες στους πολίτες, σύμ¬ 
φωνα με τον γενικό σχεδίασμά των ΚΕΠ (επικύρωση 
εγγράφων, θεώρηση γνησίου υπογραφής, χορήγηση 
παράβολων, χορήγηση αποδεικτικών φορολογικής και 
ασφαλιστικής ενημερότητας κλπ). 

6. Τηρεί αρχεία και επεξεργάζεται στατιστικά στοιχεία 
από την δράση του ΚΕΠ. 

7. Παρακολουθεί και υποστηρίζει την εφαρμογή του 
προγράμματος θ-Καρ, για την εξυπηρέτηση των πολιτών 
σε απομακρυσμένους οικισμούς του Δήμου. 

8. Υποδέχεται από άλλα Κ.Ε.Π. αιτήσεις πολιτών, η 
διεκπεραίωση των οποίων εμπίπτει στις αρμοδιότητες 
του Δήμου. Προωθεί τα αιτήματα αυτά, στις αρμόδιες 
για τη διεκπεραίωσή τους υπηρεσίες και παρακολουθεί 
τη διαδικασία της διεκπεραίωσης και την τήρηση των 
νόμιμων χρονικών προθεσμιών. Παραλαμβάνει τα σχετι¬ 
κά έγγραφα από τις υπηρεσίες και τα αποστέλλει στα 
Κ.Ε.Π. της αρχικής υποβολής των αιτήσεων. 

9. Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

Άρθρο 10 

ΔΗΜΟΤΙΚΗ ΕΝΟΤΗΤΑ ΚΟΡΘΙΟΥ 
ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ 
ΜΕ ΕΔΡΑ ΤΟΝ ΟΡΜΟ ΚΟΡΘΙΟΥ 

Οι αρμοδιότητες των επί μέρους οργανικών μονάδων 
που είναι εγκατεστημένες στη Τοπική Κοινότητα Όρμου 
Κορθίου, είναι οι εξής: 

α. Γραφείο Διοικητικών Θεμάτων και Εξυπηρέτησης 
του Πολίτη 

1. Παρέχει γραμματειακή και διοικητική υποστήριξη 
προς τον Αντιδήμαρχο που εποπτεύει τις υπηρεσίες της 
Δημοτικής Ενότητας Κορθίου, της Τοπικής κοινότητας 
και προς τα τμήματά της (τήρηση πρωτοκόλλου, διεκ¬ 
περαίωση και αρχειοθέτηση αλληλογραφίας, θέματα 
προσωπικού κλπ). 

2. Παρέχει γραμματειακή και διοικητική υποστήριξη 
προς τα πολιτικά όργανα της Τοπικής Κοινότητας Όρ¬ 
μου Κορθίου καθώς και των Τοπικών Κοινοτήτων της 
ευρύτερης περιοχής Κορθίου (Παλαιοκάστρου, Κοχύλου, 
Κορθίου και Καππαριάς). 

3. Παρακολουθεί την εφαρμογή όλων των διαδικασιών 
που σχετίζονται με την απασχόληση των εργαζομένων 
στις υπηρεσίες της δημοτικής ενότητας, σύμφωνα με 
τις ισχύουσες διατάξεις (τήρηση ωραρίου, κλπ). 

4. Μεριμνά για τη λειτουργία του τηλεφωνικού κέ¬ 
ντρου. 

5. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις κεντρικές δημοτικές 
υπηρεσίες. 

6. Παραλαμβάνει αιτήσεις πολιτών για την διεκπε¬ 
ραίωση υποθέσεών τους, από τις κεντρικές υπηρεσίες, 
ελέγχει την πληρότητά τους και διαβιβάζει πλήρεις τους 
φακέλους των υποθέσεων των πολιτών, στην αρμό¬ 
δια για την διεκπεραίωσή τους δημοτική υπηρεσία, με 
οποιονδήποτε πρόσφορο τρόπο. 

7. Παραλαμβάνει από τις αρμόδιες κεντρικές υπηρε¬ 
σίες τα τελικά έγγραφα που έχουν ζητηθεί από τους 
πολίτες και μεριμνά για την παράδοσή τους, στους 
πολίτες. 

8. Εκδίδει πιστοποιητικά προσωπικής και οικογενει¬ 
ακής κατάστασης των δημοτών, βεβαιώσεις μόνιμης 
κατοικίας, πληθυσμού. 


9. Τηρεί και ενημερώνει τα Ληξιαρχικά βιβλία και αρ¬ 
χεία, στα οποία καταχωρούνται τα ληξιαρχικά γεγονότα 
που συμβαίνουν στην Δημοτική Ενότητα Κορθίου (γεν¬ 
νήσεις, γάμοι, θάνατοι), καθώς και κάθε μεταγενέστερο 
γεγονός που συνδέεται με αυτά (π.χ. διαζύγια), σύμφωνα 
με τις ισχύουσες θεσμοθετημένες διαδικασίες. 

10. Τηρεί αρχεία επισήμων εγγράφων ληξιαρχικών 
γεγονότων. 

11. Εκδίδει αποσπάσματα των ληξιαρχικών πράξεων ή 
άλλα θεσμοθετημένα πιστοποιητικά. 

12. Ενημερώνει τα αντίστοιχα τμήματα άλλων δήμων 
για τα ληξιαρχικά γεγονότα που επηρεάζουν τα στοι¬ 
χεία των μητρώων / αρχείων που τηρούνται στα τμή¬ 
ματα αυτά. 

13. Συνεργάζεται με ληξιαρχεία άλλων δήμων σε περι¬ 
πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες εκεί. 

14. Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών του Δήμου. 

15. Διενεργεί εισπράξεις οφειλών προς τον Δήμο και 
ενημερώνει το λογιστικό σύστημα του Δήμου με τις 
σχετικές ταμειακές εγγραφές, σύμφωνα με ειδικότερες 
οδηγίες των Οικονομικών Υπηρεσιών. 

16. Εκτελεί καθήκοντα Ανταποκριτή ΟΓΑ για τις Κοι¬ 
νότητες Όρμου Κορθίου, Κορθίου, Καππαριάς, Κοχύλου 
και Παλαιοκάστρου. 

β. Γραφείο ΚΕΠ 

1. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις δημόσιες υπηρεσίες. 

2. Παραλαμβάνει αιτήσεις πολιτών για την διεκπεραί¬ 
ωση υποθέσεών τους από τις υπηρεσίες του Δημοσίου, 
ελέγχει την πληρότητά τους και σε περίπτωση που για 
την διεκπεραίωση της υπόθεσης απαιτούνται δικαιολο- 
γητικά, που δεν υποβάλλονται μαζί με την αίτηση, τα 
αναζητά και τα παραλαμβάνει με οποιονδήποτε πρό¬ 
σφορο τρόπο από τις αρμόδιες υπηρεσίες, μετά από 
σχετική εξουσιοδότηση των πολιτών. 

3. Διαβιβάζει πλήρεις τους φακέλους των υποθέσεων 
των πολιτών στην αρμόδια για την διεκπεραίωσή τους 
υπηρεσία με οποιονδήποτε πρόσφορο τρόπο. 

4. Παραλαμβάνει από τις αρμόδιες υπηρεσίες τα τε¬ 
λικά έγγραφα που έχουν ζητηθεί από τους πολίτες και 
μεριμνά για την παράδοσή τους στους πολίτες, είτε με 
αποστολή, είτε μέσω του ΚΕΠ. 

5. Παρέχει διάφορες υπηρεσίες στους πολίτες σύμ¬ 
φωνα με τον γενικό σχεδίασμά των ΚΕΠ (επικύρωση 
εγγράφων, θεώρηση γνησίου υπογραφής, χορήγηση 
παράβολων, χορήγηση αποδεικτικών φορολογικής και 
ασφαλιστικής ενημερότητας κλπ). 

6. Τηρεί αρχεία και επεξεργάζεται στατιστικά στοιχεία 
από την δράση του ΚΕΠ. 

7. Παρακολουθεί και υποστηρίζει την εφαρμογή του 
προγράμματος θ-Ι<Θρ για την εξυπηρέτηση των πολιτών 
σε απομακρυσμένους οικισμούς του Δήμου. 

8. Υποδέχεται από άλλα Κ.Ε.Π. αιτήσεις πολιτών η 
διεκπεραίωση των οποίων εμπίπτει στις αρμοδιότητες 
του Δήμου. Προωθεί τα αιτήματα αυτά στις αρμόδιες 
για τη διεκπεραίωσή τους υπηρεσίες και παρακολουθεί 
τη διαδικασία της διεκπεραίωσης και την τήρηση των 
νόμιμων χρονικών προθεσμιών. Παραλαμβάνει τα σχετι¬ 
κά έγγραφα από τις υπηρεσίες και τα αποστέλλει στα 
Κ.Ε.Π. της αρχικής υποβολής των αιτήσεων. 

9. Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 
Αρθρο 11 

Διοίκηση - Εποπτεία - Συντονισμός 

1. Ο Δήμος διοικείται από το Δημοτικό Συμβούλιο, την 
Οικονομική Επιτροπή, την Επιτροπή Ποιότητας Ζωής 
(όταν προκύπτει), την Εκτελεστική Επιτροπή και το Δή¬ 
μαρχο. Οι αρμοδιότητες των οργάνων αυτών ορίζονται 
από τις κείμενες διατάξεις. 

2. Όργανα των Δημοτικών Κοινοτήτων και των Το¬ 
πικών Κοινοτήτων του Δήμου είναι, σύμφωνα με τις 
κείμενες διατάξεις, το Συμβούλιο και ο Πρόεδρος του 
συμβουλίου της Δημοτικής Κοινότητας, ή το Συμβούλιο 
και ο Πρόεδρος του συμβουλίου της Τοπικής Κοινότητας 
(ή ο Εκπρόσωπος της Τοπικής Κοινότητας) αντίστοιχα. 
Οι αρμοδιότητες των οργάνων αυτών ορίζονται από τις 
κείμενες διατάξεις. 

3. Το Δήμαρχο επικουρούν οι Αντιδήμαρχοι, που ορίζει 
ο Δήμαρχος και στους οποίους μεταβιβάζει την άσκηση 
αρμοδιοτήτων καθ’ ύλη (π.χ. άσκηση εποπτείας συγκε¬ 
κριμένων δημοτικών υπηρεσιών) και κατά τόπο (επο¬ 
πτεία αποκεντρωμένων υπηρεσιών και ζητημάτων που 
αφορούν συγκεκριμένες Δημοτικές ενότητες). 

4. Οι αποκεντρωμένες υπηρεσίες στις έδρες των 
Δημοτικών ενοτήτων, εποπτεύονται συνολικά από τον 
αντίστοιχο Αντιδήμαρχο, που ορίζεται σύμφωνα με τις 
κείμενες διατάξεις. Κάθε αποκεντρωμένη υπηρεσία 
υπάγεται διοικητικά και ακολουθεί κατά την άσκηση 
των θεματικών αρμοδιοτήτων της, τις οδηγίες και κα¬ 
τευθύνσεις της αντίστοιχης υπερκείμενης θεματικής 
διοικητικής ενότητας (π.χ. το αποκεντρωμένο Γραφείο 
Διοικητικών Θεμάτων διοικείται και ακολουθεί τις οδη¬ 
γίες και τα πρότυπα που ορίζει η κεντρική Διεύθυνση 
Διοικητικών Υπηρεσιών). 

5. Όλες οι υπηρεσίες του Δήμου, συνεργάζονται με το 
Αυτοτελές Γ ραφείο Προγραμματισμού, Οργάνωσης και 
Πληροφορικής κατά το σχεδίασμά και την παρακολού¬ 
θηση εφαρμογής των Επιχειρησιακών Προγραμμάτων, 
των ετησίων προγραμμάτων και γενικά των προγραμ¬ 
μάτων δράσης του Δήμου. 

6. Όλες οι κεντρικές υπηρεσίες του Δήμου, συνεργάζο¬ 
νται με τα αποκεντρωμένα Γ ραφεία Διοικητικών θεμά¬ 
των και τα ΚΕΠ, προκειμένου αυτά: α) να ενημερώνουν 
και να πληροφορούν τους πολίτες για τις ενέργειες που 
απαιτούνται για τη διεκπεραίωση διοικητικών υποθέσε¬ 
ων σχετικών με τις κεντρικές δημοτικές υπηρεσίες, β) να 
παραλαμβάνουν αιτήσεις πολιτών για τη διεκπεραίωση 
υποθέσεων τους, από τις κεντρικές υπηρεσίες και να 
διαβιβάζουν πλήρεις τους φακέλους των υποθέσεων 
των πολιτών, στην αρμόδια για την διεκπεραίωση τους 
δημοτική υπηρεσία και γ) να παραλαμβάνουν από τις 
αρμόδιες κεντρικές υπηρεσίες τα τελικά έγγραφα που 
έχουν ζητηθεί από τους πολίτες και να μεριμνούν για 
την παράδοση τους σ' αυτούς. 

7. Ο Δήμαρχος δύναται να συγκαλεί περιοδικά, ή κατά 
περίπτωση, Συντονιστικά Συμβούλια στα οποία μετέ¬ 
χουν με εκπροσώπους τους, το σύνολο ή μέρος (ανάλο¬ 
γα με ομοιογενή θεματικά αντικείμενα) των υπηρεσιών 
του Δήμου. Παράλληλα, και για την βελτίωση της απο- 


τελεσματικότητας και απόδοσης του έργου του Δήμου, 
είναι δυνατός ο ορισμός, με απόφαση του Δημάρχου: 

(α) Μόνιμων ή κατά περίπτωση διατμηματικών επιτρο¬ 
πών, ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Δήμου. 

(β) Ομάδων διοίκησης έργου ή προγράμματος. 

(γ) Συντονιστών (ριχτοί ηηαηαςθΓε) για την εκτέλεση 
έργων, ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 12 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας (Διεύθυν¬ 
σης, Τμήματος, Αυτοτελούς Τμήματος ή Αυτοτελούς 
Γραφείου) ευθύνεται έναντι του αμέσως υπερκείμε¬ 
νου διοικητικού επιπέδου, για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε 
να εκπληρώνονται οι περιοδικοί στόχοι του Δήμου, με 
βάση τα αντίστοιχα προγράμματα δράσης. Ειδικότερα 
ο Προϊστάμενος της διοικητικής ενότητας: 

1. Διατυπώνει σε συνεργασία με το ιεραρχικά ανώτε¬ 
ρο διοικητικό επίπεδο και το Τμήμα Προγραμματισμού, 
τους στόχους και τα προγράμματα δράσης της διοικητι¬ 
κής ενότητας, καθώς και τους αντίστοιχους προϋπολο¬ 
γισμούς, σε συνεργασία με τις Οικονομικές Υπηρεσίες. 

2. Φροντίζει για την υλοποίηση των κατά περίπτω¬ 
ση αποφάσεων, των ιεραρχικά ανωτέρων διοικητικών 
επιπέδων. 

3. Υπογράφει τα σχετικά έγγραφα για τις αποφάσεις 
που αποκεντρώνονται, στον υπηρεσιακό μηχανισμό μετά 
από εξουσιοδότηση του Δημάρχου. 

4. Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας, με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5. Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνι¬ 
κών μέσων, την καλύτερη εξυπηρέτηση του δημότη και 
την καλύτερη ανταπόκριση της ενότητας στις τοπικές 
ανάγκες. 

6. Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7. Ετοιμάζει τους περιοδικούς απολογισμούς των προ¬ 
γραμμάτων δράσεις, της διοικητικής ενότητας και τους 
αντίστοιχους οικονομικούς απολογισμούς, σε συνεργα¬ 
σία με τις οικονομικές υπηρεσίες. 

8. Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσια¬ 
κές μονάδες, ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9. Εισηγείται, για θέματα αρμοδιότητας της διοικη¬ 
τικής ενότητας, προς τον προϊστάμενο του ανώτερου 
ιεραρχικά επιπέδου και τα αρμόδια πολιτικά όργανα 

και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

10/Εχει το δικαίωμα, τροποποίησης ή απόρριψης των 
υπηρεσιακών εισηγήσεων, των κατώτερων ιεραρχικά 
επιπέδων, με ενυπόγραφη πάντοτε σημείωση του, στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης, του ανώτερου ιεραρ¬ 
χικά επιπέδου. 

11. Έχει την ευθύνη ελέγχου και θεώρησης, όλων των 
εγγράφων των υπαλλήλων της διοικητικής ενότητας 
που εποπτεύει. 

12. Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών, σχετικά με τις 
προσφερόμενες υπηρεσίες, τα δικαιώματα και τις υπο¬ 
χρεώσεις τους έναντι του Δήμου. 

13. Συνεργάζεται με προϊσταμένους άλλων διοικητικών 
ενοτήτων του Δήμου ή των νομικών προσώπων του, για 
τον συντονισμό και την ολοκλήρωση των λειτουργιών 
του Δήμου. 

14. Συνεργάζεται με φορείς εκτός Δήμου, που σχε¬ 
τίζονται με τις λειτουργίες της διοικητικής ενότητας. 

15. Είναι υπεύθυνος για την νομιμότητα των ενεργειών 
της διοικητικής μονάδας του. 


16. Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Αρθρο 13 

ΚΑΝΟΝΙΣΜΟΙ ΛΕΙΤΟΥΡΓΙΑΣ 
ΤΩΝ ΔΗΜΟΤΙΚΩΝ ΥΠΗΡΕΣΙΩΝ 
Οι αρμοδιότητες των επί μέρους οργανικών μονάδων 
και των προϊσταμένων τους, θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

Ο λεπτομερής τρόπος λειτουργίας της κάθε μονά¬ 
δας, η διάρθρωση των Τμημάτων σε Γραφεία, οι θέσεις 
εργασίας της κάθε οργανικής μονάδας, οι περιγραφές 
καθηκόντων, καθώς και οι διαδικασίες διοίκησης και 
λειτουργίας της μονάδας, ορίζονται με αποφάσεις του 
Δημάρχου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Δημάρχου, 
μετά από εισήγηση των αρμόδιων προϊσταμένων. 


ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 


Αρθρο 14 
ΕΙΔΙΚΕΣ ΘΕΣΕΙΣ 

Ορίζονται οι ακόλουθες θέσεις ειδικού προσωπικού: 

(α) δύο (2) θέσεις Ειδικών Συμβούλων ή Ειδικών Συνεργατών ή Επιστημονικών Συνεργατών. 

(β) μία (1) θέση Δικηγόρων με έμμισθη εντολή. 

Αρθρο 15 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Οι θέσεις του μονίμου προσωπικού του Δήμου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.δ. 37α/1987, στο Π.δ. 50/2001 και στο Π.δ. 22/1990, όπως εκάστοτε 
ισχύουν. 

2. Στην κατηγορία Πανεπιστημιακής Εκπαίδευσης υπάγονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣ ΠΕ 

ΑΡΙΘΜΟΣ ΘΕΣΕΩΝ 

ΠΕ Διοικητικού 

2 

ΠΕ Διοικητικού - Οικονομικού 

2 

ΠΕ Λογιστικού 

1 

ΠΕ Αρχιτέκτονα - Μηχανικού 

1 

ΠΕ Πολιτικών Μηχανικών 

2 

ΠΕ Ηλεκτρολόγων Μηχανικών 

1 

ΠΕ Γεωπόνων (ζωικής ή φυτικής παραγωγής) 

2 

ΠΕ Διεκπεραίωσης υποθέσεων πολιτών 

5 

ΠΕ Πληροφορικής 

1 

ΠΕ Νηπιαγωγών 

1 

Σύνολο θέσεων ΠΕ 

18 

3. Στην κατηγορία Τεχνολογικής Εκπαίδευσης υπάγονται οι εξής κλάδοι και προβλέπονται αντίστοιχα οι πα¬ 
ρακάτω θέσεις: 


ΚΛΑΔΟΣ ΤΕ 

ΑΡΙΘΜΟΣ ΘΕΣΕΩΝ 

ΤΕ Τεχνολόγων Πολιτικών Δομικών Έργων 

1 

ΤΕ Τεχνολόγων Μηχανολόγων Μηχανικών 

1 

ΤΕ Τεχνολόγων Τοπογράφων Μηχανικών 

1 

ΤΕ Διοικητικών - Λογιστών 

3 

ΤΕ Λογιστικής 

1 

ΤΕ Τεχνολόγων Γεωπόνων 

1 

ΤΕ Εποπτών Υγείας 

1 

ΤΕ Μηχανικών 

1 

ΤΕ Τ εχνολόγων Ηλεκτρολόγων μηχανολόγων 

1 

ΤΕ Τεχνολόγων Πολιτικών Μηχανικών 

1 

Σύνολο θέσεων ΤΕ 

12 


4. Στην κατηγορία Δευτεροβάθμιας Εκπαίδευσης υπάγονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΣ ΔΕ 

ΑΡΙΘΜΟΣ ΘΕΣΕΩΝ 

ΔΕ Διοικητικού 

15 

ΔΕ Διοικητικών - Λογιστών 

1 

ΔΕ Ηλεκτρολόγων 

3 

ΔΕ Χειριστών Μηχανημάτων Έργων 

3 

ΔΕ Οδηγών Αυτοκινήτων 

7 

ΔΕ Οδηγών Απορριμματοφόρων 

1 

ΔΕ Τεχνιτών υδραυλικών 

3 

ΔΕ Χειριστών Η/Υ 

1 

ΔΕ Διεκπεραίωσης υποθέσεων πολιτών 

2 

ΔΕ Βρεφοκόμων Παιδοκόμων 

2 

ΔΕ Μαγείρων 

1 

Σύνολο θέσεων ΔΕ 

39 


5. Στην κατηγορία Υποχρεωτικής Εκπαίδευσης υπάγονται οι εξής κλάδοι και προβλέπονται αντίστοιχα οι πα¬ 
ρακάτω θέσεις: 


ΚΛΑΔΟΣ ΥΕ 

ΑΡΙΘΜΟΣ ΘΕΣΕΩΝ 

ΥΕ Κλητήρων - Γ ενικών Καθηκόντων 

1 

ΥΕ Προσωπικού Καθαριότητας 

9 

ΥΕ Βοηθητικό προσωπικό Εργατών ύδρευσης 

1 

ΥΕ Εργατών ύδρευσης 

1 

ΥΕ Εργατών Βοηθητικό προσωπικό Εργατών Νεκροταφείου 

1 

ΥΕ Εργατών βοηθητικό προσωπικό (εργάτες ύδρευσης, αποχέτευσης, καθαριότητας, 
υδρονομέας, ηλεκτροφωτισμού, νεκροταφείων κ.λπ.) 

4 

ΥΕ Προσωπικό καθαριότητας εσωτερικών χώρων 

3 

ΥΕ Εργατών ύδρευσης - αποχέτευσης 

2 

Σύνολο θέσεων ΥΕ 

22 


Άρθρο 16 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΤΕ Βρεφονηπιοκόμων 

1 

ΔΕ Ελεγκτών Εσόδων - Εξόδων 

1 

Σύνολο 

2 


Οι θέσεις αυτές κενούμενες με οποιονδήποτε τρόπο, καταργούνται. 

Αρθρο 17 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


1. Προβλέπονται οι παρακάτω θέσεις που καλύπτονται από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωποπαγείς. Οι θέσεις αυτές καταργούνται όταν κενωθούν με 
οποιονδήποτε τρόπο. 


Ειδικότητες 

ΑΡΙΘΜΟΣ ΘΕΣΕΩΝ 

ΠΕ Ηλεκτρολόγων Μηχανικών 

1 

ΤΕ Δομικών Έργων 

1 

ΔΕ Διοικητικών 

1 

ΔΕ Οδηγών αυτοκινήτων 

3 

ΥΕ Εργατών καθαριότητας κτιρίων 

1 

ΥΕ Καθαριστριών Σχολικών μονάδων 

6 

ΥΕ Εργατών καθαριότητας 

2 

ΥΕ Εργατών αποχέτευσης 

1 

Σύνολο προσωποπαγών θέσεων ΙΔΑΧ 

16 


Αρθρο 18 

©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται είκοσι οκτώ (28) θέσεις προσωπικού με σύμβαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών ή άλλων περιοδικών ή πρόσκαιρων αναγκών καθώς και 
για κάλυψη αναγκών ανταποδοτικού χαρακτήρα, σύμφωνα με τις κείμενες διατάξεις. 

Α) Δέκα οκτώ (18) θέσεις διαφόρων ειδικοτήτων για την κάλυψη ανταποδοτικών αναγκών (άρθρο 205 παρ. 2 
του Ν. 3584/2007) 

Β) Δέκα (10) θέσεις διαφόρων ειδικοτήτων για την αντιμετώπιση εποχιακών, περιοδικών, πρόσκαιρων αναγκών, 
έργων αυτεπιστασίας (άρθρο 205 παρ. 2 του Ν. 3584/2007). 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Αρθρο 19 

Προϊστάμενοι Υπηρεσιών 

1. Προϊστάμενοι των Διευθύνσεων, Τμημάτων και Αυτοτελών Τμημάτων ή Γραφείων της οργανωτικής δομής του 
Δήμου τοποθετούνται, σύμφωνα με τις κείμενες διατάξεις, υπάλληλοι των ακόλουθων κλάδων (σύμφωνα με το 
Π.δ. 19/2011 (αρ. ΦΕΚ 51/τ.Α') επιτρέπεται και η επιλογή υπαλλήλων ΙΔΑΧ ως προϊσταμένων): 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Αυτοτελές Τμήμα Προγραμματισμού, 
Οργάνωσης, Πληροφορικής και 
Διαφάνειας 

ΠΕ Διοικητικών, ΠΕ Πληροφορικής, ΠΕ Διοικητικού - 
Οικονομικού, ΠΕ Λογιστικού ή ΤΕ Διοικητικών -Λογιστών, 

ΤΕ Λογιστών ή εν ελλείψει ΔΕ Χειριστών Η/Υ, ΔΕ Διοικητικών, 

ΔΕ Διοικητικού - Λογιστικού 


Διεύθυνση Διοικητικών Υπηρεσιών 

ΠΕ Διοικητικών, ΠΕ Διοικητικού - Οικονομικού ή ΤΕ Διοικητικού - 
Λογιστικού 


Τμήμα Ανθρώπινου Δυναμικού και 
Διοικητικής Μέριμνας 

ΠΕ Διοικητικών, ΠΕ Διοικητικού -Οικονομικού ή ΤΕ Διοικητικού 
Λογιστικού, ΤΕ Εποπτών Υγείας ή εν ελλείψει ΔΕ Διοικητικών, 

ΔΕ Διοικητικού Λογιστικού, ΔΕ Χειριστών Η/Υ 


Τμήμα Δημοτικής κατάστασης και 
Ληξιαρχείου 

ΠΕ Διοικητικών, ΠΕ Διοικητικού - Οικονομικού ή ΤΕ Διοικητικού - 
Λογιστικού, ή εν ελλείψει ΔΕ Διοικητικών, ΔΕ Χειριστών Η/Υ 

2 

Τμήμα ΚΕΠ 

ΠΕ Διοικητικών, ΠΕ Διεκπεραίωσης Υποθέσεων Πολιτών, 

ΠΕ Διοικητικού - Οικονομικού, ΤΕ Διοικητικού -Λογιστικού ή εν 
ελλείψει ΔΕ Διεκπεραίωσης Υποθέσεων Πολιτών, ΔΕ 

Διοικητικών, ΔΕ Χειριστών Η/Υ 


Τμήμα Κοινωνικής Προστασίας 

Παιδείας και Πολιτισμού 

ΠΕ Διοικητικών, ΠΕ Πληροφορικής, ΠΕ Νηπιαγωγών, ΠΕ 
Διοικητικού - Οικονομικού, ΠΕ Οικονομικού - Λογιστικού, 
ή ΤΕ Βρεφονηπιοκόμων, ΤΕ Εποπτών Υγείας, ΤΕ Διοικητικών - 
Λογιστών, ή εν ελλείψει ΔΕ Διοικητικών, ΔΕ Βρεφοκόμων - 
Παιδοκόμων, ΔΕ Χειριστών Η/Υ 

Διεύθυνση Οικονομικών Υπηρεσιών 

ΠΕ Διοικητικού - Οικονομικού, ΠΕ Λογιστικού, ΠΕ Διοικητικού, 
ή ΤΕ Διοικητικών -Λογιστών, ΤΕ Λογιστικής 

3 

Τμήμα Οικονομικού Προγραμματισμού 
και Λογιστηρίου 

ΠΕ Διοικητικού - Οικονομικού, ΠΕ Λογιστικού, ΠΕ Διοικητικού ή 

ΤΕ Διοικητικών - Λογιστών, ΤΕ Λογιστικής ή εν ελλείψει 

ΔΕ Ελεγκτών Εσόδων - Εξόδων, ΔΕ Διοικητικού - 
Λογιστικού, ΔΕ Διοικητικού, ΔΕ Χειριστών Η/Υ 


Τμήμα Εσόδων, Περιουσίας και Ταμείου 

ΠΕ Διοικητικού - Οικονομικού, ΠΕ Διοικητικού, ΠΕ Λογιστικού, 
ή ΤΕ Διοικητικών -Λογιστών, ΤΕ Λογιστικής ή εν ελλείψει 

ΔΕ Ελεγκτών Εσόδων - Εξόδων, ΔΕ Διοικητικού - Λογιστικού, 

ΔΕ Διοικητικού, ΔΕ Χειριστών Η/Υ 


Διεύθυνση Τεχνικών Υπηρεσιών 

Δόμησης και Περιβάλλοντος 

ΠΕ Μηχανικών όλων των κλάδων ή ΤΕ Μηχανικών όλων των 
κλάδων 

Τμήμα Τεχνικών Έργων - Η/Μ έργων - 
Ύδρευσης - Αποχέτευσης και 
Συγκοινωνιών 

ΠΕ Μηχανικών όλων των κλάδων ή ΤΕ Μηχανικών όλων των 
κλάδων ή εν ελλείψει ΔΕ Χειριστών Μηχανημάτων έργων, 

ΔΕ Τεχνιτών Υδραυλικών, ΔΕ Ηλεκτρολόγων 

Τμήμα Περιβάλλοντος και Διαχείρισης 
Απορριμμάτων 

ΠΕ Μηχανικών όλων των κλάδων, ΠΕ Γεωπόνων ή ΤΕ 

Μηχανικών όλων των κλάδων, ΤΕ Τ εχνολόγων Γ εωπόνων 
ή εν ελλείψει ΔΕ Οδηγών 


Τμήμα Δόμησης 

ΠΕ Μηχανικών όλων των κλάδων ή ΤΕ Μηχανικών όλων των 
κλάδων 


ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 

Αρθρο 20 
Τελικές διατάξεις 

1. Κατά την έναρξη της ισχύος του παρόντος Οργα¬ 
νισμού οι υπηρετούντες στο Δήμο υπάλληλοι κατατάσ¬ 
σονται στις αντίστοιχες θέσεις των σχετικών κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Δημάρχου, 
λαμβάνοντας υπόψη τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις 
των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 


ΑΚΡΟΤΕΛΕΥΤΙΟ ΑΡΘΡΟ: 

ΚΑΛΥΨΗ ΔΑΠΑΝΗΣ 

Από την απόφαση αυτή, προκαλείται δαπάνη ύψους 
1.167.386,60 € για το τρέχον έτος 2015 που θα καλυφθεί 
από τους Κ.Α. 6011, 6021, 6051, 6052 των αντίστοιχων 
υπηρεσιών, του Προϋπολογισμού του Δήμου Ανδρου. 

Για τα επόμενα έτη η μελλοντική επιβάρυνση του 
προϋπολογισμού, συναρτάται με τον εκάστοτε ετήσιο 
προγραμματισμό και δεν είναι δυνατό να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Σεπτεμβρίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



















